ഫ്രാങ്കോ മുളയ്ക്കലിനെ നുണ പരിശോധനയ്ക്ക് വിധേയനാക്കും; സാക്ഷികളെ സ്വാധീനിച്ചവരെ അറസ്റ്റ് ചെയ്യും – Malanad Online\nFriday, April 26, 2019 11:17:29\nകോട്ടയം: കന്യാസ്ത്രീയെ പീഡിപ്പിച്ച കേസില് ഫ്രാങ്കോയെ നുണപരിശോധനയ്ക്ക് വിധേയനാക്കാന് കോടതിയില് അപേക്ഷ നല്‍കും. ഫ്രാങ്കോ മുളയ്ക്കല് നിഷേധാത്മകമായ സമീപനം തുടരുന്നതിനാലാണിത്. നുണപരിശോധന കേസിന് ഗുണം ചെയ്യുമെന്ന് പൊലീസ് പറഞ്ഞു.\nഅതേസമയം, സാക്ഷികളെ സ്വാധീനിക്കാന് ശ്രമിച്ച കേസില് കൂടുതല് അറസ്റ്റുണ്ടാകും. ഫാദര് ജെയിംസ് എര്‍ത്തയില് ഉള്‍പ്പെടെയുള്ളവര്‍ക്കെതിരെയാകും നടപടി.\nഅതേസമയം, തെളവെടുപ്പിനായി ബിഷപ്പിന് കുറവിലങ്ങാട് മഠത്തിലെത്തിച്ചു. ബലാത്സംഗം നടന്നതായി പരാതിയില് പറയുന്ന ഇരുപതാം നമ്പര് മുറിയിലെത്തിച്ചാണ് തെളിവെടുപ്പ് നടത്തുന്നത്. അതിനാല് മഠത്തിലെ കന്യാസ്ത്രീകളോട് തെളിവെടുപ്പ് കഴിയും വരെ മഠത്തില് നിന്ന് ഒഴിഞ്ഞ് നില്‍ക്കണമെന്ന് അന്വേഷണ സംഘം നിര്‍ദ്ദേശം നല്‍കിയിട്ടുണ്ട്. ബിഷപ്പും കന്യാസ്ത്രീകളും മുഖാമുഖം കാണുന്നത് ഒഴിവാക്കുന്നതിനാണിത്.\nപാലാ ജുഡീഷ്യല് മജിസ്ട്രേറ്റ്കോടതി തിങ്കളാഴ്ച്ച ഉച്ചയ്ക്ക് രണ്ടര വരെയാണ് പ്രതി ഫ്രാങ്കോയെ പോലീസ് കസ്റ്റഡിയില് വിട്ടിരിക്കുന്നത്.\nഅതിനു മുന്‍പ്തെളിവെടുപ്പ് പൂര്‍ത്തിയാക്കാനുള്ള തിരക്കിട്ട ശ്രമങ്ങളിലാണ് പോലീസ്.കഴിഞ്ഞ ദിവസം,കോട്ടയം മെഡിക്കല് കോളേജിലെത്തിച്ച് ബിഷപ്പിന്റെ ലൈംഗിക ക്ഷമതാ പരിശോധന\nനടത്തിയിരുന്നു. ഡിഎന്‍എ പരിശോധന നടത്തുന്നതിനുള്ള സാമ്പിളുകളും ശേഖരിച്ചു.\n« കന്യാസ്ത്രീ സമരത്തില് പങ്കെടുത്ത സിസ്റ്റര് ലൂസിക്കെതിരെ സഭാ നടപടി; ഇടവക പ്രവര്‍ത്തനങ്ങളില് നിന്നും ഒഴിവാക്കി; നടപടി മാനന്തവാടി അതിരൂപതയുടേത് (Previous)\n(Next) കന്യാസ്ത്രീ 12 തവണയും എതിര്‍ക്കാഞ്ഞത് എന്താണെന്ന് ചോദിക്കുന്നവരോട് ശാരദക്കുട്ടിയുടെ മറുചോദ്യം; അവളെന്റെ മിടുക്കില് സംതൃപ്തയായി എന്നത് നിങ്ങളുടെ തോന്നല് മാത്രം »


ഫിലിപ്പൈന്‍സുകാരുടെ ഏറ്റവും പ്രിയപ്പെട്ട കുട്ടി - Hrudayavayal\nഫിലിപ്പൈന്‍സുകാരുടെ ഏറ്റവും പ്രിയപ്പെട്ട കുട്ടി\nBy administrator on January 18, 2016, 9:07 am Comments Off on ഫിലിപ്പൈന്‍സുകാരുടെ ഏറ്റവും പ്രിയപ്പെട്ട കുട്ടി\nമനില: ഫിലിപ്പൈന്‍സുകാരുടെ ഏറ്റവും പ്രിയപ്പെട്ട കുട്ടി മറ്റാരുമല്ല നമ്മുടെ ഉണ്ണീശോ തന്നെ. സാന്റോ നിനോ എന്നാണ് അവര് ഉണ്ണീശോയെ വിളിക്കുന്നത്.. ജനുവരിയിലെ മൂന്നാമത്തെ ഞായറാഴ്ചയാണ് സാന്റോ നിനോയുടെ തിരുനാള് ആഘോഷിക്കുന്നത്. ഈ വര്‍ഷത്തെ തിരുനാള് ഇന്നലെയായിരുന്നു.\nഒരാഴ്ച നീണ്ടുനില്ക്കുന്ന മതപരമായ ആഘോഷങ്ങളാണ് ഇതോട് അനുബന്ധിച്ചുള്ളത്. ചോദിക്കുന്നതെന്തും തരാന് ശക്തിയുള്ളതാണ് സാന്തോ നിനോയെന്നാണ് ഫിലിപ്പൈന്‍സുകാരുടെ വിശ്വാസം. അതുകൊണ്ടുതന്നെ ഫിലിപ്പൈന്‍സിലെ എല്ലാ സ്ഥലങ്ങളിലും സാന്തോ നിനോയുടെ രൂപം കാണാന് കഴിയും. ഫിലിപ്പൈന്‍സുകാരുടെ ഏറ്റവും പഴക്കമുള്ള ക്രിസ്തീയ രൂപവും ഇതുതന്നെയാണ്.\nപര്യവേക്ഷകനായ ഫെര്‍ഡിനാന്റ് മഗല്ലനുമായി ബന്ധപ്പെട്ടുകിടക്കുന്നതാണ് ഈ രൂപത്തിന്റെ ചരിത്രം. 1521 ല് മഗല്ലന് സെബുവിലെത്തുകയും രാജാവായിരുന്ന ഹുമാബോണിനെയും ഭാര്യയെയും കൊണ്ട് സ്‌പെയനുമായി സഖ്യമുണ്ടാക്കുകയും ചെയ്തു. പിന്നീട് ഇരുവരും കത്തോലിക്കാ വിശ്വാസം ആശ്ലേഷിച്ചു. ഇവര്‍ക്കുള്ള സമ്മാനമായി മഗല്ലന് കൊടുത്തതാണ് ഉണ്ണീശോയുടെ ഈ രൂപമെന്നാണ് വിശ്വാസം. 12 ഇഞ്ച് ഉയരമുള്ളതാണ് രൂപം.\nഫിലിപ്പൈന്‍സുകാരുടെ ഏറ്റവും പ്രിയപ്പെട്ട കുട്ടി added by administrator on January 18, 2016, Time: 9:07 am


നേര്‍വഴി: March 2011\nഭൂകമ്പങ്ങളും സുനാമികളും ഉണ്ടാകുമ്പോള്\nലോകത്തിലെ വികസിത രാജ്യങ്ങളിലൊന്നായ ജപ്പാനില് മാര്‍ച്ച് പതിനൊന്നിനുണ്ടായ ഭൂകമ്പത്തിലും തുടര്‍ന്നുണ്ടായ സുനാമിയിലും ഇനിയുമുണ്ടാകാന് സാധ്യതയുള്ള അനന്തര സംഭവവികാസങ്ങളിലും നടുങ്ങി നില്‍ക്കുകയാണ് ലോകം. ഭൂകമ്പങ്ങളുടെയും അഗ്നിപര്‍വതങ്ങളുടെയും നാട് എന്നറിയപ്പെടുന്ന ജപ്പാന് പക്ഷേ,\nകഴിഞ്ഞ 100 വര്‍ഷങ്ങള്‍ക്കുള്ളിലുണ്ടായ ഏറ്റവും വലിയ ഭൂമികുലുക്കത്തില് വന് നാശനഷ്‌ടങ്ങള്‍ക്ക് വിധേയമായി. റിക്‌ടര് സ്‌കെയിലില് ഒന്‍പത് രേഖപ്പെടുത്തിയ ഭൂമികുലുക്കത്തിലും തുടര്‍ന്നുണ്ടായ സുനാമിത്തിരമാലയിലും പതിനായിരങ്ങള് മരണപ്പെട്ടു. നാല്‌പത് ലക്ഷം വീടുകള് നാമാവശേഷമായി. നഷ്‌ടമെത്ര കോടിയാണെന്ന് കണക്കാക്കാന് പോലും കഴിഞ്ഞിട്ടില്ല. ഇപ്പോള് ഉണ്ടായ നാശനഷ്‌ടങ്ങള് പൂര്‍വസ്ഥിതി പ്രാപിക്കണമെങ്കില് പത്ത് വര്‍ഷമെങ്കിലുമെടുക്കുമെന്നാണ് വിദഗ്‌ധ മതം. സംഭവിച്ചുകഴിഞ്ഞ ഭൂമികുലുക്കത്തേക്കാള് ജപ്പാനും ലോകം മുഴുവനും ഭയക്കുന്നത്, ലോകത്തില് ഏറ്റവും മികച്ച ആറ്റം റിയാക്‌ടറുകളിലൊന്നായ ഫുക്കുഷിമ ആണവകേന്ദ്രത്തിലെ റിയാക്‌ടറുകള് ഇനിയും പൊട്ടിത്തെറിക്കുമോ എന്ന കാര്യത്തിലാണ്. കൂനിന്‍മേല് കുരുവെന്നോണം ജപ്പാനിലെ ഷിന്‍മൊഡാകെ അഗ്നിപര്‍വതവും പൊട്ടിത്തെറിച്ച് നാശം വിതച്ചുകൊണ്ടിരിക്കുന്നു!\nവലുപ്പംകൊണ്ട് ലോകത്തിലെ ചെറിയ രാജ്യങ്ങളിലൊന്നായ ജപ്പാന് യഥാര്‍ഥത്തില് കടലിന്‍നടുവിലുള്ള ഒരു ദ്വീപ്‌സമൂഹമാണ്. അര്‍പ്പണബോധത്തിലും കര്‍മകുശലതയിലും ആത്മവിശ്വാസത്തിലും ആത്മാര്‍ഥതയിലും മികച്ചുനില്‍ക്കുന്ന ഒരു സമൂഹമാണ് ജപ്പാന് ജനത. ഒന്നാം ലോകമഹായുദ്ധത്തിന്റെ ക്ഷീണം മാറുന്നതിനു മുന്‍പേ വന്നുപെട്ട രണ്ടാംലോകമഹായുദ്ധത്തിലും ജപ്പാന് നിര്‍ണായക കക്ഷിയായിരുന്നു. യുദ്ധമുഖത്ത് `അടിച്ചുകയറിയ' ജപ്പാനെ തളയ്‌ക്കാന് അമേരിക്ക ലോകചരിത്രത്തിലെ ഏറ്റവും വലിയ കടുംകൈ ചെയ്‌തു. 1945 ആഗസ്‌തില് അടുത്തടുത്ത ദിവസങ്ങളിലായി ജപ്പാനിലെ ഹിരോഷിമയിലും നാഗസാക്കിയിലും അണുബോംബ് വര്‍ഷിച്ചു. നിലംപരിശായ ജപ്പാന് യുദ്ധമുഖത്ത് നിന്ന് പിന്‍മാറി. രണ്ടുലക്ഷത്തിലേറെ മനുഷ്യജീവന് വെന്തുമരിച്ച ആ ദുരന്തഭൂമിയിലെ അണുവികിരണം അടുത്ത തലമുറകളിലേക്കു പോലും നീണ്ടുചെന്നു. പതിനായിരക്കണക്കിന് വികലാംഗരായ മക്കള് പിന്നീട് ജനിച്ചുവെന്നതാണ് നേര്. തകര്‍ന്നടിഞ്ഞ ഈ ചാരക്കൂമ്പാരത്തില് നിന്ന് `ഐതിഹ്യത്തിലെ ഫീനിസ്‌ക്‌സ് പക്ഷി'യെപ്പോലെ ഉയിര്‍ത്തെഴുന്നേറ്റ ജപ്പാന് അഞ്ചാറു പതിറ്റാണ്ടുകള് കൊണ്ട് ലോകത്തിന്റെ നെറുകയില് വികസനമികവുമായി എഴുന്നേറ്റുനില്‍ക്കാന് പ്രാപ്‌തമായത് ആ ജനതയുടെ നിശ്ചയ ദാര്‍ഢ്യവും അവരെ നയിച്ചവരുടെ ദീര്‍ഘവീക്ഷണവും കൊണ്ടാണ്. ഇക്കാര്യത്തില് ജപ്പാന് ലോകത്തിനു മാതൃകയാണെന്നതു പോലെ ഡിസാസ്റ്റര് മാനേജ്‌മെന്റിലും തങ്ങള് മുന്‍പന്തിയിലാണെന്ന് അവര് ഇപ്പോഴത്തെ സംഭവത്തിലും തെളിയിച്ചിരിക്കുകയാണ്.\n`ഹിരോഷിമ'യില് ബാഹ്യശക്തികള് ആറ്റം ബോംബ് വര്‍ഷിപ്പിച്ചതായിരുന്നുവെങ്കില് ഫുക്കുഷിമയില് തങ്ങള് വികസിപ്പിച്ചെടുത്ത അതിശക്തമായ ആണവോര്‍ജ റിയാക്‌ടറുകളുടെ നിയന്ത്രണം നഷ്‌ടപ്പെട്ടതാണ്. ഇതെഴുതുമ്പോള് ഫുക്കുഷിമയില് പ്രതിരോധപ്രവര്‍ത്തനങ്ങള് നിര്‍ത്തിവെച്ചു എന്ന വാര്‍ത്തയാണ് കേള്‍ക്കുന്നത്.\nഭൂകമ്പങ്ങളുടെയും സുനാമികളുടെയും മറ്റു `പ്രകൃതിക്ഷോഭ'ങ്ങളുടെയും വാര്‍ത്തകള് കേള്‍ക്കുമ്പോള് നമ്മുടെ മനോഗതി എന്താണ് എന്നാലോചിക്കേണ്ടതല്ലേ? അത് അവിടെയല്ലേ? നമ്മെ അത് നേരിട്ടു ബാധിക്കില്ലല്ലോ എന്ന നിസ്സംഗത ചിലരിലെങ്കിലും കണ്ടേക്കാം. എന്നാല് അത്യാധുനിക ശാസ്‌ത്രത്തിന്റെ കണ്ണിലൂടെ നോക്കിയാല് ഈ ഭൂകമ്പം ജപ്പാനിന്റെ മാത്രം പ്രശ്‌നമായി ഒതുങ്ങുന്നില്ല. നിരന്തരമായി ചലിച്ചുകൊണ്ടിരിക്കുന്ന നാല് ഭൂഫലകങ്ങളുടെ മുകളിലാണ് ജപ്പാന് ഉള്‍ക്കൊള്ളുന്ന ഭൗമഖണ്ഡം നിലകൊള്ളുന്നത്. ആയതിനാല് മറ്റു പ്രദേശങ്ങളെ അപേക്ഷിച്ച് കൂടുതല് ഭൂകമ്പ സാധ്യതയുള്ള പ്രദേശമാണിത്. ഇപ്പോള് സംഭവിച്ച ഭൂകമ്പത്താല് ഭൂമി അതിന്റെ അച്ചുതണ്ടില് നിന്ന് പത്ത് സെന്റിമീറ്റര് വ്യതിചലിച്ചു എന്നാണ് വാര്‍ത്തകളില് കാണുന്നത്. അച്ചുതണ്ട് ഒരു മൂര്‍ത്തമായ സാധനമല്ല; സാങ്കല്‌പികമാണ്.\nഎന്നാല് ഭൂമിയുടെ സ്ഥാനം യഥാര്‍ഥമാണ്. ജപ്പാന് ദ്വീപ്‌സമൂഹത്തിന്റെ പ്രധാനദ്വീപിന് എട്ടടിയോളം സ്ഥാനചലനം സംഭവിച്ചു എന്നും ശാസ്‌ത്രലോകം സ്ഥിരീകരിക്കുന്നു. ഇതിന്നര്‍ഥമെന്താണ്? സംഭവിച്ചത് നിരീക്ഷിച്ചറിയാന് സാധിക്കുമെന്നല്ലാതെ ഇതൊന്നും നമ്മുടെ നിയന്ത്രണത്തിലല്ല. പ്രപഞ്ച ചംക്രമണത്തിലോ സംഭവവികാസങ്ങളിലോ മനുഷ്യന് യാതൊരു പങ്കുമില്ല. സൃഷ്‌ടികളില് അത്യുന്നതനും അതിശക്തനുമായ മനുഷ്യന് സാക്ഷാല് സ്രഷ്‌ടാവായ ദൈവത്തിന്റെ മുന്നില് തികച്ചും നിസ്സാരനും നിസ്സഹായനുമാണ്.\n`പ്രകൃതിക്ഷോഭം' എന്നു നാം വിളിക്കുന്ന ഇത്തരം പ്രതിഭാസങ്ങളെപ്പറ്റി ഒരു സത്യവിശ്വാസി എന്ന നിലയില് നമ്മുടെ മനോഭാവമെന്തായിരിക്കണം എന്നതും ചിന്താവിഷയമാണ്. പ്രപഞ്ചത്തെയാകമാനം സംവിധാനിച്ച് പരിപാലിച്ചുപോരുന്ന സ്രഷ്‌ടാവായ അല്ലാഹുവിന് ഇതെല്ലാം നിമിഷനേരം കൊണ്ട് മാറ്റിമറിക്കാനും പ്രയാസമില്ല. ഇവിടെ സ്വസ്ഥമായും സുഖമായും ജീവിക്കാന് സൗകര്യപ്പെട്ടു എന്നതിന് നാം അല്ലാഹുവിനെ സ്‌തുതിക്കണം. കുന്നും മലയും കരയും കടലും ചതുപ്പും മരുഭൂമിയും കാടും പുഴയും ചേര്‍ന്ന ഭൂമി. നക്ഷത്രങ്ങളും ഗ്രഹങ്ങളും ഉപഗ്രഹങ്ങളും ക്ഷീരപഥങ്ങളും ചേര്‍ന്ന നമുക്കറിയാത്ത കണ്ണെത്താ ദൂരത്തുള്ള ആകാശം. ഭൂമിയില് മാത്രം ജീവന്. ദശലക്ഷക്കണക്കിന് ജന്തുജാലങ്ങള്. അവയിലൊന്നായ മനുഷ്യന്. എന്നാല് മനുഷ്യന് മാത്രം മറ്റെല്ലാത്തിനും ഉപരി, എല്ലാറ്റിനെയും നിയന്ത്രിച്ച് വരുതിയില് നിര്‍ത്തുന്നു. വിശേഷബുദ്ധിയാണതിനു കാരണം. അതുകൊണ്ടു തന്നെ അവന് ഉത്തരവാദിത്തങ്ങള് ഏല്‍ക്കേണ്ടവനാണ്. ചോദ്യം ചെയ്യപ്പെടുന്നവനും. നിന്നും ഇരുന്നും കിടന്നും ദൈവത്തിന്റെ മഹത്വത്തെപ്പറ്റി ഓര്‍ക്കുന്നവനാണ് യഥാര്‍ഥ ബുദ്ധിമാന് എന്ന് വിശുദ്ധ ഖുര്‍ആന് വിശേഷിപ്പിക്കുന്നു. (3:191)\nവെള്ളം, വായു, മണ്ണ് ഇതെല്ലാം മനുഷ്യന്റെ ജീവിതത്തിന് അത്യാവശ്യമാണ്. ഇവയുടെ ആധിക്യമോ ദൗര്‍ലഭ്യമോ മനുഷ്യന് സഹിക്കാന് കഴിയില്ല. വെള്ളം, വായു, മണ്ണ് എന്നീ അടിസ്ഥാന ആവശ്യങ്ങളുടെ അതിരുകവിഞ്ഞ രൂപമല്ലേ പ്രളയം, കൊടുങ്കാറ്റ്, ഭൂമികുലുക്കം എന്നിവ! സത്യനിഷേധത്തിന്റെ മൂര്‍ത്തീഭാവമായ മുന്‍കാല സമൂഹങ്ങളില് ചിലതിനെ അല്ലാഹു നശിപ്പിച്ചത് ഈ വക പ്രകൃതി പ്രതിഭാസങ്ങള് കൊണ്ടായിരുന്നുവല്ലോ. അന്തരീക്ഷത്തിലുറഞ്ഞു കൂടുന്ന ഇടിയും മിന്നലും മനുഷ്യജീവിതത്തിന് അനിവാര്യമായ ഘടകങ്ങള് ഉല്‌പാദിപ്പിക്കാന് ഭൂമിക്കാവശ്യമാണ്. അതേ ഇടിനാദം ശിക്ഷയായി ഇറക്കപ്പെട്ടതായി ഖുര്‍ആന് (41:13,17) ചൂണ്ടിക്കാണിക്കുന്നു.\nവാനഭൗമ പ്രതിഭാസങ്ങള്‍ക്ക് ശാസ്‌ത്രീയമായി കാരണങ്ങള് കണ്ടെത്താന് കഴിയാത്ത കാലത്ത് പ്രവാചകന്(സ) കാറ്റടിച്ചുവീശുമ്പോഴും ഗ്രഹണം സംഭവിക്കുമ്പോഴും ഇടിമിന്ന് വെട്ടിത്തിളങ്ങുമ്പോഴുമൊക്കെ അല്ലാഹുവോട് പ്രാര്‍ഥിക്കാറുണ്ടായിരുന്നു. അല്ലാഹുവേ ഈ കാറ്റിലടങ്ങിയ നന്മയും അതെന്തിന് നിയോഗിക്കപ്പെട്ടുവോ അതിലുള്ള നന്മയും ഞാന് നിന്നോട് തേടുന്നു. അല്ലാഹുവേ, ഈ കാറ്റിലടങ്ങിയ തിന്മയില് നിന്നും അതെന്തിന് നിയോഗിക്കപ്പെട്ടുവോ അതിലുള്ള തിന്മയില് നിന്നും ഞാന് നിന്നോട് രക്ഷതേടുന്നു. (മുസ്‌ലിം, തിര്‍മിദി)\nസയന്‍സിന്റെയും ടെക്‌നോളജിയുടെയും നെറുകയില് നില്‍ക്കുന്ന ഇന്നും നമുക്ക് അതിലപ്പുറം എന്തെങ്കിലും ചെയ്യാന് സാധിക്കുമോ? ചിന്തിക്കുക. വിനയാന്വിതരാവുക, പ്രാര്‍ഥിക്കുക. ഓരോ സംഭവങ്ങളും നമുക്ക് പാഠമായിത്തീരട്ടെ. അന്താരാഷ്‌ട്ര തലത്തില് ദുരന്തബാധിതര്‍ക്ക് സഹായമെത്തിക്കട്ടെ. മനുഷ്യസഹോദരങ്ങള് എന്ന നിലയില് നമുക്ക് അവരുടെ വിഷമത്തില് പങ്കുചേരാം.\nശിപാര്‍ശകര് രക്ഷിക്കുമെന്ന പ്രതീക്ഷ\nസാക്ഷാല് ദൈവത്തില് പങ്കുകാരായി കല്‌പിക്കുന്ന ആരാധ്യരെല്ലാം ഭക്തന്മാര്‍ക്കു വേണ്ടി ദൈവത്തിന്റെയടുക്കല് ശിപാര്‍ശ ചെയ്യുമെന്നാണ് ബഹുദൈവാരാധകര് വിശ്വസിക്കുന്നത്. എക്കാലത്തും ഈ വിശ്വാസത്തില് പ്രതീക്ഷയര്‍പ്പിച്ചാണ് ബഹുദൈവ വിശ്വാസികള് കഴിഞ്ഞുപോരുന്നത്. യഥാര്‍ഥ ദൈവത്തിന്റെ കാരുണ്യത്തെക്കുറിച്ച ബോധമില്ലായ്‌മയും ദൈവകാരുണ്യത്തിലുള്ള നിരാശയും ഒരുപോലെ ഇതിനു കാരണമായിട്ടുണ്ട്. മുഹമ്മദ് നബി പ്രബോധനം ചെയ്‌തിരുന്ന മക്കയിലെ ബഹുദൈവാരാധകര് വെച്ചുപുലര്‍ത്തിയിരുന്ന വിശ്വാസം വിശുദ്ധ ഖുര്‍ആന് ഇങ്ങനെ പരിചയപ്പെടുത്തുന്നു: ``അല്ലാഹുവിന് പുറമെ അവര്‍ക്ക് ഉപദ്രവമോ ഉപകാരമോ ചെയ്യാത്തതിനെ അവര് ആരാധിച്ചുകൊണ്ടിരിക്കുന്നു. ഇവര് (ആരാധ്യര്) അല്ലാഹുവിന്റെ അടുക്കല് ഞങ്ങള്‍ക്കുള്ള ശിപാര്‍ശകരാണ് എന്ന് പറയുകയും ചെയ്യുന്നു'' (10:18). ഇത്തരം ശിപാര്‍ശകരെ ഇടയാളന്മാരായി ആരാധിക്കാന് വേണ്ടി അല്ലാഹു നിശ്ചയിച്ചിട്ടില്ലെന്ന് തുടര്‍ന്ന് പറയുന്നു: ``നബിയേ പറയുക: ആകാശങ്ങളിലോ ഭൂമിയിലോ ഉള്ളതായി അല്ലാഹുവിനറിയാത്ത വല്ല കാര്യവും നിങ്ങളവന് അറിയിച്ചുകൊടുക്കുകയാണോ? അല്ലാഹു അവര് പങ്കുചേര്‍ക്കുന്നതില് നിന്നെല്ലാം എത്രയോ പരിശുദ്ധനും ഉന്നതനുമായിരിക്കുന്നു.'' (10:18)\nബഹുദൈവാരാധന സൃഷ്‌ടിക്കുന്ന ഏറ്റവും വലിയ അപചയങ്ങളില് ഒന്നാണ് ശുപാര്‍ശകരിലുള്ള അബദ്ധവിശ്വാസം. യഥാര്‍ഥ ദൈവത്തിന്റെയടുക്കല് രക്ഷകിട്ടാത്ത പല കാര്യങ്ങളും ഇഹത്തിലും പരത്തിലും ഈ ശുപാര്‍ശകര് ഭക്തര്‍ക്കു വേണ്ടി നേടിക്കൊടുക്കുമെന്നാണ് ഈ വിശ്വാസത്തിന്റെ താല്‌പര്യം. ഇത്, മനുഷ്യജീവിതത്തില് നിന്ന് തിന്മകള് തടയുന്നതിന് തടസ്സമായി നില്‍ക്കുന്നു. ദൈവത്തിന് ഇഷ്‌ടപ്പെടാത്ത ഏത് തിന്മകളും ശുപാര്‍ശകരില് പ്രതീക്ഷയര്‍പ്പിച്ചുകൊണ്ട് ഭക്തന്മാര് ചെയ്‌തുകൂട്ടുന്നു. പ്രപഞ്ചനാഥനായ ദൈവത്തെ സ്വാധീനങ്ങള്‍ക്ക് വശംവദനാകുന്ന ദുനിയാവിലെ രാജാവിനോട് സാദൃശ്യപ്പെടുത്തുന്ന ഈ വിശ്വാസം മറ്റു പല തെറ്റായ സങ്കല്‌പങ്ങളിലേക്കും മനുഷ്യനെ എത്തിക്കുന്നു. ഇഹത്തില് പല കാര്യങ്ങളും നേട്ടങ്ങളും പെട്ടെന്ന് നേടിത്തരാന് ശുപാര്‍ശകര്‍ക്കാവുമെന്ന് വിശ്വസിക്കുന്നതിനാല് ദൈവത്തെ പൂര്‍ണമായും വിസ്‌മരിച്ച് ശിപാര്‍ശകരെ മാത്രം ആരാധനയും പ്രാര്‍ഥനയും നേര്‍ച്ചയും കാണിക്കകളും വഴി സ്വാധീനിക്കാന് ഭക്തന്മാര് ശ്രമിച്ചുകൊണ്ടിരിക്കുന്നു. ഇവയ്‌ക്ക് സമര്‍പ്പിക്കുന്ന നേര്‍ച്ച കാഴ്‌ചകളും ദ്രവ്യങ്ങളുമെല്ലാം ഒരര്‍ഥത്തില് ദൈവത്തിനുള്ള കോഴയായി മാറുന്നു. ഇത് ദൈവത്തിന്റെ എല്ലാ മഹത്വവും ഇടിച്ചുതാഴ്‌ത്തുന്നതാണ്.\nഹൈന്ദവ പുരാണങ്ങളില് ഇങ്ങനെ സ്വാധീനത്തിന് വശംവദരായി കാര്യങ്ങള് നേടിക്കൊടുക്കുകയും ശത്രുവിനെ നിഗ്രഹിക്കുകയും മിത്രത്തെ സംരക്ഷിക്കുകയും ചെയ്യുന്ന കഥകള് സുലഭമാണ്. ക്രൈസ്‌തവസമൂഹം പുണ്യാളന്മാരെയും കാലാകാലങ്ങളില് വാഴ്‌ത്തപ്പെട്ടവരെയും ശുപാര്‍ശകരായി സ്വീകരിക്കുകയും തങ്ങളുടെ പാപങ്ങളും കുറ്റങ്ങളും ഇവരോട് ഏറ്റുപറഞ്ഞ് പരിഹരിക്കപ്പെടുമെന്ന് കരുതുകയും ചെയ്യുന്നു. പുരോഹിതന്മാരുടെ മുമ്പിലുള്ള കുമ്പസാരവും ദൈവത്തിന്റെ അടുക്കലേക്കുള്ള ശുപാര്‍ശ തന്നെ. ഇതിനെല്ലാം പുറമെ യേശുവിനെക്കുറിച്ച വിശ്വാസവും തിന്മകളില് നിന്ന് മാറിനില്‍ക്കുന്നതിന് തടസ്സമായി മാറുന്നുണ്ട്. പാപപരിഹാരാര്‍ഥം ക്രിസ്‌തു കുരിശുമരണം വരിച്ചതോടെ അദ്ദേഹത്തില് വിശ്വസിക്കുന്നവരെല്ലാം രക്ഷപ്പെട്ടുവെന്നതാണ് ഇവരുടെ വിശ്വാസം. ശൈഖ് മുഹ്‌യിദ്ദീന് അബ്‌ദുല്‍ഖാദിര് ജീലാനിയെക്കുറിച്ച് മുസ്‌ലിം സമൂഹം വെച്ചുപുലര്‍ത്തുന്ന വിശ്വാസവും ഇങ്ങനെ തന്നെ. പാപങ്ങള് എത്ര ചെയ്‌താലും ഇഹത്തിലും പരത്തിലും അദ്ദേഹം തുണയായി വരുമെന്നാണ് വിശ്വസിക്കപ്പെടുന്നത്. ശൈഖ് അവര്‍കളെക്കുറിച്ച് പാടുന്ന കാവ്യത്തിലെ വരികള് നോക്കുക.\nഎന്റെ മുരീദാരും നരകത്തിലില്ലെന്ന്\nനരകത്തെ കാക്കും മലക്ക് പറഞ്ഞോവര്\nശൈഖിന്റെ ഭക്തന്മാര് നരകത്തില് ഇല്ലെന്ന് വരുന്നത് അവരുടെ സുകൃതം കൊണ്ടല്ല, പ്രത്യുത ശൈഖിന്റെ മുരീദ് (ഭക്തന്) ആയതുകൊണ്ട്, അദ്ദേഹത്തിന്റെ മഹത്വവും നന്മയും കൊണ്ട് അവര് രക്ഷപ്പെടുകയാണെന്നാണ് തുടര്‍ന്നുള്ള വരികളിലുള്ളത്.\nഎന്റെ മുരീദാരും നല്ലവരല്ലെങ്കില്\nഎപ്പോഴും നല്ലവന് ഞാനെന്ന് ചൊന്നോവര്\nഇത്തരമൊരു ശുപാര്‍ശാവിശ്വാസം ജീവിതത്തില് എന്തുതരം പ്രതികരണമാണുണ്ടാക്കുകയെന്ന് ആര്‍ക്കും ഊഹിക്കാവുന്നതേയുള്ളൂ. അതുകൊണ്ടാണ് വിശുദ്ധ ഖുര്‍ആനിലൂടെ അല്ലാഹുവിനെ മാത്രം ആരാധിക്കണമെന്ന് അല്ലാഹു ജനങ്ങളോട് ആവശ്യപ്പെടുമ്പോള്, അതിനു കാരണമായി, ജീവിതത്തില് ഭക്തിയും ധര്‍മനിഷ്‌ഠയുമുണ്ടാകാന് വേണ്ടി എന്ന് പ്രത്യേകം ചൂണ്ടിക്കാണിക്കുന്നത്. ``ജനങ്ങളേ, നിങ്ങളെയും നിങ്ങളുടെ മുന്‍ഗാമികളെയും സൃഷ്‌ടിച്ച നിങ്ങളുടെ നാഥനെ നിങ്ങള് ആരാധിക്കുവിന്. നിങ്ങള് ദോഷബാധയെ സൂക്ഷി(ച്ച് ജീവി)ക്കാന് വേണ്ടിയത്രെ അത്.'' (വി.ഖു 2:21) ഇഹലോകത്ത് മാത്രമല്ല പരലോകജീവിതത്തിലും ഈ ശുപാര്‍ശകര് ഒരു ഉപകാരവും ചെയ്യില്ല. അത്തരമൊരു വിശ്വാസത്തിന് മാത്രമേ ജീവിതത്തെ വിമലീകരിക്കാനാവുകയുള്ളൂ. ബഹുദൈവാരാധനയുണ്ടാക്കുന്ന ഇത്തരം പ്രശ്‌നങ്ങളിലേക്ക് വിരല്‍ചൂണ്ടിക്കൊണ്ട് ഖുര്‍ആന് പറയുന്നത് ശ്രദ്ധിക്കുക: ``തങ്ങളുടെ രക്ഷിതാവിങ്കലേക്ക് ഒരുമിച്ചു കൂട്ടപ്പെടുമെന്ന് ഭയപ്പെടുന്നവര്‍ക്ക് ഇത് (ദിവ്യബോധനം) മുഖേന നീ താക്കീത് നല്‌കുക. അവന് പുറമെ യാതൊരു രക്ഷാധികാരിയും ശുപാര്‍ശകനും അവര്‍ക്കില്ല. അവര് സൂക്ഷ്‌മത പാലിക്കുന്നവരായേക്കാം.'' (6:51)\nതന്റെ ജീവിതത്തിന്റെ ഉത്തരവാദിത്തം തനിക്കു തന്നെയാണെന്ന വിശ്വാസത്തിനു മാത്രമേ മനുഷ്യനെ നന്നാക്കിയെടുക്കാന് സാധിക്കുകയുള്ളൂ. ശുപാര്‍ശകരും രക്ഷകരുമായി മറ്റുപലരെയും കണ്ടുവെക്കുന്നവര്‍ക്ക് അവിഹിതമായത് ചെയ്യാന് പ്രയാസമുണ്ടാവുകയില്ല. അതിനാല് ബഹുദൈവാരാധകരുടെ ഇത്തരം ധാരണകളെ ഇസ്‌ലാം തിരുത്തുന്നു. സ്വന്തം ജീവിതത്തിന്റെ ഭാഗധേയം നിര്‍ണയിക്കുന്നത് അവനവന്റെ കര്‍മങ്ങളാണെന്ന് വിശുദ്ധഖുര്‍ആന് പഠിപ്പിക്കുന്നു (17:13). ഒരണുത്തൂക്കം നന്മ ചെയ്‌താല് അതിന്റെ പ്രതിഫലവും ഒരണുത്തൂക്കം തിന്മയാണ് ചെയ്‌തതെങ്കില് അതിന്റെ ശിക്ഷയും ഓരോരുത്തരും അനുഭവിക്കേണ്ടിവരുമെന്നതാണ് ഇസ്‌ലാമിന്റെ തത്വം (99:7,8). സാക്ഷാല് ദൈവത്തിനു പുറമെ രക്ഷകരെയും ശുപാര്‍ശകരെയും സ്വീകരിച്ച് വണങ്ങുകയും പ്രാര്‍ഥിക്കുകയും ചെയ്യുന്നവര് ജീവിതരംഗത്ത് ദൈവഭയത്താല് സൂക്ഷ്‌മത പുലര്‍ത്താന് നിര്‍ബന്ധിതരാകുന്നില്ല. പ്രത്യുത, ദൈവത്തോട് ധിക്കാരം കാണിച്ചാലും ശുപാര്‍ശകര് രക്ഷപ്പെടുത്തുമെന്ന് വിശ്വസിച്ച് സമാധാനമടയുന്നു.\nബഹുദൈവവിശ്വാസം ബുദ്ധിപരമായ ഒരു നിലപാടല്ല. തികച്ചും ബുദ്ധിശൂന്യവും അര്‍ഥരഹിതവുമായ ഒരു കാര്യം മാത്രം. ഒരു വിജ്ഞാനത്തിന്റെയോ അന്വേഷണത്തിന്റെയോ ഫലവുമല്ല. ഈ പ്രപഞ്ചം ഏകനായ ഒരു സ്രഷ്‌ടാവിന്റെ പ്രവര്‍ത്തനമാണെന്നത് ലളിതമായ ഒരു ചിന്തയുടെയും ബുദ്ധിയുടെയും താല്‌പര്യം മാത്രമാണ്. പ്രപഞ്ചത്തിനു പിന്നിലെ താളപ്പൊരുത്തവും ഐക്യവും ഇത് മനസ്സിലാക്കിത്തരുന്നു. സൃഷ്‌ടിപ്രപഞ്ചത്തിനു പിന്നില് ഒന്നിലേറെ സ്രഷ്‌ടാക്കളെയോ നിയന്താക്കളെയോ സങ്കല്‌പിക്കുക എന്നത് മനുഷ്യബുദ്ധി അംഗീകരിക്കുന്ന കാര്യമല്ല. പ്രപഞ്ച സംവിധാനത്തോടും ഘടനയോടും യോജിക്കുന്ന കാര്യവുമല്ല. വിശുദ്ധ ഖുര്‍ആന്റെ ഒരു ചോദ്യം വളരെ പ്രസക്തമാണ്: ``ആകാശങ്ങളുടെയും ഭൂമിയുടെയും സൃഷ്‌ടികര്‍ത്താവായ അല്ലാഹുവിന്റെ കാര്യത്തില് സംശയമോ?'' (14:10). ബഹുദൈവാരാധകര് പോലും ഏകദൈവവിശ്വാസം അവകാശപ്പെടുന്നവരാണ്. അവര് അംഗീകരിക്കുന്ന ഏകദൈവ വിശ്വാസത്തിന്റെ അടിത്തറയില് നിന്നുകൊണ്ടാണ് അവരെ ഏകദൈവാരാധനയിലേക്ക് ഖുര്‍ആന് ക്ഷണിക്കുന്നത്. സാക്ഷാല് ദൈവത്തിനു പുറമെ മറ്റു ദൈവങ്ങളെ ആരാധിക്കുന്നവരോട് ഖുര്‍ആന് ചോദിക്കുന്നത് നോക്കുക: ``ആകാശത്തു നിന്നും ഭൂമിയില് നിന്നും നിങ്ങള്‍ക്കാഹാരം നല്‍കുന്നതാരാണ്? അതല്ലെങ്കില് കേള്‍വിയും കാഴ്‌ചയും അധീനപ്പെടുത്തുന്നത് ആരാണ്? ജീവനില്ലാത്തതില് നിന്ന് ജീവനുള്ളതും ജീവനുള്ളതില് നിന്ന് ജീവനില്ലാത്തതും പുറപ്പെടുവിക്കുന്നതും ആരാണ്? കാര്യങ്ങള് നിയന്ത്രിക്കുന്നതും ആരാണ്? അവര് പറയും: അല്ലാഹു എന്ന്. അപ്പോള് ചോദിക്കുക: എന്നിട്ടും നിങ്ങള് സൂക്ഷ്‌മത പാലിക്കുന്നില്ലേ? (വി.ഖു 10:31) പ്രപഞ്ചത്തിന്റെ സൃഷ്‌ടി-സ്ഥിതി കാര്യങ്ങളെല്ലാം ഏകനായ ദൈവത്തിന്റെ മാത്രം പ്രവര്‍ത്തനങ്ങളാണെന്ന് ഇതര ദൈവങ്ങളെ പൂജിക്കുന്നവരും സമ്മതിക്കുന്നുവെന്നാണ് ഇവിടെ പറയുന്നത്.\nമനുഷ്യ പ്രകൃതിക്കും ബുദ്ധിക്കും ഈ ഏകദൈവത്വം പെട്ടെന്ന് മനസ്സിലാക്കാന് കഴിയുന്നുവെന്നത് ഒരു വസ്‌തുതയാണ്. അതുകൊണ്ടാണ്, പ്രവാചകനായ യൂസുഫ്(അ) തന്റെ കൂടെ ജയിലില് കഴിച്ചുകൂട്ടിയ രണ്ട് കൂട്ടുകാരോട് ഇങ്ങനെ ചോദിക്കുന്നത്: ``വ്യത്യസ്‌ത രക്ഷാധികാരികളാണോ ഉത്തമം. അതല്ല, ഏകനും സര്‍വാധികാരിയുമായ അല്ലാഹുവാണോ?'' (12:39) ഇതിനെ തുടര്‍ന്ന് അവര് ആരാധിക്കുന്ന ദൈവങ്ങളുടെ നിരര്‍ഥകത അദ്ദേഹം അവരെ ബോധ്യപ്പെടുത്തുന്നു: ``അവന് പുറമെ നിങ്ങള് ആരാധിക്കുന്നവ നിങ്ങളും നിങ്ങളുടെ പിതാക്കളും നാമകരണം ചെയ്‌തിട്ടുള്ള ചില നാമങ്ങളല്ലാതെ മറ്റൊന്നുമല്ല.'' (12:40)\nഒന്നിലേറെ ദൈവങ്ങളുണ്ടെങ്കില് അവര് പരസ്‌പരം കിടമത്സരവും അധികാരമേല്‍ക്കോയ്‌മയും കാണിക്കാന് ഇടയുണ്ടെന്ന് വ്യക്തം. ഹൈന്ദവപുരാണങ്ങളില് ഇത്തരം ദേവലോക കഥകള് സുലഭമാണ്. ബ്രഹ്‌മാവും വിഷ്‌ണുവും ശിവനുമെല്ലാം പരസ്‌പരം വഴക്കും സംഘട്ടനവുമുണ്ടാക്കിയതായി പുരാണങ്ങളില് കാണാം. പ്രസിദ്ധമായ ത്രിശങ്കു സ്വര്‍ഗത്തിന്റെ കഥയും ഇത്തരത്തിലൊന്നുതന്നെ, ഇതിലേക്ക് വിരല്‍ചൂണ്ടിക്കൊണ്ട് വിശുദ്ധ ഖുര്‍ആന് പറയുന്നത് നോക്കുക: ``അല്ലാഹുവോടൊപ്പം യാതൊരു ദൈവവുമുണ്ടായിട്ടില്ല. അങ്ങനെയായിരുന്നുവെങ്കില് ഓരോ ദൈവവും താന് സൃഷ്‌ടിച്ചതുമായി പോയ്‌ക്കളയും. അവരില് ചിലര് ചിലരെ അടിച്ചമര്‍ത്തുകയും ചെയ്യുമായിരുന്നു. അവര് പറഞ്ഞുണ്ടാക്കുന്നതില് നിന്നെല്ലാം അല്ലാഹു എത്ര പരിശുദ്ധന്!'' (23:91)\nഒന്നിലേറെ ദൈവങ്ങള് കാര്യങ്ങള് നിയന്ത്രിക്കുന്ന അവസ്ഥയുണ്ടായാല് ഈ പ്രപഞ്ചത്തിന്റെ കാര്യമെല്ലാം അവതാളത്തിലാവുകയും പ്രപഞ്ചത്തിന്റെ നാശത്തിനു തന്നെ അതു കാരണമാവുകയും ചെയ്യും. അല്ലാഹു പറയുന്നത് നോക്കുക: ``ആകാശഭൂമികളില് അല്ലാഹുവല്ലാത്ത വല്ല ദൈവങ്ങളുമുണ്ടായിരുന്നുവെങ്കില് അത് രണ്ടും തകരാറാകുമായിരുന്നു. അപ്പോള്, സിംഹാസനത്തിന്റെ നാഥനായ അല്ലാഹു അവര് പറഞ്ഞുണ്ടാക്കുന്നതില് നിന്നെല്ലാം എത്രയോ പരിശുദ്ധനാകുന്നു!''(21:22). അധികാരപ്രശ്‌നം ദൈവങ്ങള്‍ക്കിടയില് സംഘട്ടനത്തിന് അവസരമുണ്ടാക്കുമെന്ന് വിശുദ്ധ ഖുര്‍ആന് 17:42ല് സൂചിപ്പിക്കുന്നു.\nകര്‍മനിരതമായ ഒരു ജീവിതമാണ് ഇസ്‌ലാം മനുഷ്യന് വിഭാവനം ചെയ്യുന്നത്. ഐഹികജീവിതം കര്‍മങ്ങളുടെ ലോകവും പാരത്രികജീവിതം പ്രതിഫലം അനുഭവിക്കുന്ന ലോകവുമാണ്. ഇഹലോക ജീവിതത്തെ ഖുര്‍ആന് പരിചയപ്പെടുത്തുന്നത്, ``നിങ്ങളില് ആരാണ് കൂടുതല് നന്നായി പ്രവര്‍ത്തിക്കുന്നവര് എന്ന് പരീക്ഷിക്കാന് വേണ്ടി'' (67:2) എന്നാണ്. അപ്പോള്, ജീവിതവിജയത്തിന് നിദാനം ഐഹികജീവിതത്തില് ഏറ്റവും നന്നായി പ്രവര്‍ത്തിക്കുകയെന്നതാണ്. ഇത്തരം പ്രവര്‍ത്തനങ്ങളെല്ലാം മരണാനന്തര ജീവിതത്തില് മനുഷ്യന് ഉപകാരപ്പെടണമെങ്കില് അത് അല്ലാഹുവിന്റെ പ്രീതി ഉദ്ദേശിച്ചുകൊണ്ടു മാത്രമായിരിക്കണമെന്നത് ഇസ്‌ലാം നിഷ്‌കര്‍ഷിക്കുന്ന കാര്യമാണ്. ലൗകികമോ ഭൗതികമോ ആയ താല്‌പര്യങ്ങള് മുന്നില് കണ്ടുകൊണ്ടുള്ള പ്രവര്‍ത്തനങ്ങള് ഫലശൂന്യമായിരിക്കുമെന്ന് ഇസ്‌ലാം പഠിപ്പിക്കുന്നു. പ്രതിഫലം നല്‍കുന്നവന് പ്രപഞ്ചനാഥനായതു കൊണ്ട് അവന്റെ തൃപ്‌തി മാത്രം ഉദ്ദേശിച്ചുകൊണ്ടുള്ള കര്‍മങ്ങള്‍ക്ക് മാത്രമേ പ്രതിഫലം ലഭിക്കുകയുള്ളൂവെന്ന് വ്യക്തം. ബഹുദൈവാരാധന എന്നത്, സാക്ഷാല് ദൈവത്തിനു മാത്രം സമര്‍പ്പിക്കേണ്ട കാര്യങ്ങള് ദൈവേതരന്മാര്‍ക്ക് സമര്‍പ്പിക്കുക എന്നതാണല്ലോ. അതുകൊണ്ടു തന്നെ അവരുടെ എല്ലാ കര്‍മങ്ങളും തീര്‍ത്തും നിഷ്‌ഫലമായിരിക്കും. ദൈവദൂതനായ മുഹമ്മദ് നബിയെ തന്നെ സംബോധന ചെയ്‌തുകൊണ്ട് അല്ലാഹു പറയുന്നത് ശ്രദ്ധേയമാണ്: ``(അല്ലാഹുവിന്) നീ പങ്കാളിയെ ചേര്‍ക്കുന്ന പക്ഷം തീര്‍ച്ചയായും നിന്റെ കര്‍മം നിഷ്‌ഫലമായിപ്പോകുകയും തീര്‍ച്ചയായും നീ നഷ്‌ടക്കാരുടെ കൂട്ടത്തില് ആകുകയും ചെയ്യും'' (39:65). മുഹമ്മദ് നബിക്ക് മുമ്പ് വന്നുപോയ പ്രവാചകന്മാരോടും ഇതുപോലെ കര്‍മങ്ങള് നിഷ്‌ഫലമാകുമെന്ന് അല്ലാഹു അറിയിച്ചിട്ടുണ്ട്. (6:88)\nസാമൂഹിക സേവനപ്രവര്‍ത്തനങ്ങളും മനുഷ്യോപകാര പ്രദമായ പ്രവര്‍ത്തനങ്ങളും നിരന്തരം ചെയ്‌തുകൊണ്ടിരിക്കുന്ന ധാരാളം ആളുകളുണ്ട്. അവരുടെ കര്‍മങ്ങളെല്ലാം മരണാനന്തര ജീവിതത്തില് പ്രതിഫലാര്‍ഹമായി മാറണമെങ്കില് അവര് ഏകദൈവ വിശ്വാസികളും ഏകദൈവാരാധകരുമായിരിക്കണമെന്നത് കണിശതയുള്ള കാര്യമാണ്. ഇസ്‌ലാമിന് മുമ്പുണ്ടായിരുന്ന ഒരു സാമൂഹിക പ്രവര്‍ത്തകനായിരുന്നു അബ്‌ദുല്ലാഹിബ്‌നു ജുദ്‌ആന്. ഇദ്ദേഹം കുടുംബബന്ധം ചേര്‍ക്കുകയും പാവപ്പെട്ടവരെ ഊട്ടുകയുമെല്ലാം ചെയ്‌തിരുന്നു. ഇത് അദ്ദേഹത്തിന് മരണാനന്തരം ഉപകരിക്കുമോ എന്ന് ചോദിച്ച പ്രവാചകപത്‌നി ആഇശ(റ)യോട് തിരുദൂതര് പറഞ്ഞത്: ``ഇല്ല, അദ്ദേഹമൊരിക്കലും അല്ലാഹുവോട് പ്രതിഫലനാളില് എന്റെ പാപങ്ങള് പൊറുത്തുതരണമേ എന്ന് പ്രാര്‍ഥിച്ചിട്ടില്ല'' (മുസ്‌ലിം) എന്നാണ്. അപ്പോള് മുഴുവന് കര്‍മങ്ങളും നിഷ്‌ഫലമാക്കിക്കളയുന്ന അതീവ ഗുരുതരമായ പാപമായി ബഹുദൈവാരാധനയെ ഇസ്‌ലാം കാണുന്നു. ബഹുദൈവാരാധനയുടെ അടിത്തറയില് സ്ഥാപിതമായിട്ടുള്ള വിദ്യാഭ്യാസ സ്ഥാപനങ്ങളും ആതുരാലയങ്ങളും തുടങ്ങി മനുഷ്യന് ഉപകരിക്കുന്ന പ്രവര്‍ത്തനങ്ങളെല്ലാം ദൈവത്തിങ്കല് സ്വീകാര്യമല്ലാത്തവയാണ് എന്നത് എന്തുമാത്രം ദു:ഖകരമായ കാര്യമാണ്!\nദൈവത്തിന് പിതൃപുത്ര ബന്ധങ്ങളാരോപിച്ചോ ആരാധനയില് മറ്റുള്ളവര്‍ക്ക് പങ്കുനല്‍കിയോ അസ്‌തിത്വത്തിലോ വിശേഷണങ്ങളിലോ പങ്കുചേര്‍ത്തോ ഏത് വിധത്തിലായിരുന്നാലും ശരി ബഹുദൈവത്വം ഏറ്റവും വലിയ അക്രമം തന്നെയാണ്. ഇത്തരം അക്രമം ചെയ്യുന്ന ആളുകളുടെ വാസസ്ഥലം നരകമായിരിക്കുമെന്ന് അല്ലാഹു അറിയിക്കുന്നു (5:72). ഇവര്‍ക്ക് സ്വര്‍ഗവാസം നിഷിദ്ധവുമായിരിക്കും. മറ്റേതൊരു പാപവും അല്ലാഹു പൊറുത്തുകൊടുക്കാന് ഇടയുണ്ട്. അത് അവന്റെ ഹിതത്തിന് വിധേയമാണ്. എന്നാല്, ബഹുദൈവാരാധകന് അതില് നിന്ന് പശ്ചാത്തപിച്ച് മടങ്ങാതെ മരിച്ചുപോയാല് പിന്നീട് അവനത് പൊറുത്തുകൊടുക്കുന്ന പ്രശ്‌നമേ ഉത്ഭവിക്കുന്നില്ലെന്ന് അല്ലാഹു അറിയിക്കുന്നു. കാരണം, ദൈവത്തെക്കുറിച്ച ഏറ്റവും വലിയ ദുരാരോപണമാണ് അവന് ഉന്നയിച്ചിരിക്കുന്നത്. അല്ലാഹുവിന്റെ വാക്കുകള് ശ്രദ്ധിക്കുക: ``തന്നോട് പങ്കുചേര്‍ക്കപ്പെടുന്നത് അല്ലാഹു ഒരിക്കലും പൊറുക്കുകയില്ല. അതൊഴിച്ചുള്ളതെല്ലാം അവന് ഉദ്ദേശിക്കുന്നവര്‍ക്ക് അവന് പൊറുത്തുകൊടുക്കുന്നതാണ്. ആര് അല്ലാഹുവോട് പങ്കുചേര്‍ത്തുവോ അവന് തീര്‍ച്ചയായും ഗുരുതരമായ കുറ്റകൃത്യമാണ് ചമച്ചുണ്ടാക്കിയിരിക്കുന്നത്.'' (4:48)\nby സി മുഹമ്മദ്‌സലീം സുല്ലമി @ SHABAB\nമാലാഖമാരില് നിന്നും തിര്യക്കുകളില് നിന്നും വ്യത്യസ്‌തമായി മനുഷ്യന് അസ്‌തിത്വ സ്വാതന്ത്ര്യമുള്ള സൃഷ്‌ടിയാണ്. മനുഷ്യന്റെ പ്രവര്‍ത്തനങ്ങളില് നല്ലതും തിയ്യതും ഉണ്ടാവും. പുണ്യവും പാപവും ഉണ്ടാവും. നന്മതിന്മകളുടെയും പുണ്യപാപങ്ങളുടെയും വേര്‍തിരിവുകളുടെ അതിര്‍വരമ്പുകളും മതനിയമങ്ങളില് നിന്നും ധര്‍മചിന്തയില് നിന്നും\nമാത്രമേ കാണൂ. കാര്യകാരണങ്ങളുടെ അടിസ്ഥാനത്തില് ഇന്ന കാര്യം ഇന്നമാതിരിയാണെന്ന് കണ്ടെത്തുകയല്ലാതെ അതിലെ നന്മതിന്മകള് വ്യവഛേദിക്കാന് ശാസ്‌ത്രത്തിനു കഴിയില്ല. മതനിരാസം മുഖമുദ്രയാക്കിയവര് ധാര്‍മികരംഗത്ത് ഇരുട്ടില് തപ്പാന് കാരണമിതാണ്.\nനന്മതിന്മകള് ദൈവപ്രോക്തമാണ്. മതങ്ങള് ദൈവിക സന്ദേശമാണല്ലോ. നിര്‍ഭാഗ്യവശാല് പല മതങ്ങളും അവയുടെ അടിസ്ഥാന സിദ്ധാന്തങ്ങളുള്‍പ്പെടെ മായം കലര്‍ത്തപ്പെടാതെ തനിരൂപത്തില് ഇന്നു ലഭ്യമല്ല. വിശ്വാസികളില് വന്നുപെട്ട സ്ഥാപിത താല്‌പര്യങ്ങളും പൗരോഹിത്യവും ചേര്‍ന്നുകൊണ്ടാണ് ഈ അവസ്ഥയിലെത്തിച്ചത്. എന്നാല് ഇസ്‌ലാം അതിന്റെ തനിമയാര്‍ന്ന സ്വരൂപത്തില് -ദൈവിക വചനങ്ങളും പ്രവാചകചര്യയും- ഇന്നും നിലനില്‌ക്കുന്നു. അത് ലോകാവസാനം വരെ നലനില്‌ക്കുകയും ചെയ്യും. അതേസമയം പ്രമാണങ്ങള് ചൈതന്യവത്തായി നിലനില്‍ക്കെ തന്നെ അനുഗാമികള് വഴിതെറ്റി സഞ്ചരിക്കുന്ന വിരോധാഭാസത്തില് നിന്ന് മുസ്‌ലിംകളും ഒഴിവല്ല.\nപുണ്യപാപങ്ങള് ദൈവപ്രോക്തമാണെന്നു പറഞ്ഞുവല്ലോ. വിശ്വാസി ഒരു കാര്യം നല്ലതെന്നോ ചീത്തയെന്നോ നിശ്ചയിക്കുന്നത് മതപ്രമാണങ്ങളില് മാറ്റുരച്ചുകൊണ്ടായിരിക്കും. അതുപോലെത്തന്നെ പുണ്യവാന്മാര് ആരെല്ലാം, പുണ്യസ്ഥലങ്ങള് എവിടെയെല്ലാം, പുണ്യസമയങ്ങള് ഏതെല്ലാം എന്ന് നിശ്ചയിക്കേണ്ടതും വിശുദ്ധ ഖുര്‍ആനും നബിചര്യയും അനുസരിച്ചു തന്നെയാണ്. ചില മനുഷ്യരില് ദിവ്യത്വം ആരോപിക്കുകയും ആള്‍ദൈവങ്ങളെ സങ്കല്‌പിക്കുകയും ചെയ്യുക എന്നത് സത്യവിശ്വാസത്തില് പെട്ടതല്ല. ഇസ്‌ലാമിക പരിപ്രേക്ഷ്യത്തില് ദൈവദൂതന്മാര് (നബിമാര്) മനുഷ്യരായിരിക്കെത്തന്നെ പുണ്യപുരുഷന്മാരും പാപസുരക്ഷിതരുമാണ്. പ്രവാചകന്മാരുടെ സന്തത സഹചാരികള്, രക്തസാക്ഷികള്, പ്രവാചകദൗത്യം സാര്‍ഥകമാക്കി ജീവിച്ചവര് എന്നിവര്‍ക്കും മഹത്വമുണ്ടെന്നു ഖുര്‍ആന് പറയുന്നു: ``ആര് അല്ലാഹുവിനെയും അവന്റെ ദൂതനെയും അനുസരിക്കുന്നുവോ അവര്, അല്ലാഹു അനുഗ്രഹിച്ചവരായ പ്രവാചകന്മാര്, സത്യസന്ധന്മാര്, രക്തസാക്ഷികള്, സച്ചരിതന്മാര് എന്നിവരോടൊപ്പമായിരിക്കും. അവര് എത്ര നല്ല കൂട്ടുകാര്!'' (4:69)\nഈ നല്ല കൂട്ടുകാര് സ്വര്‍ഗസ്ഥരാണ് എന്നല്ലാതെ മറ്റു മനുഷ്യരുടെ ജീവിതവുമായോ കര്‍മങ്ങളുമായോ മാനുഷികതയ്‌ക്കപ്പുറം ബന്ധമുള്ളവരോ അവര് ഇവരുടെ ഉത്തരവാദിത്തം ഏറ്റെടുത്തവരോ അല്ല. ``ആര് സുകൃതം ചെയ്‌തുവോ അതിന്റെ ഫലം അവന് കാണും. ആര് തിന്മ ചെയ്‌തുവോ അതിന്റെ ഫലം അവനും കാണും'' (വി.ഖു 99:7,8) എന്നതാണ് ഇസ്‌ലാമിന്റെ അടിസ്ഥാന തത്വം. അല്ലാഹുവോ റസൂലോ പറയാത്ത ഒരാളെയും പുണ്യപുരുഷനായി കണക്കാക്കാനോ പുണ്യവാളനായി പ്രഖ്യാപിക്കാനോ മനുഷ്യര്‍ക്കാര്‍ക്കും അവകാശമില്ല.\nവ്യക്തികളെപ്പോലെത്തന്നെ ചില സ്ഥലങ്ങള്‍ക്ക് പുണ്യമുണ്ടെന്ന് അല്ലാഹു പറയുന്നു. അല്ലാഹുവിനെ ആരാധിക്കാനുള്ള മസ്‌ജിദുകള് പുണ്യസ്ഥലങ്ങളാണ്. അവയില് മൂന്നെണ്ണം പ്രത്യേകം പുണ്യം അര്‍ഹിക്കുന്നു. മസ്‌ജിത്തുല് ഹറം (മക്ക), മസ്‌ജിദുന്നബവി (മദീന), മസ്‌ജിദുല് അഖ്‌സ്വാ (ജറൂസലം) എന്നിവയാണത്. ഈ മൂന്നു പള്ളികളിലേക്കു മാത്രമേ ഒരു മുസ്‌ലിം പുണ്യംതേടി യാത്ര പോകാവൂ എന്ന് നബി(സ) വ്യക്തമായി നിര്‍ദേശിച്ചിട്ടുണ്ട്. ഈ മൂന്നു കേന്ദ്രങ്ങളിലേക്കല്ലാതെ തീര്‍ഥാടനമില്ല. അതില് തന്നെ മസ്‌ജിദുല് ഹറമിലല്ലാതെ (ഹജ്ജും ഉംറയും) മറ്റു രണ്ടിടത്തും പ്രത്യേകിച്ച് ഒരു കര്‍മവും ചെയ്യാനില്ല. നമസ്‌കാരം, ദിക്‌റ്, ദുആ, ഖുര്‍ആന് പാരായണം മുതലായവ മാത്രം. ലോകത്തുള്ള മറ്റെല്ലാ പള്ളികള്‍ക്കും തുല്യപദവി മാത്രം. ഹജ്ജുമായി ബന്ധപ്പെട്ട സ്വഫാ, മര്‍വ, മിനാ, മുസ്‌ദലിഫ തുടങ്ങിയ സ്ഥലങ്ങളും പുണ്യകേന്ദ്രങ്ങള് തന്നെ. അവിടങ്ങളിലും ഹജ്ജോ ഉംറയോ അല്ലാതെ പ്രത്യേക കര്‍മങ്ങളില്ല താനും.\nവ്യക്തികളും സ്ഥലങ്ങളും എന്ന പോലെ ചില സമയങ്ങള്‍ക്കും അല്ലാഹു പുണ്യം കല്‌പിച്ചിരിക്കുന്നു. ഒരു വര്‍ഷം പന്ത്രണ്ടു മാസമാണെന്നും അവയില് നാലുമാസങ്ങള് ആദരണീയമായവയാണെന്നും ഖുര്‍ആന് (9:36) വ്യക്തമാക്കി. ആ നാലു മാസങ്ങള് മുഹര്‍റം, റജബ്, ദുല്‍ഖഅദ്, ദുല്‍ഹിജ്ജ എന്നിവയാണെന്ന് നബി(സ) വിശദീകരിച്ചു. വിശുദ്ധഖുര്‍ആന് അവതരിപ്പിക്കാന് തുടങ്ങിയ റമദാന് മാസം പുണ്യകരമാണെന്നും ആ മാസത്തില് വ്രതമനുഷ്‌ഠിക്കണമെന്നും ഖുര്‍ആന് കല്‌പിച്ചു (2:185). അതില് തന്നെ ആ പ്രത്യേക രാത്രി ആയിരം മാസത്തെക്കാള് ശ്രേഷ്‌ഠമാണെന്ന് പ്രത്യേകം പറഞ്ഞു (97:3). ആ രാത്രി നിര്‍ണയിക്കപ്പെട്ടതെങ്കിലും നമുക്ക് അറിയിക്കപ്പെട്ടിട്ടില്ല. റമദാനിലെ അവസാനത്തെ പത്തിലാണെന്ന് നബി(സ) വിശദീകരിച്ചു. ആഴ്‌ചയില് ഏറ്റവും നല്ല ദിനം വെള്ളിയാഴ്‌ചയാണെന്ന് നബി(സ) പഠിപ്പിച്ചു. അതില് തന്നെ കൃത്യമായി വ്യക്തമാക്കപ്പെട്ടിട്ടില്ലാത്ത ഒരു സമയം പ്രാര്‍ഥനയ്‌ക്കുത്തരം ലഭിക്കാന് ഏറെ പര്യാപ്‌തമാണെന്ന് നബി(സ) അറിയിച്ചു. ഹജ്ജും പെരുന്നാളുകളും സുന്നത്ത് നോമ്പുകളും നബി(സ) നിര്‍ദേശിച്ചിട്ടുണ്ട്.\nപുണ്യപാപങ്ങളെല്ലാം നിഷ്‌കൃഷ്‌ടമായി നിര്‍ദേശിച്ച് തന്റെ ദൗത്യപൂര്‍ത്തീകരണത്തിനു ശേഷം പ്രവാചകന് ലോകത്തോട് വിടവാങ്ങി. അദ്ദേഹം വിടവാങ്ങുന്നതിനു മുന്‍പായി അല്ലാഹു പറഞ്ഞു: ``നിങ്ങള്‍ക്ക് നിങ്ങളുടെ മതം പൂര്‍ത്തിയാക്കിത്തന്നിരിക്കുന്നു'' (5:3). പ്രവാചകന് പ്രഖ്യാപിച്ചു: ``അല്ലാഹുവിന്റെ ഗ്രന്ഥവും എന്റെ ചര്യയും വിട്ടേച്ചുകൊണ്ട് ഞാന് പോകുന്നു'' (ബുഖാരി). അദ്ദേഹത്തിന്റെ താക്കീത്: ``നമ്മുടെ കല്‌പനയില്ലാത്ത ഏതെങ്കിലും കാര്യം ആരെങ്കിലും പുതുതായി മതത്തില് ഉണ്ടാക്കിയാല് അത് തള്ളേണ്ടതാകുന്നു.''\nനിര്‍ഭാഗ്യവശാല് പില്‍ക്കാല മുസ്‌ലിം സമുദായം ഈ തത്വങ്ങളില് നിന്ന് വ്യതിചലിച്ചു. ദിവ്യന്മാരെയും പുണ്യാത്മാക്കളെയും സങ്കല്‌പിച്ചു. വ്യത്യസ്‌ത തീര്‍ഥാടന കേന്ദ്രങ്ങള് -അതും മഖ്‌ബറകള്- സൃഷ്‌ടിച്ചു. കല്‌പിക്കപ്പെട്ടതിനപ്പുറം ദിനങ്ങള്‍ക്കും മാസങ്ങള്‍ക്കും പുണ്യം കല്‌പിച്ചു. ആഘോഷങ്ങളും ആചാരങ്ങളും പുതുതായി സൃഷ്‌ടിക്കപ്പെട്ടു. ഈയൊരു നിലപാടുതറയില് നിന്നുകൊണ്ടുവേണം നൂതനാചാരമായ റബീഉല് അവ്വലിനെയും നബിജയന്തിയാഘോഷത്തെയും കാണേണ്ടത്. ബറാത്ത് രാവും മിഅ്‌റാജ് രാവും വിലയിരുത്തേണ്ടത്.\nവിശുദ്ധ ഖുര്‍ആനിലേക്കും നബിചര്യയിലേക്കും മുസ്‌ലിംകള് തിരിച്ചുവരിക എന്നതു മാത്രമാണ് പരിഹാരമായി നിര്‍ദേശിക്കാനുള്ളത്.


mani c kappan | പാലായിൽ ജയിച്ച കാപ്പനെ മെരുക്കാൻ സിപിഎം വാഗ്ദാനം ചെയ്യുന്നത് ജോസ് കെ മാണി ഒഴിയുമ്പോൾ വരുന്ന രാജ്യസഭാ സീറ്റ്; തെരഞ്ഞെടുപ്പിന് മുമ്പ് തന്നെ രാജി വച്ച് പദവി ഒഴിഞ്ഞു തരണമെന്ന് കാപ്പൻ; എൽഡിഎഫിലേക്കുള്ള കേരളാ കോൺഗ്രസ് പ്രവേശനത്തിന് ചുക്കാൻ പിടിച്ച് കോടിയേരി ബാലകൃഷ്ണൻ; സിപിഐയുടെ എതിർപ്പ് കാര്യമാക്കില്ല; കെ എം മാണിയുടെ അതേ രീതിയിൽ പുറത്തൊന്നും പറയാതെയുള്ള നീക്കങ്ങളുമായി ജോസ് കെ മാണിയും - MarunadanMalayalee.com\nJuly 03, 202008:13 AM IST Permalink\nതിരുവനന്തപുരം: ജോസ് കെ മാണിയുടെ കേരളാ കോൺഗ്രസിനെ ഇടതു മുന്നണിയിൽ എടുക്കാൻ സിപിഎം തത്വത്തിൽ തീരുമാനിച്ചു. സിപിഐയുടെ എതിർപ്പ് കാര്യമാക്കില്ല. എന്നാൽ പാലായിലെ എംഎൽഎ മാണി സി കാപ്പനെ കൂടെ നിർത്തിയാകും ജോസ് കെ മാണിയെ മുന്നണിയിൽ എത്തിക്കുക. ഇതിനുള്ള ചർച്ചകൾ തുടങ്ങി കഴിഞ്ഞു. സിപിഐയുടെ എതിർപ്പിനെ മറികടന്നും ജോസ് കെ മാണിയെ മുന്നണിയിൽ എത്തിക്കാനാണ് നീക്കം.\nഅഭിപ്രായ ഐക്യമായില്ലെങ്കിലും ജോസ് കെ.മാണിക്ക് ഇടതുമുന്നണിയിലേക്ക് വഴിയൊരുക്കാൻ മാണി സി.കാപ്പന് രാജ്യസഭ സീറ്റ് വാഗ്ദാനവുമായി സിപിഎം. ജോസ് കെ. മാണിക്ക് പാലാ സീറ്റ് നൽകേണ്ടി വന്നാൽ ഇനി ഒഴിവുവരുന്ന രാജ്യസഭ സീറ്റ് കാപ്പന് നൽകാമെന്നാണ് സിപിഎം നിർദ്ദേശം. പാലാ വിട്ടു നൽകില്ലെന്നാണ് മാണി സി. കാപ്പന്റെ പരസ്യപ്രതികരണമെങ്കിലും ദേശീയ തലത്തിൽ ധാരണയായിട്ടുണ്ടെന്നാണ് സൂചന. പാലായിൽ ജയിച്ചാൽ ജോസ് കെ മാണി എംഎൽഎയാകും. ഇതോടെ രാജ്യസഭാ അംഗത്വം രാജിവയ്ക്കും. ഇത് കാപ്പന് വാങ്ങി നൽകാമെന്നാണ് നിർദ്ദേശം.\nഎന്നാൽ അതിന് മുമ്പ് തന്നെ തന്നെ രാജ്യസഭയിലേക്ക് അയക്കണമെന്നാണ് മാണി സി കാപ്പന്റെ ആവശ്യം. ഇതിന് വേണ്ടി ജോസ് കെ മാണിയെ രാജിവയ്‌പ്പിക്കണമെന്നും ആവശ്യപ്പെടുന്നു. രാജ്യസഭയിലെ കാലാവധി ആറു വർഷമാണ്. ജോസ് കെ മാണി രാജിവച്ചാൽ ഉപതെരഞ്ഞോടുപ്പ് വരും. അങ്ങനെ വന്നാൽ ജോസ് കെ മാണി രാജി വച്ചതിന് ശേഷമുള്ള ബാക്കി കാലവധി മാത്രമേ മാണി സി കാപ്പന് രാജ്യസഭാ എംപിയായി തുടരാൻ കഴിയൂ. അതുകൊണ്ട് ഇടതു പക്ഷത്തിന് അടുത്ത തവണ ഒഴിവു വരുന്ന ഫുൾ ടൈം സീറ്റ് തനിക്ക് വേണമെന്നാണ് മാണി സി കാപ്പന്റെ നിലപാട്. കേരളാ കോൺഗ്രസിന്റെ രാജ്യസഭാ സീറ്റ് ജോസ് കെ മാണി എൻസിപിക്ക് കൊടുക്കില്ലെന്നും മാണി സി കാപ്പന് അറിയാം. അതു കൊണ്ട് കൂടിയാണ് ഇത്തരമൊരു ഫോർമുല മുമ്പോട്ട് വയ്ക്കുന്നത്.\nകേരളാ കോൺഗ്രസ് ഇടതുപക്ഷത്ത് എത്തിയാൽ പാലാ അവർക്ക് നൽകേണ്ടി വരും. കെ എം മാണിയുടെ സ്വന്തം മണ്ഡലം ഉപേക്ഷിച്ച് വിട്ടു വീഴ്ചയ്ക്ക് ജോസ് കെ മാണി തയ്യാറാകില്ലെന്ന് ഇടതു പക്ഷത്തിനും അറിയാം. അതുകൊണ്ടാണ് മാണി സി കാപ്പനെ അനുനയിപ്പിക്കുന്നത്. ഇതിനിടെയാണ് സിപിഐയുടെ എതിർപ്പുയർത്തൽ. ഇതിനെ സിപിഎം കാര്യമായെടുക്കില്ല. ഇടതുപക്ഷത്തിന് കരുത്ത് പകരുന്ന എന്ത് തീരുമാനവും എടുക്കുമെന്ന നിലപാടിലാണ് സിപിഎം. മുന്നണിയെ ശക്തിപ്പെടുത്താനുള്ള ശ്രമത്തെ തകർക്കാൻ ഘടകകക്ഷികളെ അനുവദിക്കില്ലെന്നും സിപിഎം പറയുന്നു.\nഎന്നാൽ കേരള കോൺഗ്രസിനെ പരാജയപ്പെടുത്തി താരമായ മാണി സി.കാപ്പനെയോ എൻസിപിയേയോ വിശ്വാസത്തിലെടുക്കാതെ സിപിഎമ്മിന് തുടർനീക്കം നടത്താനാവില്ല. ജോസ് കെ. മാണി വരുന്നതിന് സ്വാഗതം ചെയ്യുന്നുവെന്ന് പറയുമ്പോഴും പാലാ വിട്ടുനൽകില്ലെന്നാണ് കാപ്പൻ നടത്തിയ പരസ്യപ്രതികരണം. ഈ സാഹചര്യത്തിലാണ് രാജ്യസഭാ സീറ്റുകളിൽ ചർച്ച. വിജയിച്ച സീറ്റ് വിട്ടുനൽകുന്നതിനു പകരമായി മാണി സി കാപ്പന് രാജ്യസഭാ സീറ്റ്. സിപിഎം, എൻസിപി ദേശീയ നേതൃത്വങ്ങൾ ഇതേപ്പറ്റി ധാരണയായതാണ് സൂചന. എന്നാൽ ഈ ചർച്ചകളോടൊന്നും പരസ്യമായ പ്രതികരണം ജോസ് കെ മാണി നടത്തുന്നുമില്ല.\nകെ എം മാണിയുടെ രാഷ്ട്രീയ നീക്കങ്ങൾക്ക് സമാനമായ മൗനത്തിലാണ് ജോസ് കെ മാണി. അതിനിടെ ബിജെപിയും ജോസ് കെ മാണിയെ നോട്ടമിടുന്നുണ്ട്. എന്നാൽ കേരളത്തിലെ സാഹചര്യത്തിൽ ജോസ് കെ മാണി ഇടതുപക്ഷത്തേക്ക് പോകൂവെന്നാണ് പൊതുവേയുള്ള വിലയിരുത്തൽ. ഉചിതമായ സമയത്ത് ഉചിതമായ തീരുമാനം ഉണ്ടാവുമെന്ന് ജോസ് കെ മാണി പറയുന്നു. മുമ്പും പ്രതിസന്ധികൾ ഉണ്ടായിട്ടുണ്ട്. പി ജെ ജോസഫ് മൂന്ന് ദിവസം മുമ്പ് പറഞ്ഞതാണ് യുഡിഎഫ് ആവർത്തിച്ചത്. എൽഡിഎഫ് പ്രതികരണത്തിലും പ്രസ്താവനയിലും സന്തോഷമുണ്ട്. മുന്നണികളുമായി ചർച്ചയോ ആലോചനയോ നടന്നിട്ടില്ല. യുഡിഎഫിൽനിന്ന് പുറത്തുപോയാലും യുപിഎയുടെ ഭാഗമാണ്. ചെറിയൊരു ലോക്കൽ ബോഡിയുടെ പേരിൽ കെ എം മാണിയുടെ പാർട്ടിയെ പുറത്താക്കിയത് അനീതിയാണ്. പ്രശ്നം വീർപ്പിച്ച് വലുതാക്കി നീതികേട് കാട്ടുകയായിരുന്നെന്നും ജോസ് കെ മാണി പറഞ്ഞു.\nയുഡിഎഫിൽ ജനപിന്തുണയുള്ള പാർട്ടികളിലൊന്നാണു കേരള കോൺഗ്രസ്-ജോസ് കെ. മാണി വിഭാഗമെന്നു സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ വിശദീകരിച്ചു കഴിഞ്ഞു. കേരള കോൺഗ്രസിലെ ജോസ് കെ. മാണി, പി.ജെ. ജോസഫ് വിഭാഗങ്ങൾ തമ്മിലുള്ള തർക്കങ്ങൾ ഇടപെട്ടു പരിഹരിക്കുന്നതിൽ കോൺഗ്രസ് നേതൃത്വം പരാജയപ്പെട്ടു. യുഡിഎഫ് സംഘടനാപരമായും രാഷ്ട്രീയപരമായും തകർന്നു. കേന്ദ്രീകൃതമായ ഒരു നേതൃത്വം ഇപ്പോൾ യുഡിഎഫിനില്ല. ഇതിന്റെ പ്രതിഫലനമാണ് ഇപ്പോൾ കാണുന്നത്. ഇതു യുഡിഎഫിന്റെ തകർച്ചയ്ക്കു വേഗം കൂട്ടുമെന്നും അദ്ദേഹം പറഞ്ഞു. സിപിഎം മുഖപത്രത്തിൽ എഴുതിയ പി.കെ.ചന്ദ്രാനന്ദൻ അനുസ്മരണത്തിലാണു ജോസ് കെ. മാണി വിഭാഗത്തെ അനുകൂലിച്ചുള്ള കോടിയേരിയുടെ നിലപാട്. ഇത് സിപിഐയ്ക്കുള്ള സൂചനയാണ്.\nജോസ് കെ മാണിയെ മുന്നണിയിൽ എടുക്കാനുള്ള നീക്കങ്ങൾക്ക് ചുക്കാൻ പിടിക്കുന്നത് കോടിയേരിയാണ്. മുഖ്യമന്ത്രി പിണറായി വിജയന്റെ പൂർണ്ണ പിന്തുണയോടെയാണ് ഇത്. ഇന്ന് സിപിഎം സംസ്ഥാന സെക്രട്ടറിയേറ്റ് യോഗം ചേരുന്നുണ്ട്. ഈ യോഗം ഔദ്യോഗികമായി ജോസ് കെ മാണിയുമായുള്ള സഹകരണത്തിൽ തീരുമാനം എടുക്കും. അതിന് ശേഷം ജോസ് കെ മാണിയുമായി അനൗദ്യോഗിക ചർച്ചകളിലേക്ക് കടക്കും. തദ്ദേശ തെരഞ്ഞെടുപ്പിൽ തന്നെ ജോസ് കെ മാണിയെ ഇടതു പക്ഷത്ത് എത്തിക്കാനാണ് കോടിയേരിയുടെ നീക്കം. ഇക്കാര്യത്തിൽ ജോസ് കെ മാണിയുടെ നിലപാട് നിർണ്ണായകമാകും. തദ്ദേശത്തിൽ ഇടതുമായി സഹകരണം മതിയെന്ന നിലപാടും കേരളാ കോൺഗ്രസിലെ ഒരു വിഭാഗത്തിനുണ്ട്. ജനാധിപത്യ കേരള കോൺഗ്രസ് നേതാക്കൾ കഴിഞ്ഞ ദിവസം എകെജി സെന്ററിലെത്തി സിപിഎം നേതാക്കളെ കണ്ടു. ജോസ് കെ.മാണി വിഭാഗത്തിലെ നേതാക്കളുമായി നല്ല ബന്ധം പുലർത്തുന്ന ഇവർ അണിയറ ചർച്ചകളുടെ ഭാഗമാണ്. സ്‌കറിയ തോമസും ജോസ് പക്ഷ നേതാക്കളെ ബന്ധപ്പെടുന്നു.\nഅതിനിടെ സിപിഐക്കു കണക്കിന്റെ രാഷ്ട്രീയത്തിൽ അല്ല വിശ്വാസമെന്നും രാഷ്ട്രീയത്തിന്റെ കണക്കിലാണെന്നും സംസ്ഥാന സെക്രട്ടറി കാനം രാജേന്ദ്രൻ പ്രതികരിച്ചു. എൽഡിഎഫിലെ ഒരു പാർട്ടിയും കൂടെയില്ലെങ്കിലും സിപിഐ അഭിപ്രായം മാറ്റില്ലെന്നും കാനം വ്യക്തമാക്കി. ജോസ് വിഭാഗത്തിന്റെ ബഹുജനാടിത്തറ യുഡിഎഫ് ആണ്. നേതാക്കന്മാർ മുന്നണി വിട്ടതു കൊണ്ട് അണികൾ മാറണമെന്നില്ല. വലിയ ശക്തിയുള്ള കടലിലെ വെള്ളത്തെ ബക്കറ്റിൽ കോരിവച്ചാൽ അങ്ങനെ ഉണ്ടാവണമെന്നില്ല-മുഖ്യമന്ത്രി പിണറായി വിജയന്റെ പഴയ പ്രസിദ്ധമായ പ്രയോഗം ഓർമിപ്പിച്ചു കാനം തിരിച്ചടിച്ചു. ക്രിസ്ത്യൻ വോട്ടുകൾ ആരുടെയും കുത്തകയല്ല. ഭരണത്തുടർച്ചയ്ക്കു സഹായം വേണ്ട. ആ സാധ്യത നശിപ്പിക്കാതിരുന്നാൽ മതി-കാനം പറയുന്നു.\nപാലാ ഉപതിരഞ്ഞെടുപ്പിൽ ജോസ് വിഭാഗം ജനപിന്തുണ തെളിയിച്ചതു മനസ്സിലാക്കിയതാണ്. സിപിഎം-സിപിഐ തർക്കമായി ഇതു വളരില്ല. ജോസ് കെ.മാണിയുടെ പാർട്ടിയെ ക്ലാസിൽ നിന്ന് ഇറക്കി വിട്ടിട്ടേയുള്ളൂ. സ്‌കൂളിൽ നിന്നു പറഞ്ഞു വിട്ടിട്ടില്ല. നിർബന്ധിത ടിസിയുമായി എൽഡിഎഫിലേക്കു വന്നാൽ ഇവിടെ പ്രവേശിപ്പിക്കണം എന്നില്ല. യുഡിഎഫിനകത്തെ പാർട്ടികളിൽ പിളർപ്പ് ഉണ്ടായി മത്സരം നടന്നാൽ ഗുണം എൽഡിഎഫിനാണ്. യുഡിഎഫിൽ തർക്കം വന്നാൽ മധ്യ തിരുവിതാംകൂറിൽ 20 സീറ്റ് എൽഡിഎഫ് ജയിക്കും. തദ്ദേശ തിരഞ്ഞെടുപ്പിൽ തൂത്തുവാരും. ക്രൈസ്തവ സഭാ വിഭാഗവുമായുള്ള ചർച്ചയ്ക്കു മധ്യസ്ഥന്റെ കാര്യമില്ല - കാനം പറഞ്ഞു.


നോക്കെത്താ ദൂരത്തോളം പൂത്തുലഞ്ഞു സൂര്യകാന്തി പാടങ്ങൾ; വിസ്മയക്കാഴ്ച! | Sunflowers in full bloom at Churanda\nനോക്കെത്താ ദൂരത്തോളം പൂത്തുലഞ്ഞു സൂര്യകാന്തി പാടങ്ങൾ; വിസ്മയക്കാഴ്ച!\nമനോരമ ലേഖകൻ August 04, 2020 12:32 PM IST\nനാട്ടിലെല്ലാം കോവിഡിന്റെ ദുരിത കാഴ്ച്ചകളാണ്. എന്നാല് ഇതൊന്നുമറിയാതെ പൂത്തുലഞ്ഞു നില്‍ക്കുകയാണ് തമിഴ്നാട്ടിലെ സൂര്യകാന്തി പാടങ്ങള്. കോവിഡ് നിയന്ത്രണങ്ങളെ തുടര്‍ന്ന് സന്ദര്‍ശകര് എത്താത്തത് കര്‍ഷകര്‍ക്ക് അനുഗ്രഹമാണ്\nനോക്കെത്താ ദൂരത്തോളം സുര്യകാന്തി പൂക്കള്. വിടര്‍ന്നു കാറ്റില് ആടുന്ന പൂക്കള് അതിമനോഹര കാഴ്ച്ച സമ്മാനിക്കുന്നു. കൊല്ലം ജില്ലയുടെ അതിര്‍ത്തി ഗ്രാമമായ തമിഴ്നാട് ചുരണ്ടയിലാണ് സൂര്യകാന്തി പാടങ്ങള്.\nകഴിഞ്ഞ വര്‍ഷം വരെ കേരളത്തില് നിന്നുള്ള സഞ്ചാരികളുടെയും വിവാഹ ഫോട്ടോഗ്രാഫര്‍മാരുട‌െയും ഇഷ്ട കേന്ദ്രമായിരുന്നു സൂര്യകാന്തി പാടങ്ങള്. എന്നാല് കോവിഡ് മൂലം ഇവിടേക്ക് ഇപ്പോള് ആരും എത്തുന്നില്ല. സഞ്ചാരികള് വരാത്തത് കര്‍ഷകര്‍ക്ക് അനുഹ്രമാണ്. കാരണം കാഴ്ച്ച കാണാന് എത്തുന്നവര് പൂക്കള് പറിക്കുന്നതും ചെടികള് നശിപ്പിക്കുന്നതും പതിവായിരുന്നു.\n.English Summary: Sunflowers in full bloom at Churanda


K M Mani on case against him | പൊതുപ്രവർത്തകർക്കും രാഷ്ട്രീയക്കാർക്കുമെതിരെ ലാഘവത്തോടെ കേസെടുക്കാമോ എന്ന് സർക്കാർ പരിശോധിക്കണം; കള്ളക്കേസിൽ കുടുക്കി കേരള കോൺഗ്രസിനെ ഒതുക്കാമെന്ന് ആരും കരുതണ്ട; അന്ധമായ രാഷ്ട്രീയ വിരോധം ആരോടുമില്ലെന്നും മാണി - MarunadanMalayali.com\nപൊതുപ്രവർത്തകർക്കും രാഷ്ട്രീയക്കാർക്കുമെതിരെ ലാഘവത്തോടെ കേസെടുക്കാമോ എന്ന് സർക്കാർ പരിശോധിക്കണം; കള്ളക്കേസിൽ കുടുക്കി കേരള കോൺഗ്രസിനെ ഒതുക്കാമെന്ന് ആരും കരുതണ്ട; അന്ധമായ രാഷ്ട്രീയ വിരോധം ആരോടുമില്ലെന്നും മാണി\nSeptember 10, 2016 | 06:04 PM IST | Permalink\nകോട്ടയം: പൊതുപ്രവർത്തകർക്കും രാഷ്ട്രീയക്കാർക്കുമെതിരെ ലാഘവത്തോടെ കേസെടുക്കാമോയെന്ന് സർക്കാർ പരിശോധിക്കണമെന്നു മുൻ ധനമന്ത്രി കെ എം മാണി. കള്ളക്കേസിൽ കുടുക്കി കേരള കോൺഗ്രസിനെ ഒതുക്കാമെന്ന് കരുതേണ്ടെന്നും പാർട്ടി ചെയർമാൻ കൂടിയായ കെ.എം.മാണി പറഞ്ഞു.\nഅന്ധമായ രാഷ്ട്രീയ വിരോധം ആരോടുമില്ലെന്നും കെ എം മാണി പറഞ്ഞു. തനിക്കെതിരെ പുതിയ എഫ്ഐആറുകൾ വന്നതിനു പിന്നിൽ ദുരുദ്ദേശമുണ്ട്. ഇതിനെതിരെ ശക്തമായി തിരിച്ചടിക്കുമെന്നും മാണി പറഞ്ഞു.\nരാഷ്ട്രീയമായി തേജോവധം ചെയ്യുന്നതിന് മനഃപൂർവമായി ചില ശ്രമങ്ങൾ നടക്കുന്നുണ്ട്. എന്തോ നിർഭാഗ്യവശാൽ എനിക്കെതിരെ എഫ്ഐആർ വന്നു. ആരാണ് ഇതിനു പിന്നിൽ എന്നൊന്നും പറയുന്നില്ല. പൊതുപ്രവർത്തകർക്കും രാഷ്ട്രീയക്കാർക്കുമെതിരെ ലാഘവത്തോടെ കേസെടുക്കാമോയെന്ന് സർക്കാർ പരിശോധിക്കമെന്നും കേരള കോൺഗ്രസ് കോട്ടയം ജില്ലാ കൺവൻഷൻ ഉദ്ഘാടനം ചെയ്യവെ മാണി ആവശ്യപ്പെട്ടു.


ഇതിഹാസങ്ങൾക്കൊപ്പം വിരാട് കോഹ്ലി; ഈ സെഞ്ച്വറി പൊൻതൂവൽ-Virat Kohli leads from the front in South Africa, slams 21st Test hundred\nഇതിഹാസങ്ങൾക്കൊപ്പം വിരാട് കോഹ്ലി; ഈ സെഞ്ച്വറി പൊൻതൂവൽ\nമൂന്ന് ടെസ്റ്റ് മത്സരങ്ങളുടെ പരമ്പരയിൽ ഇതുവരെ പിറന്ന ഏക സെഞ്ച്വറി ഇന്ത്യൻ നായകന്റേതാണ്\nസെഞ്ചൂറിയൻ: രണ്ടാം ക്രിക്കറ്റ് ടെസ്റ്റിൽ ഇന്ത്യൻ ബാറ്റിംഗ് നിര ഒരറ്റത്ത് തകർന്നടിയുമ്പോഴും പൊരുതി നിന്നത് ക്യാപ്റ്റൻ വിരാട് കോഹ്ലിയാണ്. 335 റൺസ് നേടിയ ദക്ഷിണാഫ്രിക്കയ്ക്കെതിരെ അതുകൊണ്ട് തന്നെ പേസിന് അനുകൂലമായ പിച്ചിൽ ഇന്ത്യ വലിയ ലീഡ് വഴങ്ങിയതുമില്ല. 307 റൺസ് ഒന്നാം ഇന്നിംഗ്സിൽ സ്കോർ ചെയ്ത ഇന്ത്യ 28 റൺസിന്റെ ലീഡാണ് വഴങ്ങിയത്.\nപത്താമനായി പവലിയനിലേക്ക് മടങ്ങിയ നായകൻ 153 റൺസ് നേടിയാണ് ഇന്ത്യൻ ഇന്നിംഗ്സിന്റെ നട്ടെല്ലായത്. മറ്റെല്ലാവരും പേസ് ആക്രമണത്തിന് മുന്നിൽ പതറിയപ്പോൾ വിരാട് കോഹ്ലി മാത്രം ഒട്ടും തന്നെ പതറിയില്ല. ഈയൊരറ്റ പ്രകടനത്തിലൂടെ അപൂർവ്വമായ അനേകം പൊൻതൂവലുകളാണ് ഇന്ത്യൻ ക്യാപ്റ്റൻ തന്റെ കിരീടത്തിൽ തുന്നിച്ചേർത്തത്.\nദക്ഷിണാഫ്രിക്കയിൽ മുൻപ് സച്ചിൻ ടെണ്ടുൽക്കർ മാത്രമാണ് സെഞ്ച്വറി നേടിയ ഇന്ത്യൻ ക്യാപ്റ്റൻ. എന്നാൽ അത് മാത്രമല്ല സെഞ്ച്വറിയുടെ തിളക്കം വർദ്ധിപ്പിക്കുന്നത്. ഇന്ത്യൻ ഉപഭൂഖണ്ഡത്തിൽ നിന്ന് മറ്റൊരു ടീമിന്റെയും നായകന്മാർക്ക് ദക്ഷിണാഫ്രിക്കയിൽ സെഞ്ച്വറി നേടാൻ സാധിച്ചിരുന്നില്ല.\nഇതോടെ അന്താരാഷ്ട്ര തലത്തിൽ 53 സെഞ്ച്വറികളെന്ന നേട്ടത്തിലേക്ക് കൂടി ഇന്ത്യൻ ക്യാപ്റ്റൻ നടന്നുകയറി. 90 റൺസിൽ നിന്ന് 100 കടന്ന ഇന്നിംഗ്സുകളിൽ സാക്ഷാൽ സുനിൽ ഗവാസ്കറിന് ഒപ്പമാണ് ഇപ്പോൾ 29കാരനായ ഈ താരം. 1978-83 കാലത്ത് ഇത്തരത്തിൽ 16 ഇന്നിംഗ്സുകളാണ് ഗവാസ്കർ നേടിയത്. 2014 മുതലുള്ള മത്സരങ്ങളിലൂടെയാണ് വിരാട് കോഹ്ലി ഈ നേട്ടം കരസ്ഥമാക്കിയത്.\nപേസിന് അനുകൂലമായ പിച്ചിൽ ഇന്ത്യൻ നായകൻ നിശ്ചയദാർഢ്യത്തോടെ നടത്തിയ പ്രകടനം ഇതോടെ വലിയ കൈയ്യടികളാണ് നേടിയിരിക്കുന്നത്. എതിർടീമിനെ പോലും അതിശയിപ്പിക്കുന്ന തരത്തിലാണ് ഇന്ത്യൻ ക്യാപ്റ്റൻ തന്റെ ബാറ്റിംഗ് മികവ് കാഴ്ചവച്ചത്.\nമൂന്ന് മത്സര പരമ്പരയിൽ ആറ് ഇന്നിംഗ്സുകളിൽ പിറന്ന ആദ്യത്തെ സെഞ്ച്വറിയാണിത്. പേസിന് വളരെയേറെ പ്രാധാന്യമുള്ള പിച്ചിൽ ഇന്ത്യൻ താരത്തിന്റെത് മികച്ച പോരാട്ടമായി.\nജനാദ്രിയ പൈതൃകോത്സവം: ഇന്ത്യ അതിഥി രാജ്യം\nവീണ്ടും വിരാട്; അഞ്ചാം തവണയും അഞ്ഞൂറടിച്ച് ഐപിഎല്ലിലും റെക്കോര്‍ഡ് നേട്ടം


സുന്നീ സന്ദേശം: സത്യവും അസത്യവും വേര്‍തിരിച്ചറിയുക; കാന്തപുരം\nസത്യവും അസത്യവും വേര്‍തിരിച്ചറിയുക; കാന്തപുരം\nസത്യവും അസത്യവും വേര് തിരിച്ചറിഞ്ഞ് സത്യത്തിന്റെ കൂടെ നില കൊള്ളുവാന് അഖിലേന്ത്യാ സുന്നി ജംഇയ്യത്തുല് ഉലമ ജന.സെക്രട്ടറി കാന്തപുരം അബൂബക്കര് മുസ്ലിയാര് ആഹ്വാനം ചെയ്തു. മുസ്വഫ എസ്.വൈ.എസ് കമ്മിറ്റി സംഘടിപ്പിക്കുന്ന (ചൂഷണം ചെയ്യപ്പെടുന്ന ആത്മീയത എന്ന വിഷയത്തില് ) ഒരു മാസക്കാലത്തെ കാമ്പയിന് ഉദ്ഘാടനം ചെയ്യുകയായിരുന്നു കാന്തപുരം. സത്യവും അസത്യവും വേര്‍തിരിച്ച് മനസ്സിലാക്കാന് പണ്ഡിതര്‍ക്കേ കഴിയൂ. സാധാരണക്കാരന് വ്യാജ സിദ്ധന്മാരുടെയും മറ്റും വലയില് അകപ്പെടുന്നത് സത്യവും അസത്യവും വേര്‍തിരിച്ച് മനസ്സിലാക്കാന് കഴിയാത്തത് കൊണ്ടാണ്. മുഹമ്മദ് നബി (സ) തങ്ങളുടെ പ്രബോധന കാലഘട്ടത്തില് തന്നെ നബി യാണെന്ന് വാദിച്ച് വ്യാജന്മാര് രംഗപ്രവേശം ചെയ്തിരുന്നു. അതിനാല് തന്നെ പണ്ഡിതന്മാര് ഇത്തരം വ്യാജന്മാര്‍ക്കെതിരില് എന്നും നില കൊണ്ടിട്ടുണ്ട്. ആരാധനയിലൂടെ അല്ലാഹുവുമായി കൂടുതല് അടുത്തവര്‍ക്ക് ആത്മീയ ചെതന്യവും കൈവരിക എന്നത് ഖുര്‍ആന് കൊണ്ടും ഹദീസ് കൊണ്ടും തെളിയിക്കപ്പെട്ടതാണു. അത് പോലെ വിശുദ്ധ ഖുര്‍ആന് , ഹദീസുകള് തുടങ്ങിയ ഉപയോഗിച്ചുള്ള ചികിത്സയും ഇസ്‌ലാം അനുവദിച്ചതും നബി (സ) പഠിപ്പിച്ചതുമാണ്. എന്നാല് ഇതിന്റെ മറവില് കപടന്മാര് രംഗത്ത് വന്നതുള്ളത് ഒരു യാഥാര്‍ത്ഥ്യമാണെന്നും കാന്തപുരം പറഞ്ഞു. ആത്മീയത എന്നത് സത്യ വിശ്വാമുള്ളവര്‍ക്ക് കൈവരുന്ന അവസ്ഥയാണ് . അതിനെ നിശേധിയ്ക്കുവാന് കഴിയില്ല. എന്നാല് ഇസ്‌ലാമില് പൗരോഹിത്യം ഇല്ല. ആര്‍ക്കും ദൈവികത കല്‍പ്പിക്കുന്നുമില്ല ഇസ്ലാം. കാന്തപുരം പ്രസ്ഥാവിച്ചു.\nPosted by Prachaarakan -പ്രചാരകൻ at 9:47 AM\nLabels: എസ്.വൈ.എസ്, കാന്തപുരം, കാമ്പയിന്, മുസ്വഫ\nസത്യവും അസത്യവും വേര് തിരിച്ചറിഞ്ഞ് സത്യത്തിന്റെ കൂടെ നില കൊള്ളുവാന് അഖിലേന്ത്യാ സുന്നി ജംഇയ്യത്തുല് ഉലമ ജന.സെക്രട്ടറി കാന്തപുരം അബൂബക്കര് മുസ്ലിയാര് ആഹ്വാനം ചെയ്തു\nഇസ്‌ലാമില് പൗരോഹിത്യം ഇല്ല. ആര്‍ക്കും ദൈവികത കല്‍പ്പിക്കുന്നുമില്ല ഇസ്ലാം. കാന്തപുരം പ്രസ്ഥാവിച്ചു.


today headlines ഇന്നത്തെ പ്രധാന വാര്‍ത്തകള് (24-12-2020)\nകര്‍ഷക സമരം രാജ്യത്ത് കൊടുമ്പിരി കൊണ്ടിരിക്കെ കര്‍ഷകരെ അനുനയിപ്പിക്കാന് ലക്ഷ്യമിട്ട് നാളെ പ്രധാനമന്ത്രി രാജ്യത്തെ അഭിസംബോധന ചെയ്യും. രാജ്യത്തെ ഒന്‍പത് കോടി കര്‍ഷകര്‍ക്ക് ആയി 18,000 കോടിയുടെ സഹായം പ്രധാന്‍മന്ത്രി സമ്മന് നിധി പ്രകാരം വിതരണം ചെയ്ത ശേഷമാകും പ്രധാനമന്ത്രി കര്‍ഷകരെ അഭിസംബോധന ചെയ്യുക.\nസ്വര്‍ണ കള്ളക്കടത്തുമായി ബന്ധപ്പെട്ട കള്ളപ്പണ കേസില് എം.ശിവശങ്കറിനെതിരെ എന്‍ഫോഴ്‌സ്‌മെന്റ് ഇന്ന് കുറ്റപത്രം സമര്‍പ്പിക്കും. ഡിസംബര് 28ന് ശിവശങ്കര് അറസ്റ്റിലായി 60 ദിവസം തികയുന്ന പശ്ചാത്തലത്തിലാണ് ഇഡിയുടെ നീക്കം. കുറ്റപത്രം സമര്‍പ്പിക്കുന്നതിലൂടെ എം.ശിവശങ്കറിന് സ്വാഭാവിക ജാമ്യത്തിനുള്ള സാധ്യത ഇല്ലാതാകും.\nകര്‍ഷകരുടെ ആവശ്യങ്ങള് അംഗീകരിക്കണം: രാഹുല് ഗാന്ധി ഇന്ന് രാഷ്ട്രപതിയെ കാണും\nകര്‍ഷകരുടെ ആവശ്യങ്ങള് അംഗീകരിക്കണം എന്നാവശ്യപ്പെട്ട് കോണ്‍ഗ്രസ് നേതാവ് രാഹുല് ഗാന്ധി ഇന്ന് രാഷ്ട്രപതിയെ കാണും. കോണ്‍ഗ്രസ് എംപിമാരും രാഹുലിനൊപ്പം ഉണ്ടാകും. ചീഫ് വിപ്പ് കൂടിയായ കൊടിക്കുന്നില് സുരേഷിനാണ് പരിപാടിയുടെ എകോപന ചുമതല. രാജ്യത്തെ വിവിധ ഭാഗങ്ങളില് നിന്ന് കാര്‍ഷിക ബില്ലുകള് പിന്‍വലിക്കാന് ആവശ്യപ്പെട്ട് സമാഹരിച്ച ഒപ്പുകള് കൂടി ഉള്‍പ്പെടുത്തിയാണ് നിവേദനം.


പരിക്കേറ്റ തരൂരിനെ ആശുപത്രിയില് സന്ദര്‍ശിച്ച് നിര്‍മല സീതാരാമന്; രാഷ്ട്രീയക്കാരിലെ അപൂര്‍വ്വ മര്യാദയെന്ന് തരൂരിന്റെ ട്വീറ്റ്\nതത്സമയം ഡെസ്ക്| Updated On: 16 April 2019 5:34 AM GMT | Location :\nതലക്ക് പരിക്കേറ്റ ശശിതരൂരിന്റെ ആരോഗ്യനില തൃപ്തികരമാണെന്ന് തിരുവനന്തപുരം മെഡിക്കല് കോളേജ് ആശുപത്രി അധികൃതര് അറിയിച്ചു. തലയിലെ മുറിവില് ആറ് തുന്നലുണ്ട്. അദ്ദേഹം ന്യൂറോ സര്‍ജറി ഐ.സി.യുവില് നിരീക്ഷണത്തിലാണ്\nതിരുവനന്തപുരം: തുലാഭാരത്തിനിടെ ത്രാസ് പൊട്ടി വീണ് തലയ്ക്ക് പരിക്കേറ്റ് തിരുവനന്തപുരം മെഡിക്കല് കോളേജ് ആശുപത്രിയില് ചികിത്സയിലുള്ള ശശി തരൂരിനെ കേന്ദ്രമന്ത്രി നിര്‍മല സീതാരാമന് സന്ദര്‍ശിച്ചു. തെരഞ്ഞെടുപ്പ് തിരിക്കിനിടയിലു തന്നെ സന്ദര്‍ശിക്കാന് സമയം കണ്ടെത്തിയ മന്ത്രിയ്ക്ക് തരൂര് നന്ദി രേഖപ്പെടുത്തി. ട്വിറ്ററിലാണ് തരൂര് നിര്‍മ്മല സീതാരാമനെ നന്ദി അറിയിച്ചത്. നിര്‍മ്മല സീതാരാമന് കാണിച്ച മര്യാദ രാഷ്ട്രീയക്കാരില് അപൂര്‍വ്വമാണെന്നും തരൂര് ട്വിറ്ററില് കുറിച്ചു.\nതലക്ക് പരിക്കേറ്റ ശശിതരൂരിന്റെ ആരോഗ്യനില തൃപ്തികരമാണെന്ന് തിരുവനന്തപുരം മെഡിക്കല് കോളേജ് ആശുപത്രി അധികൃതര് അറിയിച്ചു. തലയിലെ മുറിവില് ആറ് തുന്നലുണ്ട്. അദ്ദേഹം ന്യൂറോ സര്‍ജറി ഐ.സി.യുവില് നിരീക്ഷണത്തിലാണ്. ഇന്ന് വിശദമായ പരിശോധന നടത്തിയ ശേഷം ചികിത്സ തുടരുന്നത് സംബന്ധിച്ച് തീരുമാനമെടുക്കുമെന്ന് മെഡിക്കല്‍കോളേജ് സൂപ്രണ്ട് അറിയച്ചു.\nഇന്നലെ രാവിലെയാണ് തിരുവവനന്തപുരത്തെ ഗാന്ധാരിയമ്മന് കോവിലില് ശശി തരൂര് തുലാഭാര നേര്‍ച്ചക്ക് എത്തിയത്. തുലാഭാരത്തിനിടെ ത്രാസ് തലയില് പൊട്ടി വീഴുകയായിരുന്നു. അപകടം നടന്ന ഉടന് പ്രവര്‍ത്തകര് തരൂരിനെ തിരുവനന്തപുരത്തെ ജനറല് ആശുപത്രിയില് എത്തിക്കുകയായിരുന്നു.


1 POUND=90.91 INR , 1 EURO=77.91 INR\nThu 20th Jun 2013 Matrimony\tGallery\nAdd your Comment ലണ്ടനിലെ പൂരങ്ങളുടെ മേനോന്, അഥവാ, ആനമേനോന്\nചെണ്ടപ്പുറത്തു കോലു വീണാല് അവിടെയുണ്ട് അരവിന്ദാക്ഷ മേനോന് . ഈ പേരു കേട്ടിട്ടു വലിയ പരിചയം തോന്നുന്നില്ലെങ്കില് ഒന്നു ചുരുക്കി പറയാം, ആന മേനോന് . ഇനിയും ആളെ മനസിലായിട്ടില്ലാത്തവരെ ഒരു പൂരപ്പറമ്പിലേക്കു ക്ഷണിക്കുകയാണ്. തൃശൂരില് എവിടെ പൂരത്തിനു കൊടിയേറിയാലും മേനോന് സ്ഥലത്തുണ്ടാവും. ആനമേനോനില്ലാതെ എന്തു പൂരം എന്ന ചോദ്യത്തോളം ഈ മനുഷ്യനെ പ്രശസ്തനാക്കിയത് ആനക്കമ്പമാണ്. കുറച്ചുകൂടി വലിയ അര്‍ഥത്തില് പറഞ്ഞാല് പൂരക്കമ്പമാണ്. വടക്കാഞ്ചേരിയിലൊരു പൂരമുണ്ടെങ്കിലും ലണ്ടനിലൊരു ഉത്സവമുണ്ടാക്കിയാലും ആനമേനോന് വേലയുടെ മുമ്പിലുണ്ടാകും. അടുത്തയാഴ്ച ഒരു പൂരം വേണം മേന് നേ.... ഈ വാക്കു പറഞ്ഞാല് മതി. ആനയും അമ്പാരിയും ചെണ്ടയും ചേങ്ങിലയുമൊക്കെ മേനോന് ശരിയാക്കും. അതുകൊണ്ടാണല്ലോ ലണ്ടനില് പൂരമൊരുക്കിയപ്പോള് അരവിന്ദാക്ഷ മേനോനെ മലയാളി അസോസിയേഷന് ഇവിടെ കൊണ്ടു വന്നത്. ബ്രിട്ടനിലുള്ളവര്‍ക്കു സുപരിചിതനായ മേനോന് ഇപ്പോള് തൃശൂരില് അയ്യന്തോളിലുള്ള വീട്ടിലുണ്ട്. എത്ര പറഞ്ഞാലും തീരാത്ത പൂരവിശേഷങ്ങളുള്ള മേനോന്റെ ജീവിതം പൂരംപോലെയാണ്. എപ്പോഴും കൊട്ടും മേളവുമൊക്കെത്തന്നെ....\nഎഴുപത്തിയഞ്ചാംവയസിലെത്തി നില്‍ക്കുമ്പോഴും ചെമ്പകശ്ശേരി അരവിന്ദാക്ഷ മേനോന്റെ ഓര്‍മ്മകള്‍ക്ക് ആനച്ചന്തമാണ്. ഒരു പൂരത്തിലേതുപോലെ വര്‍ണ്ണവിസ്മയങ്ങളുള്ള ഓര്‍മ്മകള്. ഈ ഓര്‍മ്മകളിലൂടെ കടന്നുവരുന്നവരാകട്ടെ പ്രിയപ്പെട്ട സംവിധായകന് ഭരതന്‍മുതല് പത്മശ്രീ പെപ്പിതാസേത്ത് വരെ. പൂരങ്ങള് മാത്രമല്ല തൃശ്ശൂര് അയ്യന്തോളിലെ മാതൃഹൃദയം എന്ന വീട്. കേരളത്തിലെത്തുന്ന വിദേശികള്‍ക്ക് മലയാളത്തിന്റെ അറ്റുപോയിക്കൊണ്ടിരിക്കുന്ന കണ്ണികളിലേയ്ക്കുള്ള അനുബന്ധംകൂടിയാണ്. ബ്രിട്ടനില് നിന്നോ അമേരിക്കയില് നിന്നോ ആരെങ്കിലും കേരളത്തിലെത്തിയാല് ആദ്യം ചോദിക്കും, വേര് ഇസ് സി എ മേനോന്‍സ് റെസിഡന്‍സ്...? ഡു യു മീന് ആന മേനോന് ....? ആ ചോദ്യം കേട്ടാല് യാ... യാ... ഇതായിരിക്കും ഇംഗ്ലീഷുകാരുടെ മറുപടി. വിദേശികള്‍ക്കും ഈ മനുഷ്യന് ആനമേനോനാണ്. ഇങ്ങനെയൊക്കെ ആയിത്തീര്‍ന്നതിനു പിന്നിലൊരു കഥയുണ്ട്. കൊട്ടും മേളവും കുടമാറ്റവുമൊക്കെയുള്ള ഒരു പൂരക്കഥ.\nപൂരം കാണാന്‍പോയി ആനയുമായി മടങ്ങിയെത്തിയ' പഹയന് '. അങ്ങനെ പറയാറുണ്ട് മേനോന്റെ കൂട്ടുകാര്. പൂരം കാണുക മാത്രമല്ല ലണ്ടന് ഉള്‍പ്പടെയുള്ള വിവിധ രാജ്യങ്ങളില് പൂരമൊരുക്കി പെരുമ വിളിച്ചറിയിച്ച തലയെടുപ്പുണ്ട് മേനോന് . നെതര്‍ലാന്‍ഡ്്‌സിലെ മുണ്ട്യാല് വസന്തോത്സവം, മോസികോയിലെ ഭാരതോത്സവം , സിംഗപ്പൂരില് സംഘടിപ്പിച്ച കേരളോത്സവം , ലണ്ടന് നഗരത്തില് സൗത്ത് ഇന്ത്യന് ഗ്രൂപ്പ് ഓഫ് റസ്റ്റോറന്റ് ചെയിന് കേരള ഗ്രൂപ്പ് ഓഫ് റസ്റ്ററന്റ്‌സിന്റെ ക്ഷണപ്രകാരം തെംസ് ഫെസ്റ്റിവലിലും മേനോന് പൂരപ്പെരുമയുമായി എത്തിയിട്ടുണ്ട്. തെംസ് ഫെസ്റ്റിവലില് നാട്ടലങ്കാരങ്ങള് ഒരുക്കി കേരളത്തിന്റെ മുഖഛായ സൃഷ്ടിയ്ക്കുകയായിരുന്നു മേനോന് . ഫെസ്റ്റിവലില് സംസ്ഥാനത്തെ പ്രതിനീധീകരിക്കുന്നത് ആദ്യമായിട്ടായിരുന്നു.\nഏഷ്യാഡിന് ആനയെകൊണ്ടുപോയ സംഘത്തിലുണ്ടായിരുന്ന മേനോന് പൂരങ്ങള് കുട്ടിക്കളിയല്ല. വെറുതെയങ്ങ് പൂരം കണ്ടുനടക്കുന്നയാളല്ലെന്നു ചുരുക്കം. കേരളത്തിന്റെ മൂക്കിലും മൂലയിലും എപ്പോള് ഏതൊക്കെ ക്ഷേത്രങ്ങളില് ഉത്സവങ്ങള്‍ക്കു കൊടിയേറുമെന്ന് മേനോനറിയാം. അതിന്റെ ഐതിഹ്യവും ചിരിത്രവും സവിശേഷതയുമെല്ലാം വിദേശികള്‍ക്കു മുന്നില് കഥയായി പറയുമ്പോള് കേരളത്തിന്റെ സാംസ്‌കാരിക അംമ്പാസഡര് കൂടിയാവുകയാണ് മേനോന്. മേനോന് യാത്രയിലെ വിസ്മയങ്ങള് അപൂര്‍വതയാണ്. ഏറെ പണം മുടക്കി കേരളത്തിലെത്തുന്ന വിദേശികള് കാഴ്ച്ചകളിലില്ലതെ മടങ്ങരുതെന്നാണ് മേനോന്റെ പക്ഷം. ഈ ഒരു ചിന്തയില് നിന്നാണ് കേരളഫെസ്റ്റിവല് മെസേജ് 2009-2013 എന്ന ഡയറക്ടറിക്കുവേണ്ടിയുള്ള ശ്രമം ആരംഭിച്ചത്. കേരളത്തില് 2013വരെ വരാനുള്ള പ്രധാന ഉത്സങ്ങളുടെ സമയം ക്രമവും സ്ഥലവും പത്തു വര്‍ഷത്തെ ശ്രമംകൊണ്ട് ചിട്ടപ്പെടുത്തി പുസ്തകരൂപത്തിലാക്കുകയായിരുന്നു ആനമേനോന്. 2500അധികം ഉത്സവങ്ങളുടെ വിവരങ്ങളുണ്ട് ഈ ഡയറക്ടറിയില്. ആഘോഷങ്ങളുടെ നെറുകയില് സ്ഥാനം പിടിച്ച തൃശ്ശൂര് പൂരത്തിന്റെ ചരിത്രം പൂര്‍ണമായും അറിയുന്നതിനും ആശ്രയം മേനോന് തന്നെ. പാറേമക്കാവ് - തുരുവമ്പാടി ദേവസ്വം പൂരം സുവിനീയര് ഇറക്കുന്നുണ്ട്. എങ്കിലും തൃശ്ശൂര് പൂരത്തിന്റെ ചരിത്രവും ഐതിഹ്യവും പറഞ്ഞു തരാന് മേനോനോ കഴിയൂ. തൃശ്ശൂര് പൂരം ദ അള്‍ട്ടിമേറ്റ് ഫെസ്റ്റിവല് എന്ന പുസ്തകത്തില് ഇതൊക്കെ എഴുതിവച്ചിട്ടുണ്ട്. മേളവും , കുടമാറ്റവുമെല്ലാം മേനോന്റെ മനസു നിറയ്ക്കുമെങ്കിലും വെടിക്കെട്ട് അത്ര പഥ്യമല്ല. വര്‍ണ്ണപൊലിമയേക്കാള് ഇവിടെ ശബ്ദത്തിനോടാണ് പ്രിയമെന്ന് മോനോന് പറയുന്നു. വിദേശികളിതിനെ ക്രിമിനല് കുറ്റമായാണ് കാണുന്നതെന്നും മേനോന് ഓര്‍മിപ്പിക്കുന്നു. തൃശ്ശൂര് പൂരം മേനോനും അഭിമാന നിമിഷങ്ങളാണ്. ഒന്നരപതിറ്റാണ്ട് പൂരത്തിന് പാറേമക്കാവിന്റെ തിടമ്പേറ്റിയ പരമേശ്വരന് എന്ന ആനയെ കണ്ടെത്തി ക്ഷേത്രത്തിലെത്തിച്ചത് മേനോനാണ്. ഗജോത്സവം കാണാന്‍പോയി ആനകളുമായി മടങ്ങിയ കഥയാണത്. 1979ല് ബിഹാറിലെ സോണാപ്പൂരില് ഗജോത്സവത്തിനു പോയ മേനോന് മടങ്ങുമ്പോള് കൂടെ നാലാനകളുമുണ്ടായിരുന്നു. അതിലെ ഒരാനയെ ഉത്രാളിക്കാവില് നിര്‍ത്തി . കൃഷ്ണഗോപാലനെന്നു പേരിട്ടു. ലക്ഷണമൊത്ത ഗജവീരനെ പിന്നീട് പാറേക്കാവില് നടയ്ക്കിരുത്തുകയായിരുന്നു. പാറേമക്കാവ് വിഭാഗത്തിന് തിടമ്പേറ്റാന് സ്ഥിരമായി ആനയില്ലാതിരുന്ന സമയത്തായിരുന്നു ഈ കൊമ്പന്റെ വരവ്. തൃശ്ശൂര് പൂരത്തിന് ഒന്നര പതിറ്റാണ്ട് തിടമ്പേറ്റി പാറേമക്കാവിന്റെ തലയെടുപ്പുകൂടിയായിരുന്നു പരമേശ്വരനായിരുന്നു അത്.\nസുമാത്രയിലായിരുന്നു മേനോന്റെ ജനനം. വളര്‍ന്നത് തൃശൂര് ജില്ലയില് വടക്കാഞ്ചേരിയിലും. ഉത്രാളിക്കാവ് പൂരത്തിന്റെ ആവേശം കണ്ടുവളര്‍ന്ന അരവിന്ദാക്ഷന് പൂരപ്രേമിയായത് സ്വാഭാവികം.എന്നാല് ഈ കമ്പം കേരളത്തിന്റെ അനുഷ്ഠാന കലകളിലേയ്ക്കു കൂടി തിരിഞ്ഞു. തോല്‍പ്പാവക്കൂത്ത് പോലെ അന്യം നില്‍ക്കുന്ന കലകള് കേരളത്തില് എവിടെയെല്ലാം ഇപ്പോഴുമുണ്ടെന്ന് എണ്ണിയെണ്ണി പറയാനാകുന്ന അപൂര്‍വ്വം വ്യക്തിത്വങ്ങളില് ഒരാള് കൂടിയാണ് മേനോന്. മുപ്പതുവര്‍ഷത്തോളും ഉത്രാളിക്കാവ് പൂരക്കമ്മിറ്റിയുടെ പ്രസിഡന്റായിരുന്നു. പൂരാവേശത്തിനിടെ ഉണ്ടായ സൗഹൃദങ്ങളില് സംവധായകരായ ഭരതനും അരവിന്ദനുംപോലെ പ്രമുഖര്.... ഇവരുമായുള്ള ബന്ധം സ്വന്തമായി ഒരു ചലച്ചിത്രം നിര്‍മിക്കുന്നതിലേയ്ക്കും മേനോനെകൊണ്ടെത്തിച്ചു. ദ പാസേജ് ടു ഇന്ത്യ, റോമിയോ ആന്റ് ജൂലിയറ്റ് തുടങ്ങി അന്താരാഷ്ട്ര ശ്രദ്ധനേടിയ ചിത്രങ്ങളുടെ നിര്‍മാതാവ് റിച്ചാര്‍ഡ് ഗോഡ്‌വിന്, പത്മശ്രീ പെപ്പിത്താസേത്ത് , പോര്‍ച്ചുഗീസ് ഡോക്യുമെന്ററി സംവിധായകന് കാര്‍ലോസ് എ . ബ്രാന്‍ഡോ ലൂക്കോസ് , ഇറ്റാലിയന് ഡോക്യുമെന്ററി രംഗത്തെ പ്രമുഖരായ ക്രീമേഴ്‌സ് കുടുംബം, പൊന്തന്‍മാടയിലെ അഭിനേത്രിയും ഗവേഷകയുമായി ഹെയ്ദി ലീങ് സ്റ്റാഡിന് തുടങ്ങി ഒട്ടേറെ പ്രമുഖര് മേനോന്റെ അതിഥികളും സൃഹൃത്തുക്കളുമാണ്. ഭാര്യ തങ്കമണിയോടെപ്പം അയ്യന്തോളിലെ മാതൃഹൃദയം എന്ന വീട്ടില് ജീവിത സായാഹ്നത്തില് നില്‍ക്കുമ്പോഴും പൂരമെന്ന് കേട്ടാല് മേനോന്റെ ആവേശത്തിന് ഒട്ടും കുറവില്ല. മൂന്ന് മക്കളാണ് മേനോന്. മൂത്തമകന് നാരായണ മേനോന് തൃശൂര് കേരളവര്‍മ്മ കോളേജിലെ കായികവിഭാഗം അധ്യാപകനാണ്. ഇപ്പോള് ഇന്ത്യന് ഫുട്‌ബോള് ടീമിന്റെ പരിശീലക സംഘത്തില് ഒരാളുമാണ് അദ്ദേഹം. മകള് കല്ല്യാണിക്കുട്ടി. മൂന്നാമത്തെ മകന് ശ്രീകുമാര് മേനോന് ദില്ലി നാഷ്ണല് മ്യൂസിയത്തില് കണ്‍സര്‍വേഷനിസ്റ്റാണ്. Other News in this category തെന്നിന്ത്യയുടെ പ്രിയപ്പെട്ട മണിവണ്ണന്\nജിയ ഖാന്റെ ആത്മഹത്യ: സെറീന വഹാബ് മകനു വേണ്ടി കോടതിയില്\nഐറിഷ് ജയന്റ് അഥവാ അത്ഭുതങ്ങള് അവസാനിക്കാത്ത അസ്ഥിപഞ്ജരം\nടിപ്പി ബെഞ്ചമിന്, കാട്ടിലെ കൂട്ടുകാരി, അഥവാ മൗഗഌയെപ്പോലൊരു പെണ്‍കുട്ടി\nഎല്ലാ സ്‌കൂളിലും ഒരേ നിറത്തിലുള്ള യൂണിഫോം : പച്ച നിറമാകുമോ എന്ന് ആശങ്ക - പച്ച നിറമല്ലെന്ന് മന്ത്രി അബ്ദുറബ്ബ്\nപാരീസ് ജാക്‌സന് കടുത്ത മാനസിക സംഘര്‍ഷം\nവിനോദസഞ്ചാരികള്‍ക്കായി ഗവി വനത്തിലേക്ക് സര്‍ക്കാര് ബസ് സര്‍വീസ് ആരംഭിച്ചു\nജീവിക്കാന്‍വേണ്ടി ചാര്‍ളി ചാപ്ലിനായി, ഇപ്പോള് മുംബൈയിലെ തെരുവുനടന്\nകുട്ടികള്‍ക്ക് ടോയ്‌സ് വാങ്ങുമ്പോള് അറിഞ്ഞിരിക്കേണ്ടത്\n60 വര്‍ഷം മുമ്പ് ഇതേ ദിവസമാണ് മനുഷ്യന് എവറസ്റ്റിനു മുകളിലെത്തിയത്\nലൈഫ് സ്റ്റൈലായി മാറുന്ന മദ്യവിപത്ത്\nപറവകളെപ്പോലും പാട്ടു പഠിപ്പിച്ച ഗായകന്....\nനമുക്കു പാര്‍ക്കാന് കടലിനു നടുവിലും ഫഌറ്റുകള്\nസാരിയുടുത്താല് ക്യാന്‍സര് വരുമോ...?\nമാങ്ങ പഴുപ്പിക്കാന് വെല്‍ഡിങ് കാര്‍ബേഡ്, കേരളത്തിലെ പഴ വര്‍ഗങ്ങളില് മാരക വിഷം\nപ്രണയ വിവാഹങ്ങള്‍ക്ക് ആയുസ് കുറവോ..?\nഇനി സെക്‌സിനും റോബോട്ട് എത്തുന്ന കാലം\nസീരിയെ മെരുക്കാന് ഗൂഗിള് നൗ\nഭൂമിയുടെ അകക്കാമ്പിലെ താപനില 6000 ഡിഗ്രി സെല്‍ഷ്യസ്\nഇനി ഇ കോളി തരും ഡീസല്\nകടലാസിനെയും ടച്ച് സ്‌ക്രീനാക്കി ഫ്യൂജിറ്റ്‌സ്യൂ\nജന്റില്‍മാനോ ഗഗ്നം സ്‌റ്റൈലോ സൂപ്പര് ഹിറ്റ്...\nമരണാനന്തര ജീവിതം ഗൂഗിളില്\nവായുവിനേക്കാളും ഭാരം കുറഞ്ഞ പദാര്‍ഥവുമായി ചൈനക്കാര്\nസൗരോര്‍ജത്തില് പറക്കും വിമാനം തയാര്\nബിറ്റ് കോയിന് തരംഗമാകുന്നു\nയൂ ട്യൂബില് സൂപ്പര് ഹിറ്റായി ആദ്യ മൊബൈല് ഫോണ്...\nമാലിന്യം വൈദ്യുതിയാക്കുന്ന ഫിലിപ്പീന്‍സുകാര്\n(അധ്യായം - രണ്ട്)\nശ്യാമള മനസില് നിറഞ്ഞു. ഹരിശ്ചന്ദ്രന് നായരുടെ ഹൃദയം തുടിച്ചു. കാമലഹരിയുടെ നുരകുത്തി. വീണ്ടും പൊടിവലിക്കാനൊരു മൂഡ്. പൊടി ഡെപ്പിയെടുത്ത്\tതിരൂരില് മൂന്ന് വയസ്സുകാരിക്കു പീഡനം, പ്രതി പിടിയില്\nകാഴ്ചയുടെ വെള്ളച്ചാട്ടമൊരുങ്ങി ; ഭൂതത്താന് കെട്ട് ഡാമിന്റെ ഒമ്പത് ഷട്ടറുകളും തുറന്നു\nഏഴു വര്‍ഷങ്ങള്‍ക്കുശേഷം സഹോദരിയെ കാണാന് എ.കെ. ആന്റണിയെത്തി\nമാവോയിസ്റ്റുകള് ട്രെയ്ന് തടഞ്ഞ് ആക്രമിച്ചു, രണ്ടു മരണം, സിആര്‍പിഎഫ് ജവാന്മാര്‍ക്കു പരിക്ക്\nപനി : മരണ സംഖ്യ 140\nകേരള കോണ്‍ഗ്രസ് നേതാവ് ടി.വി എബ്രഹാം അന്തരിച്ചു\nപുതുമുഖങ്ങളുമായി ഫ്രണ്ട്‌സ് ഷിപ്പ്\nതെളിവുകള് ശക്തമല്ലെന്നു കോടതി: ശ്രീശാന്തിനു ജാമ്യം ലഭിച്ചു


പൊണ്ണത്തടിയും വിഷാദവും ...\n19 Dec 2018 5:05 AM GMT\nഅമിതവണ്ണമുള്ളവര്‍ക്ക് വിഷാദരോഗം സാധാരണമാണെന്ന് ഗവേഷകര്. ശാരീരികാവസ്ഥ മാനസികനിലയെ ബാധിക്കുന്നതാണ് കാരണമെന്നും ഗവേഷകര് വ്യക്തമാക്കുന്നു. പൊണ്ണത്തടിയും വിഷാദവും തമ്മില് ബന്ധമുണ്ടെങ്കിലും ഏത് മറ്റൊന്നിന് കാരണമാകുന്നു എന്ന് വ്യക്തമായിരുന്നില്ല.ഈ മേഖലയിലെ ഏറ്റവും ആധികാരികമായ ഗവേഷണമാണ് നടന്നത്.\nജനിതക പ്രശ്‌നങ്ങളും ജീവിതശൈലിയും വരുത്തിവെക്കുന്ന അമിത ശരീരഭാരം വിഷാദത്തിലേക്ക് വളരെ പെട്ടെന്ന് ഒരാളെ നയിക്കും അത്രേ! പുരുഷന്മാരെക്കാളും സ്ത്രീകളിലാകും ഇത് വേഗം ബാധിക്കുക. ശരീരസൗന്ദര്യം നഷ്ടപെട്ടെന്ന തോന്നലാണ് ഏറെയും വിഷാദത്തിലേക്ക് നയിക്കുന്നത്.\n'ഒരു സമൂഹത്തിലെ വിഷാദരോഗികളുടെ കണക്ക് ശ്രദ്ധിച്ചാല് അവരില് ഏറെപ്പേരും അമിത ശരീരഭാരം ഉള്ളവരായിരിക്കു'മെന്നാണ് ഗവേഷകന് ടിം ഫ്രെയ്ലിംഗ് (Tim Frayling) പറയുന്നത്. ഇന്റര്‍നാഷണല് ജേര്‍ണല് ഓഫ് എപിഡെമിയോളജി (IJE) മാസികയിലാണ് വിശദാംശങ്ങളുള്ളത്.37-73 പ്രായക്കാരായ 500,000 പേരില് നടത്തിയ ഗവേഷണത്തിന്റെ ഫലമാണിത്.73 ജനിതക വ്യത്യാസങ്ങളിലാണ് ഗവേഷണം നടത്തിയത്. ഉയര്‍ന്ന ബോഡി മാസ്സ് ഇന്‍ഡക്‌സ് (BMI) ഉള്ള വ്യക്തികള്‍ക്ക് പ്രമേഹവും ഹൃദ്രോഗവും വളരെ അടുത്ത് നില്‍ക്കുന്നു എന്നതായിരുന്നു നിഗമനം.\nതുടര്‍ന്ന് ആശുപത്രികളില് നിന്ന് ലഭിച്ച വിവിധ രോഗികളുടെ ശാരീരിക വിവരങ്ങളും പഠനവിധേയമാക്കി. ചോദ്യാവലിയും സ്വയം വിലയിരുത്തലും ഡോക്ടര്‍മാരുടെ അഭിപ്രായവുമടക്കം ദീര്‍ഘമായ പഠനമായിരുന്നു അത്. വിഷാദരോഗികളെന്ന് ഉറപ്പുള്ള 49000 പേരുടെ ശാരീരിക ഘടനയും ഗവേഷണഫലങ്ങളും സമാനമാണെന്ന് വിലയിരുത്തി. ഉയര്‍ന്ന BMI ഉള്ളവരാണ് വിഷാദരോഗികളില് ഏറെയും. ഇവരില് ഭൂരിഭാഗവും സ്ത്രീകളുമാണ്.\nഅതേസമയം യൂറോപ്യന് വംശജരില് മാത്രമായി ഒതുങ്ങിയ പഠനത്തിന് ആഗോളതലത്തില് പ്രാധാന്യം നല്‍കണോ എന്നത് തര്‍ക്കവിഷയമാണ്. മാത്രവുമല്ല കൃത്യമായ പരിശോധനകള് അല്ല വ്യക്തിഗത വിലയിരുത്തലുകളാണ്, ശേഖരിച്ച വിവരങ്ങളില് ഏറെയും. മറ്റെന്തെങ്കിലും കാരണത്താല് ശരീരഭാരം വര്‍ധിച്ചതും വിഷാദരോഗത്തിന് കാരണമാകുമോ എന്ന വിലയിരുത്തലും പഠനത്തില് ഇല്ല. സാധ്യതകളുണ്ടാകാം എന്ന അഭിപ്രായം മാത്രമേ ഗവേഷകര് പങ്കുവെക്കുന്നുള്ളു.\nഗ്ലാസ്‌ഗോ (Glasgow) സര്‍വകലാശാലയിലെ പ്രൊഫ. നവീദ് സത്താര് (Naveed Sathar) ഈ ഗവേഷണത്തെ സ്വാഗതം ചെയ്തു. 'വിഷാദരോഗത്തെ കുറിച്ച് തുടരുന്ന പഠനങ്ങള്‍ക്കാകും ഈ ഗവേഷണം കൂടുതലായി ഉപകരിക്കുക. നിരവധി കാരണങ്ങള് വിഷാദത്തിന് ഉണ്ടായേക്കാം. പക്ഷെ മാനസിക ആരോഗ്യം വീണ്ടെടുക്കാന് ശരീരഭാരം കുറയുന്നതാണ് ഉത്തമം'-പ്രൊഫ. നവീദ് പറയുന്നു\ndepression fitness genetic link glasgow obesity


ഗ്രേറ്റ് ഫാദര് മമ്മൂട്ടിയുടെ മാനം രക്ഷിച്ചു, അങ്ങനെ ആദ്യമായി ഒരു മെഗാസ്റ്റാര് 50 കോടി ക്ലബ്ബില്!! | The Great Father Box Office: Enters 50-Crore Club! - Malayalam Filmibeat\n» ഗ്രേറ്റ് ഫാദര് മമ്മൂട്ടിയുടെ മാനം രക്ഷിച്ചു, അങ്ങനെ ആദ്യമായി ഒരു മെഗാസ്റ്റാര് 50 കോടി ക്ലബ്ബില്!!\nഗ്രേറ്റ് ഫാദര് മമ്മൂട്ടിയുടെ മാനം രക്ഷിച്ചു, അങ്ങനെ ആദ്യമായി ഒരു മെഗാസ്റ്റാര് 50 കോടി ക്ലബ്ബില്!!\nUpdated: Thursday, April 20, 2017, 15:13 [IST]\nമോഹന്‍ലാലിന്റെ നാല് സിനിമകള് അമ്പത് കോടി ക്ലബ്ബില് ഇടം നേടി. പൃഥ്വിരാജിന്റെ മൂന്ന് ചിത്രങ്ങളും നിവിന് പോളിയുടെ ഒരു ചിത്രവും അമ്പത് കോടി ക്ലബ്ബിലെത്തി. എന്നിട്ടും ഒരു മെഗാസ്റ്റാര് ചിത്രം ആ പട്ടികയില് ഇല്ലായിരുന്നു.\nഎന്നാല് ഇതാ ആദ്യമായി ഒരു മമ്മൂട്ടി ചിത്രം അമ്പത് കോടി ക്ലബ്ബില് ഇടം നേടിയിരിയ്ക്കുന്നു. നവാഗതനായ ഹനീഫ് അദേനി തിരക്കഥ എഴുതി സംവിധാനം ചെയ്ത ദ ഗ്രേറ്റ് ഫാദറാണ് മമ്മൂട്ടിയുടെ മാനം രക്ഷിച്ചത്.\n19 ദിവസം കൊണ്ട്\nപത്തൊന്‍പത് ദിവസം കൊണ്ടാണ് മമ്മൂട്ടി ചിത്രം അമ്പത് കോടി ക്ലബ്ബിലെത്തിയത്. മാര്‍ച്ച് 30 നാണ് ആഗസ്റ്റ് സിനിമാസിന്റെ നിര്‍മാണത്തില് ദ ഗ്രേറ്റ് ഫാദര് തിയേറ്ററിലെത്തിയത്. ആദ്യം ദിവസം തന്നെ 4.31 കോടി രൂപ ഗ്രോസ് കലക്ഷന് നേടി മമ്മൂട്ടി ഞെട്ടിച്ചു. ഇതുവരെ കേരളത്തില് നിന്ന് മാത്രം 28 കോടി രൂപയാണ് ഗ്രേറ്റ് ഫാദര് നേടിയത്.\nകേരളത്തില് റിലീസ് ചെയ്ത് ഒരു ദിവസം കഴിഞ്ഞ്, അതായത് മാര്‍ച്ച് 31 നാണ് ദ ഗ്രേറ്റ് ഫാദര് കേരളത്തിന് പുറത്തെത്തിയത്. പതിനെട്ട് ദിവസത്തിനുള്ളില് തന്നെ ചിത്രം കേരളത്തിന് പുറത്ത് നിന്ന് നേടിയത് 7.83 കോടി രൂപയാണ്.\nഗള്‍ഫ് രാജ്യങ്ങളില് നിന്നും ചിത്രം മോശമല്ലാത്ത കലക്ഷന് നേടി. ഏപ്രില് 13 നാണ് യുഎഇ/ ഗള്‍ഫ് രാജ്യങ്ങളില് ദ ഗ്രേറ്റ് ഫാദര് റിലീസ് ചെയ്തത്. റിലീസ് ചെയ്ത്6ദിവസത്തിനുള്ളില് 13.38 കോടി അവിടെ നിന്നും ചിത്രം നേടി.\nഒടുവില് അമ്പത് കോടി\nഅങ്ങനെ ആകെ മൊത്തം ടോട്ടലായി ഇതുവരെ ദ ഗ്രേറ്റ് ഫാദര് നേടിയത് 50.07 കോടി രൂപയാണ്. വെറും ഏഴ് കോടി രൂപയ്‌ക്കൊരുക്കിയ ചിത്രം ഇത്രയും വലിയ ഗ്രോസ് കലക്ഷന് ചുരുങ്ങിയ സമയത്തിനുള്ളില് നേടുന്നത് വിജയം തന്നെയാണ്. ആദ്യമായാണ് ഒരു മമ്മൂട്ടി ചിത്രം 25 കോടിയ്ക്ക് മുകളില് കയറുന്നത് എന്നത് തന്നെ പ്രത്യേകതയാണ്.\nഇപ്പോള് ഇന്ത്യയിലും ഗള്‍ഫ് രാജ്യങ്ങളിലും മാത്രമാണ് ദ ഗ്രേറ്റ് ഫാദര് കളിയ്ക്കുന്നത്. ഏപ്രില് അവസാനത്തോടെ യുഎസ്എ യൂറോപ് രാജ്യങ്ങളില് ചിത്രം റിലീസ് ചെയ്യും എന്നാണ് പ്രതീക്ഷിക്കുന്നത്. അങ്ങനെയെങ്കില് പുലിമുരുകന് പിന്നാലെ ഗ്രേറ്റ് ഫാദറും എത്തും എന്ന കാര്യത്തില് സംശയം വേണ്ട. റിലീസ് ചെയ്ത ഇടങ്ങളിലെല്ലാം ചിത്രം ഇപ്പോഴും മികച്ച പ്രതികരണം നേടി പ്രദര്‍ശനം തുടരുകയാണ്.


The Karnataka police are going to go to Senegal to release Ravi Poojari | രവി പൂജാരിയെ വിട്ടുകിട്ടാൻ കർണാടക പോലീസ് സെനഗലിലേക്ക്; കർണാടക, മുംബൈ പോലീസിന്‍റെ നീക്കങ്ങൾ നിരീക്ഷിച്ചു കേരള പോലീസും... - Malayalam Oneindia\n12 min ago എം സ്വരാജിനെതിരെ ഇ ശ്രീധരന്? തദ്ദേശ ഫലത്തില് ബിജെപിക്ക് പ്രതീക്ഷ, മണ്ഡലം മറിക്കാനാകും\n18 min ago 60 കഴിഞ്ഞവർക്കുള്ള കൊവിഡ് വാക്സിനേഷൻ നാളെ മുതൽ, രജിസ്റ്റർ ചെയ്യേണ്ടത് എങ്ങനെ? അറിയേണ്ട കാര്യങ്ങൾ\n19 min ago കല്യാശ്ശേരിയോ തളിപ്പറമ്പോ; കെകെ ശൈലജയ്ക്കായി ആവശ്യം ശക്തമാക്കി പ്രാദേശിക ഘടകങ്ങള്\nUpdated: Wed, Mar 20, 2019, 21:48 [IST]\nകൊച്ചി: ആഫ്രിക്കൻ രാജ്യമായ സെനഗലിൽ തടവിൽ കഴിയുന്ന മുംബൈ അധോലോക കുറ്റവാളി രവി പൂജാരിയെ ഇന്ത്യയ്ക്ക് വിട്ടു കിട്ടാൻ കർണാടക പൊലീസും മുംബെ പൊലീസും ശ്രമങ്ങൾ തുടരുന്നു. ഇതിനായി കർണാടക പൊലീസിലെ ഉയർന്ന ഉദ്യോഗസ്ഥൻ ദിവസങ്ങൾക്കുള്ളിൽ സെനഗലിലെത്തും. നടിയുടെ കടവന്ത്രയിലെ ബ്യൂട്ടി സലൂണിന് നേരേ വെടിവെയ്പ്പ് നടത്തിയ കേസിലുൾപ്പെടെ പ്രതിയായ രവി പൂജാരി ജനുവരി 19നാണ‌ു സെനഗൽ ജുഡിഷ്യൽ പൊലീസിന്‍റെ പിടിയിലായത്.\nസെനഗലിൽ ആന്‍റണി ഫെർണാണ്ടസ് എന്ന വ്യാജ പേരിൽ ഒളിവിൽ കഴിഞ്ഞ ഇയാളെ ഇന്ത്യയ്ക്ക് വിട്ടുകിട്ടാൻ ഒട്ടേറെ നടപടിക്രമങ്ങൾ പൂർത്തിയാകേണ്ടതുണ്ട്. രവി പൂജാരി പ്രതിയായ കേസുകളുടെ വിശദാംശങ്ങൾ എഫ്ഐആർ സഹിതം സെനഗൽ കോടതിയിൽ ഹാജരാക്കണം. ഇതിന്‍റെ ഭാഗമായി കേസുകൾ ഫ്രഞ്ച് ഭാഷയിലേക്കു മൊഴിമാറ്റുന്ന ജോലികൾ പുരോഗമിക്കുന്നു. കർണാടക പൊലീസ് ഇതിനകം 10 കേസുകളുടെ വിവരങ്ങൾ പരിഭാഷപ്പെടുത്തി സെനഗലിന് അയച്ചു കൊടുത്തു.\n18 കേസുകളുടെ പരിഭാഷ മുംബൈ പൊലീസ് തയ്യാറാക്കി കൊണ്ടിരിക്കുന്നു. ഇതിനൊപ്പമാണു നടപടിക്രമങ്ങൾ ത്വരിതഗതിയിലാക്കാൻ മുതിർന്ന ഐപിഎസ് ഉദ്യോഗസ്ഥൻ സെനഗലിലേക്ക് പോകുന്നത്. പൂജാരി അറസ്റ്റിലായ ഉടൻ ഇയാളെ പറ്റിയുള്ള പ്രാഥമിക വിവരങ്ങൾ ഉൾപ്പെടുത്തി കൊണ്ടുള്ള റിപ്പോർട്ട് സെനഗൽ അധികൃതർക്ക് മുംബൈ പൊലീസ് അ‍യച്ചു കൊടുത്തിരുന്നു. എന്നാൽ രാജ്യത്തിന്‍റെ ഔദ്യോഗിക ഭാഷയായ ഫ്രഞ്ചിൽ കേസ് വിവരങ്ങൾ വേണമെന്ന് സെനഗൽ അധികൃതർ മുംബൈ, കർണാടക പൊലീസിനെ അറിയിച്ചിരുന്നു.\nഇതേത്തുടർന്നാണ് പരിഭാഷപ്പെടുത്തുന്നത്. ഇന്ത്യയ്ക്ക് വിട്ടുനൽകുന്നതിനുള്ള നടപടിക്രമങ്ങൾക്കു പുറമേ, നാടുകടത്താനുള്ള സാധ്യത കൂടി ആരായുന്നുണ്ട്. രവി പൂജാരി ഇന്ത്യക്കാരനായതിനാൽ സെനഗലിൽ നിന്നും ഇന്ത്യയിലേക്ക് നാടുകടത്താൻ സാധിക്കും. വിട്ടു നൽകുന്നതിനേക്കാൾ നടപടിക്രമങ്ങൾ കുറവാണെന്ന സൗകര്യവുമുണ്ട്. താൻ രവി പൂജാരിയല്ലെന്നും ബുർക്കിനാ ഫാസോ പൗരനായ ആന്‍റണി ഫെർണാണ്ടസ് ആണെന്നുമുള്ള വാദമാണ് സെനഗൽ അധികൃതർക്ക് മുമ്പാകെ അധോലോക കുറ്റവാളി ഉയർത്തിയിരിക്കുന്നത്.\nഅതിനാൽ വ്യക്തമായ തെളിവുകളുടെ അടിസ്ഥാനത്തിൽ മാത്രമേ ഇയാളെ ഇന്ത്യയ്ക്ക് വിട്ടുനൽകാൻ സാധിക്കൂ. ഇയാൾക്കെതിരേ കർണാടകയിൽ മാത്രം 96 കേസുകൾ നിലവിലുണ്ട്. മഹാരാഷ്ട്രയിൽ 50ലേറെ കേസുകളിൽ പ്രതിയാണ്. കഴിഞ്ഞ ഡിസംബർ 15നാണു നടി ലീനാ മറിയാ പോളിന്‍റെ കടവന്ത്രയിലെ ബ്യൂട്ടി സലൂണിന് നേരേ വെടിവെയ്പുണ്ടായത്. 25 കോടി രൂപ ആവശ്യപ്പെട്ടു രവി പൂജാരി നടിയെ ഫോണിൽ വിളിച്ചു ഭീഷണിപ്പെടുത്തിയിരുന്നു. രവി പൂജാരിയെ മൂന്നാംപ്രതിയാക്കി എറണാകുളം കോടതിയിൽ ക്രൈംബ്രാഞ്ച് പ്രഥമവിവര റിപ്പോർട്ടും സമർപ്പിച്ചിരുന്നു. രവി പൂജാരിയെ ഇന്ത്യയ്ക്ക് വിട്ടുകിട്ടിയാൽ ഇയാളെ കസ്റ്റഡിയിൽ വാങ്ങാൻ കേരള പൊലീസും കോടതിയെ സമീപിക്കും.\nkarnataka mumbai police മുംബൈ പോലീസ് ernakulam kochi കൊച്ചി എറണാകുളം\nThe Karnataka police are going to go to Senegal to release Ravi Poojari


ഉഴവൂര് വിജയനില്ലാത്ത ആദ്യതെരഞ്ഞെടുപ്പ് | Malappuram Life\nഉഴവൂര് വിജയനില്ലാത്ത ആദ്യതെരഞ്ഞെടുപ്പ്\nമലപ്പുറം: ശുദ്ധ നര്‍മത്തിലൂടെ രാഷ്ട്രീയത്തിലൂടെ വേറിട്ട മുഖമായിരുന്ന ഉഴവൂര് വിജയന്റെ മരണ ശേഷമുള്ള ആദ്യ പ്രധാന ഉപതെരഞ്ഞെടുപ്പാണെന്ന പ്രത്യേകതയും വേങ്ങരയ്ക്കുണ്ട്. അവസാനമായി അദ്ദേഹം പ്രചരണത്തിനിറങ്ങിയത് മലപ്പുറം ലോകസഭാ ഉപതെരഞ്ഞെടുപ്പിലായിരുന്നു.\nമലപ്പുറം ഉപതെരഞ്ഞെടുപ്പില് ഇടതുപക്ഷ സ്ഥാനാര്‍ഥിയുടെ പൊതുയോഗങ്ങളില് ഉഴവൂര് വിജയന്റെ സജീവ സാനിധ്യമുണ്ടായിരുന്നു. സ്ത്രീകളെയും ചെറുപ്പക്കാരെയും പൊതുയോഗങ്ങളിലേക്ക് എത്തിക്കാന് അദ്ദേഹത്തിന്റെ സാനിധ്യം സഹായമാവുകയും ചെയ്തിരുന്നു. സമകാലിക സംഭവങ്ങള് ഹാസ്യവും സിനിമാ പേരും കഥയുമെല്ലാം ചേര്‍ത്ത് അദ്ദേഹം നടത്തിയ പ്രസംഗത്തിന്റെ വീഡിയോ ദൃശ്യങ്ങള് ഇന്നും സാമൂഹിക മാധ്യമങ്ങളില് പ്രചരിക്കുന്നുണ്ട്.\n1952 മാര്‍ച്ച് 15നു കുറിച്ചിത്താനം കാരാംകുന്നേല് ഗോവിന്ദന്‍നായരുടെയും ലക്ഷ്മിക്കുട്ടിയമ്മയുടെയും മകനായി ജനിച്ച ഉഴവൂര് വിജയന് ഇടത് സമര വേദികളിലെ ഒഴിച്ച് കൂടാനാവത്ത സാനിധ്യമായിരുന്നു.\nകെഎസ്‌യു വിലൂടെ പൊതുരംഗത്ത് എത്തിയ ഉഴവൂര് വിജയന് സംഘടനയുടെ ജില്ലാ പ്രസിഡന്റ്, സംസ്ഥാന ജനറല് സെക്രട്ടറി എന്നീ നിലകളില് പ്രവര്‍ത്തിച്ചു. കേരള യൂണിവേഴ്‌സിറ്റി യൂണിയന് ഭാരവാഹിയുമായിട്ടുണ്ട്. പിന്നീട് കോണ്‍ഗ്രസ് പിളര്‍ന്നപ്പോള് എകെ ആന്റണിക്കൊപ്പം കോണ്‍ഗ്രസ് എസിന്റെ ഭാഗമായി മാറി. കോണ്‍ഗ്രസ് എസ് എന്‍സിപിയില് ലയിച്ചപ്പോള് എന്‍സിപിയുടെ കേരളത്തിലെ പ്രധാന മുഖങ്ങളില് ഒന്നായി മാറി ഉഴവൂര് വിജയന്. ഉദര, കരള് സംബന്ധമായ രോഗത്തെ തുടര്‍ന്ന് ജൂലൈ 23നാണ് അദ്ദേഹം മരണപ്പെട്ടത്.


Cyclone Burevi Details Precations-‘ബുറെവി’ ചുഴലിക്കാറ്റ്: ശ്രദ്ധിക്കേണ്ട കാര്യങ്ങൾ\nഅസാധാരണ ചുഴലിക്കാറ്റ് എന്ന് മുഖ്യമന്ത്രി പിണറായി വിജയൻ വിശേഷിപ്പിച്ച ബുറൈവി കേരളത്തിന്റെ തെക്കൻ മേഖലകളിൽ ആശങ്കയുണർത്തുകയാണ്\nUpdated: December 3, 2020 11:42:53 pm\nCyclone Burevi: തമിഴ്നാട്ടിൽ വലിയ നാശം വിതച്ച നിവാറിന് പിറകേ ബുറെവി ചുഴലിക്കാറ്റ് എത്തുമ്പോൾ തെക്കൻ കേരളം ആശങ്കയിലാണ്. ബുറെവി ഇന്ന് കേരളത്തില് പ്രവേശിക്കുമെന്നാണ് പ്രവചനം. കേരളത്തിലെത്തുമ്പോള് കാറ്റിന് വേഗത കുറയുമെന്നാണ് വിവരം. കാറ്റ് ശക്തി കുറഞ്ഞ് അതിതീവ്ര ന്യൂനമർദ്ദമായി മാറിയതായി കാലാവസ്ഥാ വകുപ്പ് അറിയിച്ചിട്ടുണ്ട്. മണിക്കൂറില് 30-40 കിലോമീറ്റര് വേഗതയിലാകും കാറ്റ് കേരളത്തിലേക്ക് കടക്കുക.\n’ബുറെവി’ ചുഴലിക്കാറ്റ് മാന്നാർ കടലിടുക്കിൽ, തമിഴ്നാട് രാമനാഥപുരത്തിനടുത്ത് വെച്ച് തന്നെ ശക്തി കുറഞ്ഞ് ഒരു തീവ്ര ന്യൂനമർദമായി മാറിയിരിക്കുന്നു എന്ന് കേന്ദ്ര കാലാവസ്ഥ വകുപ്പ് അറിയിച്ചു.\nബുറെവി ഇന്ന് ചുഴലിക്കാറ്റ് ഇന്ന് ഉച്ചയോടെ പാമ്പന് തീരത്തെത്തുമെന്ന് പ്രവചനം. വൈകുന്നേരത്തോടെ ശക്തി കുറയുന്ന ചുഴലിക്കാറ്റ് അതിതീവ്ര ന്യൂനമര്‍ദമായിട്ടായിരിക്കും കേരളത്തില് പ്രവേശിക്കാന് സാധ്യതയെന്ന് കേന്ദ്ര കാലാവസ്ഥ വകുപ്പ് പ്രവചിക്കുന്നു.\nട്രിങ്കോമാലിക്കും മുല്ലൈത്തീവിനും ഇടയില് 90 കിലോമീറ്റര് വേഗതയിൽ ശ്രീലങ്കന് തീരം തൊട്ട ബുറെവി അവിടെ വൻ നാശമാണ് വിതച്ചിരിക്കുന്നത്. ജാഫ്ന, മുല്ലൈത്തീവ്, കിള്ളിനോച്ചി മേഖലയിൽ കനത്ത പേമാരിയും കാറ്റും തുടരുകയാണ്. നിരവധി വീടുകൾ തകർന്നതായും മരങ്ങൾ കടപുഴകിയതായുമാണ് റിപ്പോർട്ടുകൾ. അതേസമയം, തമിഴ്നാടിന്റെ തെക്കൻ ജില്ലകളിൽ മഴ ശക്തമാണ്.\nബുറെവി ആറ്റിങ്ങല്- വര്‍ക്കല തീരം വഴി അറബിക്കടലില് പ്രവേശിക്കുമെന്ന് കാലാവസ്ഥാ നിരീക്ഷണ കേന്ദ്രം വ്യക്തമാക്കി. കനത്ത മഴയിലെ ജലപ്രവാഹം കണക്കിലെടുത്ത് അണക്കെട്ടുകൾ തുറക്കാന് സാധ്യതയുള്ളതിനാല് ജനങ്ങള് ജാഗ്രത പാലിക്കണം. തെക്കൻ ജില്ലകളിൽ നാശം വിതച്ച ഓഖി ചുഴലിക്കാറ്റിന്റെ മൂന്നാം വർഷത്തിലാണ് ആശങ്കയുടെ കാറും കോളുമായി ബുറൈവി എത്തുന്നത്.\nബുറെവി ചുഴലിക്കാറ്റ് മുന്നറിയിപ്പിനെത്തുടർന്ന് തിരുവനന്തപുരം ശംഖുമുഖം കടൽത്തീരത്ത് കയറ്റിയിട്ടിരിക്കുന്ന മീൻപിടിത്ത വള്ളങ്ങൾ. ഫൊട്ടോ: മഹീൻ ഹസൻ\n2017ൽ വീശിയടിച്ച ഓഖിയാണ് സമീപകാലത്ത് കേരളത്തെ സാരമായി ബാധിച്ച ചുഴലിക്കാറ്റ്. തമിഴ്നാടിനെ സംബന്ധിച്ച് ഇത് നിവാർ ചുഴലിക്കാറ്റിന് പിറകെ വീശുന്ന ചുഴലിക്കാറ്റാണ്. നിവാർ സംസ്ഥാനത്തിന്റെ കിഴക്കൻ തീരമേഖലകൾ കടന്നാണ് വീശിയതെങ്കിൽ ബുറൈവി സംസ്ഥാനത്തിന്റെ തെക്കേ അറ്റം വഴിയാണ് കടന്നുപോവുന്നത്.\nRead More: ‘ബുറെവി’യുടെ ഗതി മാറും; നാല് ജില്ലകളിൽ റെഡ് അലർട്ട്\nഅസാധാരണ ചുഴലിക്കാറ്റായതിനാൽ കാറ്റിന്റെ സഞ്ചാരപഥം ഏറെ നിർണായകമാണെന്ന് മുഖ്യമന്ത്രി മുന്നറിയിപ്പ് നൽകിയിരുന്നു. കേരളത്തിൽ ചുഴലിക്കാറ്റ് തീരുവനന്തപുരം ജില്ലയുടെ തെക്ക് ഭാഗം വഴി മാത്രമാണ് കടന്നുപോവുക എന്നായിരുന്നു ആദ്യ ഘട്ടത്തിലെ കേന്ദ്ര കാലാവസ്ഥാ വകുപ്പിന്റെ (ഐഎംഡി) ആദ്യ ഘട്ട കാലാവസ്ഥാ മുന്നറിയിപ്പ്. എന്നാൽ സംസ്ഥാനത്തെ കൂടുതൽ ജില്ലകളിലൂടെ ‘ബുറെവി’ കടന്നുപോയേക്കും എന്ന് ഏറ്റവും ഒടുവിൽ ലഭിച്ച റിപ്പോർട്ട് വ്യക്തമാകുന്നു. ചുഴലിക്കാറ്റ് കൊല്ലം ജില്ലയുടെ അതിർത്തിയിൽ പ്രവേശിക്കാൻ സാധ്യത വർധിച്ചിട്ടുണ്ട്. തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിൽ കനത്ത കാറ്റിനും മഴയ്ക്കുമുള്ള മുന്നറിയിപ്പും ജാഗ്രതാ നിർദേശവും ഐഎംഡി പുറപ്പെടുവിച്ചിട്ടുണ്ട്.\nകേരളം തദ്ദേശഭരണ സ്ഥാപനങ്ങളിലേക്കുള്ള തിരഞ്ഞെടുപ്പിന് ഒരുങ്ങുന്നതിനിടെയാണ് ഈ പ്രകൃതിക്ഷോഭം കടന്നുവരുന്നത്. തദ്ദേശഭരണ സമിതികൾ കാലാവധി കഴിഞ്ഞതിനെത്തുടർന്ന് പിരിച്ചുവിട്ട സാഹചര്യത്തിൽ താഴേത്തട്ടിൽ അടിയന്തരര സാഹചര്യം നേരിടുന്നതിനുള്ള ഏകോപന പ്രവർത്തനങ്ങൾക്കായി പ്രാദേശിക ജനപ്രതിനിധികളില്ല. ഉദ്യോഗസ്ഥരുടെ നേതൃത്വത്തിലാവും താഴേത്തട്ടിലുള്ള ഏകോപന പ്രവർത്തനങ്ങൾ.\nചുഴലിക്കാറ്റിന്റെ സാഹചര്യത്തിൽ വിവിധ സർക്കാർ വകുപ്പുകൾ മുൻകരുതൽ നടപടികൾ സ്വീകരിച്ചിട്ടുണ്ട്. ഒപ്പം ജനങ്ങൾക്കുള്ള മുൻ കരുതൽ നിർദേശങ്ങളും പുറപ്പെടുവിച്ചിട്ടുണ്ട്. കോവിഡ് രോഗവ്യാപന സാഹചര്യങ്ങൾകൂടി കണക്കിലെടുത്ത് കനത്ത ജാഗ്രത പാലിക്കാൻ അധികൃതർ നിർദേശിക്കുന്നു.\nബുറൈവി ചുഴലിക്കാറ്റിന്റെ പാത\nതെക്കന് ബംഗാള് ഉള്‍ക്കടലില് ചുഴലിക്കാറ്റ് ശ്രീലങ്കയ്ക്ക് കിഴക്കുനിന്നു സഞ്ചരിച്ച് തമിഴ്നാട്ടിലെ തെക്കൻ മേഖലകൾ വഴിയാണ് സംസ്ഥാനത്തെത്തുക. ശ്രീലങ്കയിൽ തീരം പതിച്ച ശേഷം കാറ്റ് തെക്കന് തമിഴ്നാടിൽ പാമ്പനും കന്യാകുമാരിക്കുമിടയിൽ തീരം കടക്കുമെന്നാണ് പ്രവചനം.ഏറ്റവും ഒടുവിലത്തെ വിവരപ്രകാരം കന്യാകുമാരിയില്‍നിന്ന് ഏതാണ്ട് 320 കിമീ അകലത്തിലാണ് ബുറെവിയുടെ സ്ഥാനം.\nRead More: അസാധാരണ ചുഴലിക്കാറ്റെന്ന് മുഖ്യമന്ത്രി; പ്രധാനമന്ത്രിയോട് സംസാരിച്ചു\nബുധനാഴ്ച അർധരാത്രിയോടെ ശ്രീലങ്കൻ തീരത്ത് എത്തിയ ബുറെവി വ്യാഴാഴ്ച രാത്രിയോടെയോ വെള്ളിയാഴ്ച രാവിലെയോടെയോ പാമ്പനും കന്യാകുമാരിക്കുമിടയിൽ തമിഴ്‌നാട് തീരത്ത് പ്രവേശിക്കാനാണ് സാധ്യത. വെള്ളിയാഴ്ച ഉച്ചയോടുകൂടി തന്നെ ചുഴലിക്കാറ്റ് കേരളത്തിലേക്കും പ്രവേശിക്കാനിടയുണ്ട്.\nഡിസംബർ മൂന്നു മുതൽ അഞ്ചു വരെ സംസ്ഥാനത്തെ ഏഴ് ജില്ലകളിൽ ശക്തമായ മഴയും കാറ്റും ഉണ്ടാവുമെന്നും മുന്നറിയിപ്പുണ്ട്. തിരുവനന്തപുരം, കൊല്ലം, പത്തനംതിട്ട, കോട്ടയം, ആലപ്പുഴ, ഇടുക്കി, എറണാകുളം ജില്ലകളിലാണ് മുന്നറിയിപ്പ്. ഈ ദിവസങ്ങളിൽ കടല് പ്രക്ഷുബ്ധമാകാനും സാധ്യതയുണ്ട്.\nകാറ്റിനും മഴയ്ക്കും സാധ്യത\nതിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളില് മൂന്നിന് മഴയുടെ തീവ്രത അതിശക്തമാകുമെന്ന് ഐഎംഡിയുടെ മുന്നറിയിപ്പിൽ സൂചിപ്പിക്കുന്നു.\nRead More: ‘ബുറെവി’ ചുഴലിക്കാറ്റ് എന്തുകൊണ്ട് ‘നിവാർ’ പോലെ ശക്തമാകില്ല?\nഈ ദിവസങ്ങളിൽ തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം ജില്ലകളിലും ഇടുക്കി ജില്ലയിൽ ചില ഭാഗങ്ങളിലും മണിക്കൂറില് 60 കിലോമീറ്ററിനു മുകളില് വേഗത്തില് കാറ്റ് വീശാന് സാധ്യതയുണ്ട്. എറണാകുളത്തും ഇടുക്കിയിലെ മറ്റ് ഭാഗങ്ങളിലും മണിക്കൂറില് 30 മുതല് 40 കി.മീറ്റര് വേഗത്തില് കാറ്റ് വീശാനും അതിതീവ്ര മഴയ്ക്കും സാധ്യതയുണ്ടെന്നും സംസ്ഥാന സർക്കാർ അറിയിച്ചു.\nറെഡ്,ഓറഞ്ച്, യെല്ലോ അലർട്ടുകൾ\nസംസ്ഥാനത്തിന്റെ വിവിധ ജില്ലകളിൽ മൂന്നിനും അഞ്ചിനും ഇടയിലുള്ള ദിവസങ്ങളിൽ റെഡ്, ഓറഞ്ച്, യെല്ലോ അലർട്ടുകൾ പ്രഖ്യാപിച്ചിട്ടുണ്ട്.\nറെഡ് അലർട്ട്- തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളില്.\nഓറഞ്ച് അലര്‍ട്ട്-കോട്ടയം, എറണാകുളം, ഇടുക്കി ജില്ലകളില്.\nയെല്ലോ അലര്‍ട്ട്- തൃശൂര്, പാലക്കാട് ജില്ലകളില്.\nഓറഞ്ച് അലർട്ട്- തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി ജില്ലകളില്.\nഅതിതീവ്ര മഴ ലഭിക്കുന്നതിനാൽ താഴ്ന്ന പ്രദേശങ്ങളിലും നഗര പ്രദേശങ്ങളിലും വെള്ളപ്പൊക്കത്തിനു സാധ്യതയുണ്ട്.\nമലയോര മേഖലയില് മണ്ണിടിച്ചിലും ഉരുള്‍പൊട്ടലും ഉണ്ടാകാനുള്ള സാധ്യതയുണ്ട്.\nഹൈറേഞ്ചുകളിലേക്കുള്ള യാത്ര ഒഴിവാക്കാൻ നിർദേശം.\nവാഹനങ്ങളിൽ സഞ്ചരിക്കുന്നവർ മരങ്ങൾ, വൈദ്യുതി പോസ്റ്റുകൾ, കടൽ, ജലപ്രവാഹം തുടങ്ങിയവ ശ്രദ്ധിക്കണം.\nശക്തമായ കാറ്റുമൂലം മരങ്ങള് കടപുഴകി വീണും മരച്ചില്ലകള്, പോസ്റ്റുകള്, വൈദ്യുത ലൈനുകള് തുടങ്ങിയവ പൊട്ടിവീണുമുള്ള അപകടങ്ങളെയും പ്രതീക്ഷിക്കണം.\nമരച്ചുവട്ടില് നില്‍ക്കുന്നതും വാഹനങ്ങള് പാര്‍ക്ക് ചെയ്യുന്നതും ഒഴിവാക്കണം.\nസഹായത്തിനായി കണ്‍ട്രോള് റൂമിലെ 1077 എന്ന നമ്പറില് ബന്ധപ്പെടാവുന്നതാണ്. 24 മണിക്കൂറും കണ്‍ട്രോള്‍റൂം പ്രവര്‍ത്തിക്കും.\nമൂന്നു മുതൽ അഞ്ചു വരെ തീയതികളില് അത്യാവശ്യ കാര്യങ്ങള്‍ക്കൊഴികെ പുറത്തിറങ്ങുന്നത് ഒഴിവാക്കണം.\nജാഗ്രത പാലിച്ചുകൊണ്ട് തദ്ദേശഭരണ തെരഞ്ഞെടുപ്പിനാവശ്യമായ സജ്ജീകരണങ്ങള് മുന്നോട്ടുകൊണ്ടുപോകുന്നതാണ്.\nശ്രദ്ധിക്കേണ്ട മറ്റു കാര്യങ്ങൾ\nവീടുകളിലും കെട്ടിടങ്ങളിലും ഉപയോഗിച്ചിട്ടുള്ള ഷീറ്റുകള് ബലപ്പെടുത്തണം\nവീടുകളുടെയും കെട്ടിടങ്ങളുടെയും ജനാലകൾ കൊളുത്തിട്ട് സുരക്ഷിതമാക്കണം. വാതിലുകളും ഷട്ടറുകളും അടയ്ക്കണം. മരങ്ങൾ ഒടിഞ്ഞു വീഴാതിരിക്കാൻ കോതി ഒതുക്കണം\nതീവ്രമായ മഴ, കാറ്റ്, വെള്ളപ്പൊക്കം എന്നിവയുടെ സാഹചര്യത്തിൽ വളർത്തുമൃഗങ്ങളെ കെട്ടിയിടുകയോ കൂട്ടിൽ അടച്ചിടുകയോ ചെയ്യരുത്.\nഅതാതു സമയത്തെ നിർദേശങ്ങൾ അറിയുന്നതിന് വാർത്താ മാധ്യമങ്ങൾ ശ്രദ്ധിക്കണം\nകുട്ടികൾ, വയോധികർ, കിടപ്പുരോഗികൾ, ഗർഭിണികൾ, പാലൂട്ടുന്ന അമ്മമാർ, ഭിന്നശേഷിക്കാർ എന്നിവരുടെ സുരക്ഷ ഉറപ്പുവരുത്തുക\nമൊബൈൽ ഫോൺ, ലാപ്ടോപ്, യു.പി.എസ്., ഇൻവെർട്ടർ എന്നിവയിൽ ആവശ്യമായ ചാർജ് ഉണ്ടെന്ന് ഉറപ്പാക്കണം\nമെഴുകുതിരി, തീപ്പെട്ടി, സാധ്യമെങ്കില് റേഡിയോ, ചാര്‍ജ്ജ് ചെയ്ത മൊബൈലുകള്, മരുന്ന്, അത്യാവശ്യ ആഹാര സാധനങ്ങള് എന്നിവ കരുതണം\nവിലപ്പെട്ട രേഖകളും മറ്റുള്ളവയും പ്രത്യേകം സൂക്ഷിക്കണം\nഎമർജൻസി കിറ്റ് തയാറാക്കണം\nപ്രകൃതിക്ഷോഭ സാധ്യത കണക്കിലെടുത്ത് പൊതുജനങ്ങൾ ആവശ്യമായ മുന്നൊരുക്കങ്ങൾ കൈക്കൊള്ളണമെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു.\nഎമർജൻസി കിറ്റിൽ ഉൾപ്പെടുത്തേണ്ടവ:\nഒരു ദിവസത്തേക്ക് ഒരാൾക്ക് ചുരുങ്ങിയത് ഒരു ലിറ്റർ വെള്ളം\nബിസ്കറ്റ്, റസ്ക്, ഉണക്കമുന്തിരി, നിലക്കടല പോലുള്ള ലഘുഭക്ഷണ പദാർത്ഥങ്ങൾ\nഫസ്റ്റ് എയ്ഡ് കിറ്റ്, അതിൽ പ്രമേഹം, രക്തസമ്മർദം, ഹൃദയസംബന്ധമായ അസുഖങ്ങൾ തുടങ്ങിയവയ്ക്കുള്ള ദിവസേന കഴിക്കുന്ന മരുന്നുകൾ ക്ലോറിൻ ടാബ്ലറ്റുകൾ എന്നിവ.\nആധാരം, ലൈസൻസ്, ആധാർ കാർഡ്, സർട്ടിഫിക്കറ്റുകൾ തുടങ്ങി വിലയേറിയ രേഖകൾ, അത്യാവശ്യത്തിനുള്ള പണം\nദുരന്തസമയത്ത് അപ്പപ്പോൾ നൽകുന്ന മുന്നറിയിപ്പുകൾ കേൾക്കാൻ റേഡിയോ\nവ്യക്തിശുചിത്വ വസ്തുക്കളായ ടൂത്ത് പേസ്റ്റ്, ടൂത്ത്ബ്രഷ്, റേഡിയോ, സാനിറ്ററി പാഡ്, ടിഷ്യു പേപ്പർ എന്നിവ\nഒരു ജോഡി വസ്ത്രം\nഭിന്നശേഷിക്കാരാണെങ്കിൽ അവർ ഉപയോഗിക്കുന്ന സഹായ ഉപകരണങ്ങൾ\nവെളിച്ചത്തിനായി മെഴുകുതിരിയും തീപ്പെട്ടിയും പ്രവർത്തനസജ്ജമായ ടോർച്ചും ബാറ്ററിയും\nരക്ഷാ പ്രവർത്തകരുടെ ശ്രദ്ധ ആകർഷിക്കുന്നതിനുള്ള വിസിൽ\nഅവശ്യഘട്ടങ്ങളിൽ ഉപയോഗിക്കാൻ കത്തിയോ ബ്ലേഡോ\nമൊബൈൽ ഫോൺ, ചാർജർ, പവർബാങ്ക്\nമീൻപിടിത്തത്തിന് ഡിസംബർ അഞ്ചുവരെ വിലക്ക്\nഇനിയൊരു അറിയിപ്പുണ്ടാകുന്നതുവരെ കേരള തീരത്തുനിന്നു കടലില് പോകുന്നത് പൂര്‍ണമായി നിരോധിച്ചു. വിലക്ക് എല്ലാതരം മീൻപിടിത്ത യാനങ്ങള്‍ക്കും ബാധകം\nനിലവില് മീൻപിടിത്തത്തിൽ ഏര്‍പ്പെട്ടിരിക്കുന്നവര് എത്രയും വേഗം ഏറ്റവും അടുത്തുള്ള സുരക്ഷിത തീരത്ത് എത്തണമെന്നു കാലാവസ്ഥാ വകുപ്പ് അറിയിച്ചു\nബോട്ട്, വള്ളം, വല എന്നിവ സുരക്ഷിതമാക്കണം.\nസംസ്ഥാനത്തെ തീരപ്രദേശങ്ങളിൽ മത്സ്യത്തൊഴിലാളികൾക്കുള്ള മുന്നറിയിപ്പ് സന്ദേശങ്ങൾ അധികൃതർ പ്രചരിപ്പിച്ചിരുന്നു. കടലിൽ പോയ മത്സ്യത്തൊഴിലാളികളെ കണ്ടെത്താനുള്ള നടപടികളും തുടരുന്നുണ്ട്. മത്സ്യത്തൊഴിലാളികൾ കടലിൽ പോവുന്നത് തടയണമെന്ന് സംസ്ഥാന പൊലീസ് മേധാവി പൊലീസ് സ്റ്റേഷനുകൾക്കും കോസ്റ്റൽ പൊലീസ് സ്റ്റേഷനുകൾക്കും നിർദേശം നൽകിയിട്ടുണ്ട്.\nകണ്‍ട്രോള് റൂം നമ്പറുകൾ\nഎല്ലാ ജില്ലകളിൽ നിന്നും കണ്‍ട്രോള് റൂമിലെ 1077 എന്ന നമ്പറില് ബന്ധപ്പെടാം. 24 മണിക്കൂറും കണ്‍ട്രോള് റൂം പ്രവര്‍ത്തിക്കും.\nചുഴലിക്കാറ്റിന്റെ പശ്ചാത്തലത്തില് സംഭവിച്ചേക്കാവുന്ന വൈദ്യുതി സംബന്ധമായ തകരാറുകള് അറിയിക്കുന്നതിന് വിവിധ പ്രദേശങ്ങളിൽ കെഎസ്ഇബി പ്രത്യേക കണ്‍ട്രോള് റൂം തുറന്നിട്ടുണ്ട്. 0471-2441399, 9446008756 എന്നീ നമ്പറുകളിൽ ബന്ധപ്പെടാം.\nബുറെവി ചുഴലിക്കാറ്റ് മുന്നറിയിപ്പിനെത്തുടർന്ന് തിരുവനന്തപുരം ശംഖുമുഖം കടൽത്തീരത്ത് എത്തിയ ദുരന്തനിവാരണ സേന. ഫൊട്ടോ: മഹീൻ ഹസൻ\nപ്രതിരോധ സേനകളുടെ സഹായം\nചുഴലിക്കാറ്റുമായി ബന്ധപ്പെട്ടുള്ള പ്രതിരോധത്തിനായി എന്‍ഡിആര്‍എഫിന്‍റെ എട്ട് ടീമുകള് എത്തിച്ചേര്‍ന്നതായി സംസ്ഥാന സർക്കാർ അറിയിച്ചു. തമിഴ്നാട്ടിലെ കോയമ്പത്തൂര് ജില്ലയിലെ സുലൂര് എയര്‍ഫോഴ്സ് ബേസ് വഴി എയര്‍ഫോഴ്സിന്‍റെ സേവനങ്ങളും ലഭ്യമാക്കും.\nഏത് സാഹചര്യവും നേരിടാനുള്ള തയാറെടുപ്പുകളാണ് ദുരന്ത നിവാരണ അതോറിറ്റിയുടെ നേതൃത്വത്തില് പുരോഗമിക്കുന്നതെന്ന് സംസ്ഥാന സർക്കാർ അറിയിച്ചു. തിരുവനന്തപുരം ജില്ലയയിൽ എന്‍ഡിആര്‍എഫിന്റെ 20 അംഗ സംഘം എത്തിയിട്ടുണ്ട്. മലയോര മേഖലകള്, അപകടസാധ്യതാ പ്രദേശങ്ങള് എന്നിവിടങ്ങളില് സംഘം സന്ദര്‍ശനം നടത്തി.\nചുഴലിക്കാറ്റിന്റെ ആഘാതം നേരിടുന്നതിന് ദുരന്തനിവാരണ പ്രവര്‍ത്തനങ്ങള് ആരംഭിക്കുമെന്ന് തദ്ദേശസ്വയംഭരണ വകുപ്പ് അറിയിച്ചു. കോവിഡ് മാനദണ്ഡങ്ങള് പാലിച്ച് ദുരിതാശ്വാസ ക്യാമ്പുകള് ക്രമീകരിക്കുന്നതടക്കമുള്ള നടപടികളാണ് സ്വീകരിക്കുന്നത്.\nദുര്‍ബലമായ മേല്‍ക്കൂരയുള്ളതും അപകടകരമായ അവസ്ഥയിലുള്ളതുമായ വീടുകളെ കണ്ടെത്തി താമസക്കാരെ സുരക്ഷിത കേന്ദ്രത്തിലേക്കു മാറ്റിപാര്‍പ്പിക്കും.\nഅനധികൃതമായി സ്ഥാപിച്ചിട്ടുള്ള പരസ്യ ബോര്‍ഡുകളും ഹോര്‍ഡിങ്ങുകളും നീക്കം ചെയ്യും. നിയമാനുസൃതമായി സ്ഥാപിച്ചിട്ടുള്ള ബോര്‍ഡുകളുടെ സുരക്ഷിതത്വം ഉറപ്പുവരുത്തും.\nഅപകടകരമായ രീതിയിലുള്ള ഇലക്ട്രിക് പോസ്റ്റുകള്, ലൈനുകള് എന്നിവ ബലപ്പെടുത്തുന്നതിനായി വൈദ്യുതി ബോര്‍ഡിന്റെയും ദ്രുതകര്‍മ സേനയുടെയും സഹായം സ്വീകരിക്കും.\nഅടിയന്തര പ്രതികരണ ടീമുകള്‍ക്ക് നിര്‍ദേശം നല്‍കുകയും ദുരന്തനിവാരണ പദ്ധതി പ്രകാരമുള്ള സന്നദ്ധ സേവകരെ സജ്ജമാക്കുകയും ചെയ്യും.\nകടലില്‍പോയ മത്സ്യതൊഴിലാളികളുടെ വിവരങ്ങള് അടിയ ന്തരമായി ശേഖരിച്ച് ജില്ലാ ദുരന്തനിവാരണ അതോറിറ്റികളെ അറിയിക്കും.\nതിരുവനന്തപുരം ജില്ലയിൽ എല്ലാ സാമൂഹിക ആരോഗ്യ കേന്ദ്രങ്ങളും ജില്ലാ-താലൂക്ക് ആശുപത്രികളും 24 മണിക്കൂറും പ്രവര്‍ത്തിക്കും.\nചുഴലിക്കാറ്റ് കാരണം മാറ്റി പാര്‍പ്പിക്കേണ്ടിവരുന്നവര്‍ക്കായി സംസ്ഥാനത്ത് 2849 ക്യാമ്പുകള് ഇതിനകം കണ്ടെത്തിയതായി സർക്കാർ അറിയിച്ചു. തിരുവനന്തപുരം ജില്ലയില് 217 ക്യാമ്പുകൾ തുറന്നു. 15,480 പേരെ ക്യാമ്പുകളിലേക്കു മാറ്റി. തദ്ദേശ സ്വയംഭരണ സ്ഥാപനങ്ങളുടെ സഹകരണത്തോടെയാണ് മാറ്റിപ്പാര്‍പ്പിക്കുന്നതടക്കമുള്ള നടപടികള് പുരോഗമിക്കുന്നത്.\nനിലവില് സംസ്ഥാനത്ത് ആകെ 13 ക്യാമ്പുകളിലായി 175 കുടുംബങ്ങളിലെ 690 പേരെ മാറ്റി പാര്‍പ്പിച്ചിട്ടുണ്ട്. മേല്‍ക്കൂര ശക്തമല്ലാത്ത വീടുകളില് താമസിക്കുന്നവരെ മാറ്റി പാര്‍പ്പിക്കാനുള്ള തയാറെടുപ്പുകള് നടത്തുന്നുണ്ടെന്നും സർക്കാർ വ്യക്തമാക്കി.\nപോലീസ് സ്റ്റേഷനുകള്‍ക്ക് ജാഗ്രതാ നിര്‍ദേശം\nസംസ്ഥാനത്തെ എല്ലാ പോലീസ് സ്റ്റേഷനുകള്‍ക്കും കോസ്റ്റല് പോലീസ് സ്റ്റേഷനുകള്‍ക്കും ജാഗ്രതാ നിര്‍ദ്ദേശം നല്‍കിയിട്ടുണ്ട്. ഏതു അടിയന്തിര സാഹചര്യവും നേരിടാന് പോലീസ് സേന സുസജ്ജമാണെന്ന് സംസ്ഥാന പോലീസ് മേധാവി ലോക്‌നാഥ് ബെഹ്‌റ അറിയിച്ചു. ആള്‍ക്കാരെ ഒഴിപ്പിക്കുന്നതിനും മറ്റു ദുരിതാശ്വാസ നടപടികള്‍ക്കുമായി പോലീസ് വാഹനം ഉപയോഗിക്കാം. റവന്യൂ, ദുരിന്തനിവാരണ അതോറിറ്റി എന്നിവയുടെ സഹകരണത്തോടെ ആവശ്യമെങ്കിൽ തീരപ്രദേശത്തുനിന്ന് ജനങ്ങളെ ഒഴിപ്പിക്കണമെന്നും സംസ്ഥാന പോലീസ് മേധാവി നിര്‍ദേശിച്ചു.\nജില്ലാ പോലീസ് മേധാവിമാര് പ്രത്യേകം കണ്‍ട്രോള് റൂം തുറക്കണം.\nദുരിതാശ്വാസ പ്രവര്‍ത്തനങ്ങള്‍ക്കു വേണ്ടിയുള്ള സന്നദ്ധപ്രവര്‍ത്തകരെ ഏകോപിപ്പിക്കാനും അടിയന്തിര സാഹചര്യങ്ങളിൽ ആവശ്യത്തിനുള്ള ഉപകരണങ്ങള് ലഭ്യമാക്കാനും നടപടി സ്വീകരിക്കണം.\nമത്സ്യത്തൊഴിലാളികള് കടലില് പോകുന്നത് തടയണം. ഇതിനായി കോസ്റ്റൽ വാര്‍ഡന്‍മാരുടെ സേവനം വിനിയോഗിക്കാം. വെള്ളം കെട്ടിക്കിടക്കുന്ന സ്ഥലങ്ങളിൽ പ്രത്യേകം ശ്രദ്ധചെലുത്തണം.\nബുറേവി ചുഴലിക്കാറ്റ് നാളെ ഉച്ചയോടെ തിരുവനന്തപുരത്ത് വീശാൻ സാധ്യതയുണ്ടെന്ന കാലാവസ്ഥാ മുന്നറിയിപ്പിന്റെ പശ്ചാത്തലത്തിൽ തിരുവനന്തപുരം അന്താരാഷ്ട്ര വിമാനത്താവളത്തിന്റെ പ്രവർത്തനം വെള്ളിയാഴ്ച രാവിലെ 10 മുതൽ വൈകിട്ട് ആറു വരെ നിർത്തിവയ്ക്കും.\nചുഴലിക്കാറ്റിനോടനുബന്ധിച്ചുള്ള മഴക്കെടുതിയുടെ സാധ്യത പരിഗണിച്ച് സംസ്ഥാനത്തെ വിവിധ അണക്കെട്ടുകൾ തുറന്നുവിടാനും സംഭരണ ശേഷി കുറയ്ക്കാനും തീരുമാനിച്ചിട്ടുണ്ട്. അതിതീവ്ര മഴയുണ്ടാകുന്ന സാഹചര്യത്തില് ചെറിയ ഡാമുകളില് നിന്ന് വെള്ളം പുറത്തേക്ക് ഒഴുക്കിവിടേണ്ട സാഹചര്യം ഉണ്ടായേക്കുമെന്ന് സംസ്ഥാന സർക്കാർ മുന്നറിയിപ്പ് നൽകിയിട്ടുണ്ട്.\nനെയ്യാര്, കല്ലട, കക്കി അണക്കെട്ടുകളുടെ സംഭരണശേഷി 80 ശതമാനമായി കുറയ്ക്കും.\nനിലവില് തിരുവനന്തപുരം ജില്ലയിലെ നെയ്യാര്, അരുവിക്കര, കൊല്ലം ജില്ലയിലെ കല്ലട, ഇടുക്കി ജില്ലയിലെ മലങ്കര, കുണ്ടള, പാലക്കാട് ജില്ലയിലെ ശിരുവാണി, കാഞ്ഞിരപ്പുഴ, വാളയാര്, പോത്തുണ്ടി, വയനാട് ജില്ലയിലെ കാരാപ്പുഴ എന്നീ അണക്കെട്ടുകള് തുറന്നുവിട്ടിട്ടുണ്ട്.\nശബരിമല തീര്‍ത്ഥാടനത്തിന് നിയന്ത്രണം\nപത്തനംതിട്ട ജില്ലയിൽ അതിതീവ്ര മഴയ്ക്കും ശക്തമായ കാറ്റിനുമുള്ള മുന്നറിയിപ്പുള്ളതിനാല് ചുഴലിക്കാറ്റ് കടന്നുപോകുന്നത് വരെ ശബരിമല തീര്‍ത്ഥാടനത്തിന് നിയന്ത്രണം ഏര്‍പ്പെടുത്തേണ്ടി വരുമെന്ന് സർക്കാർ അറിച്ചു. ഇത് സംബന്ധിച്ച് തീരുമാനങ്ങള് എടുക്കാന് പത്തനംതിട്ട ജില്ലാ ദുരന്ത നിവാരണ അതോറിറ്റിക്ക് സർക്കാർ നിര്‍ദേശം നല്‍കി.\nWeb Title: Cyclone burevi details precations updates


സ്ത്രീവിമോചനത്തെ കുറിച്ച ചര്‍ച്ചകള് സാമൂഹിക പരിപ്രേക്ഷ്യത്തിലൂടെയാണ് നടക്കേണ്ടത്. ബഹുമുഖ ദൗത്യങ്ങള് നിര്‍വഹിക്കപ്പെടേണ്ട സമൂഹത്തില് സ്ത്രീപുരുഷന്മാര് പരസ്പരം പൂരകങ്ങളായി നിലകൊള്ളണം. നിര്‍വാഹക ക്ഷമതയെ അംഗീകരിച്ചും വൈവിധ്യങ്ങളെ പ്രോത്സാഹിപ്പിച്ചും അഭിപ്രായാനുഭവങ്ങളില്‍നിന്ന് പാഠമുള്‍ക്കൊണ്ടും മനോഹരമാക്കപ്പെടേണ്ട മനുഷ്യജീവിതപരിസരം പക്ഷേ കാലങ്ങളായി അരക്ഷിതയാക്കപ്പെടുന്ന സ്ത്രീയെ കുറിച്ച ചര്‍ച്ചകളാല് മുഖരിതമാണ്. ലോകത്തിന്റെ വിവിധ ഭാഗങ്ങളില് വിവിധ സമൂഹങ്ങളില്, സ്ത്രീകള്‍ക്കെതിരായ വംശീയ വിദ്വേഷം, ദുരഭിമാനക്കൊല, ഗാര്‍ഹിക പീഡനങ്ങള്, സ്ഥാപനവത്കൃത കൊലപാതകങ്ങള്, ലൈംഗിക അധിനിവേശം തുടങ്ങിയവ എല്ലാ കാലത്തും ചര്‍ച്ചാവിഷയങ്ങളായി വരുന്നത് എന്തുകൊണ്ടായിരിക്കാം?\nഎല്ലാ മനുഷ്യസമൂഹങ്ങളുടെ ചരിത്രത്തിലും സംസ്‌കാരങ്ങളിലും മതങ്ങളിലും മിത്തോളജിയിലും, കലാരൂപങ്ങളിലും വരെ സ്ത്രീവിരുദ്ധതയുടെ അടയാളങ്ങള് കാണാം; അത്രത്തോളം വ്യാപനമുള്ളതും ആഴത്തില് വേരൂന്നിയതുമാണത്.\nപൂര്‍ണമായും വനിതാ സംഘാടനത്തില് നടത്തപ്പെട്ട ഒരു അക്കാദമിക് സെമിനാറില് ഒരു പ്രബന്ധാവതാരകന് ശാരീരികശേഷിയുടെയും ബൗദ്ധികശേഷിയുടെയും ഒക്കെ അടിസ്ഥാനത്തില് ചരിത്രത്തില് സ്ത്രീയുടെ സംഭാവനകളെയും ഇന്നത്തെ സമൂഹത്തിലെ അവളുടെ സാധ്യതകളെയും കഴിവുകളെയും സംബന്ധിക്കുന്ന ചോദ്യം ഉന്നയിക്കുന്നതിന് ഒരിക്കല് ഞാന് സാക്ഷിയായതാണ്. ഇതിന്റെ പരിഹാസ്യത അത് ഉന്നയിക്കുന്നവര്‍ക്ക് മനസ്സിലാകുന്നില്ല എന്നുറപ്പ്.\nഎല്ലാ ആവിഷ്‌ക്കാരങ്ങളും നിഷേധിച്ചുകൊണ്ട് മനുഷ്യരെ അടിമകളാക്കി ഉപയോഗിക്കുന്ന അധീശത്വ വിഭാഗങ്ങള് അടിച്ചമര്‍ത്തപ്പെട്ട ജനതകളോട് ഇവിടത്തെ എല്ലാ വികസനത്തിനും പുരോഗതിക്കും ഞങ്ങള് മാത്രമാണ് കാരണം, ബൗദ്ധികമായി നിങ്ങള് എന്ത് സംഭാവനയാണ് അര്‍പ്പിച്ചത് എന്ന് ചോദിക്കുന്നതുപോലെ പരിഹാസ്യമാണ് ഇതും.\nസ്ത്രീവിമോചനത്തിനു വേണ്ടി നിരവധി ചിന്താധാരകളും സംഘടിത പ്രസ്ഥാനങ്ങളും രൂപപ്പെട്ടിട്ടുണ്ട്. സ്ത്രീ-പുരുഷ തുല്യത പ്രോത്സാഹിപ്പിക്കുന്ന സംഘടിത പ്രസ്ഥാനമായാണ് ഫെമിനിസം കടന്നുവരുന്നത്. പുരുഷാധിപത്യ പ്രത്യയശാസ്ത്രത്തെ അടിസ്ഥാനമാക്കിയുള്ള ലൈംഗികത കാരണം സ്ത്രീകള് പീഡിപ്പിക്കപ്പെടുന്നുവെന്ന് ഫെമിനിസ്റ്റുകള് വിശ്വസിക്കുന്നു. പുരുഷാധിപത്യത്തെ ചെറുക്കുന്നത് സ്ത്രീകള്, ന്യൂനപക്ഷങ്ങള്, സ്വവര്‍ഗാനുരാഗികള് എന്നിവരുടെ വിമോചനത്തിന് കാരണമാകും എന്നും അവര് കരുതുന്നു. സാമൂഹിക, സാമ്പത്തിക, രാഷ്ട്രീയ സ്ഥാപനങ്ങളിലൂടെ പുരുഷാധിപത്യം സ്ത്രീകളെ അടിച്ചമര്‍ത്തുകയാണ് എന്ന് വാദിച്ച ഫെമിനിസ്റ്റുകള് ചരിത്രത്തിലുടനീളം പൊതു, സ്വകാര്യ മേഖലകളില് പുരുഷന്മാര് കൂടുതല് പ്രബലരാണെന്ന് ചൂണ്ടിക്കാട്ടി. ഈ അധികാരം നിലനിര്‍ത്താന് പുരുഷന്മാര് സ്ത്രീകള്‍ക്ക് അതിരുകള് സൃഷ്ടിച്ചു. അതുകൊണ്ട് സ്ത്രീകള്‍ക്ക് അധികാരം നിലനിര്‍ത്താന് ബുദ്ധിമുട്ടാണെന്നും അവര് വിശ്വസിച്ചുപോരുന്നു.\nആധുനിക ഫെമിനിസ്റ്റ് പ്രസ്ഥാനത്തിന്റെ ചരിത്രം നാലു ഘട്ടങ്ങളായി തിരിക്കാവുന്നതാണ്. 19-ഉം 20-ഉം നൂറ്റാണ്ടുകളില് സ്ത്രീകളുടെ വോട്ടവകാശ പ്രസ്ഥാനങ്ങള്‍ക്കായിരുന്നു പ്രാമുഖ്യം. പിന്നീട് വനിതാ വിമോചന പ്രസ്ഥാനം 1960-കളില് ആരംഭിക്കുകയും സ്ത്രീകള്‍ക്ക് നിയമപരവും സാമൂഹികവുമായ തുല്യതക്കായി പ്രചാരണം നടത്തുകയും ചെയ്തു. 1992-നു ശേഷമുള്ള ചര്‍ച്ച വ്യക്തിത്വത്തിലും വൈവിധ്യത്തിലും ശ്രദ്ധ കേന്ദ്രീകരിച്ചു. 2012 മുതല് ലൈംഗിക പീഡനം, സ്ത്രീകള്‍ക്കെതിരായ അതിക്രമങ്ങള്, ബലാത്സംഗ സംസ്‌കാരം എന്നിവക്കെതിരെ പോരാടുന്നതിന് ഫെമിനിസ്റ്റുകള് സോഷ്യല് മീഡിയ ശക്തമായ മാധ്യമമാക്കുന്നതായി കാണാം.\nപലപ്പോഴും ടലഃൗമഹ ഘശയലൃമശേീി ടൃtuഴഴഹല എന്ന കാഴ്ചപ്പാടാണ് അവര് മുന്നോട്ട് വെക്കുന്നത്. പുരുഷ സ്വത്വം സ്വീകരിക്കുമ്പോഴേ ശാക്തീകരണമുണ്ടാകൂ എന്ന നിലക്കുള്ള ഒരു ആഖ്യാനമാണിത്. സ്ത്രീ പുരുഷനെ പോലെ എല്ലാ തൊഴില് മേഖലകളിലും സജീവമാകുന്നത് ബദലായി മനസ്സിലാക്കുന്നവരും ധാരാളമാണ്. പക്ഷേ, പിന്നീട് അത്തരം തൊഴില് മേഖലകള് സ്ത്രീകള്‍ക്ക് അരക്ഷിതാവസ്ഥകളുടെയും അസമത്വത്തിന്റെയും ഇടങ്ങളായി മാറുന്നതായാണ് കാണാന് കഴിയുക. താരതമ്യേനെ തൊഴിലാളികളുടെ എണ്ണത്തിന്റെ കാര്യത്തില് സ്ത്രീ-പുരുഷ അന്തരം കുറവുള്ള ഇടങ്ങളില് / സംവിധാനങ്ങളില് വേതനത്തിന്റെ കാര്യത്തില് ക്രൂരമായ അന്തരം കാണാനാവും. അധീശത്വപരമായ ചൂഷണങ്ങളും അടിച്ചമര്‍ത്തലുകളും വേറെയും.\nസമൂഹത്തില് നിലനില്‍ക്കുന്ന പുരുഷ മേധാവിത്വപരമായ കാഴ്ചപ്പാട് തിരുത്തുന്നതിനു പകരം അതിനെ അടിസ്ഥാനമായി എടുത്ത് മറ്റുള്ള കാര്യങ്ങള് തിരുത്തിക്കുറിക്കാന് ശ്രമിച്ചുവെന്നതാണ് ഇത്തരം സ്ത്രീശാക്തീകരണവാദികള്‍ക്ക് പറ്റിയ ഏറ്റവും വലിയ തെറ്റ്. അതുപോലെത്തന്നെ കേവലം പുരുഷാധിപത്യം എന്ന ലേബലില് എല്ലാ സ്ത്രീവിരുദ്ധ ആശയങ്ങളെയും ഇന്ന് കൂട്ടിക്കെട്ടാനാവില്ല. തങ്ങളെ അടക്കി ഭരിക്കുന്ന വ്യവസ്ഥിതി ഏതാണെന്ന് തിരിച്ചറിയുക എന്നത് പ്രധാനമാണ്. സമൂഹത്തില് സ്ത്രീയുടെ പദവി എന്താണെന്ന് നിശ്ചയിക്കുന്ന വ്യവഹാരങ്ങളെ സത്യസന്ധമായി സമീപിക്കുക എന്നതും പ്രധാനമാണ്.\nതെരഞ്ഞെടുപ്പ് മുതല് ആവിഷ്‌കാര സ്വാതന്ത്ര്യത്തിന്റേതായ പലതരം ഇടപെടലുകളിലും വരെ അവര് സമര്‍ഥമായി തഴയപ്പെടുന്നത് എങ്ങനെയാണ്? അവരുടെ രാഷ്ട്രീയ-വൈജ്ഞാനിക മുന്നേറ്റങ്ങളെ മറച്ചുപിടിക്കാനും മറ്റൊരു രീതിയില് മുദ്രകുത്താനും ഇവിടെ ആളുകള് ഉണ്ടായിരുന്നു. കേരളത്തില് സ്ത്രീകളുടെ പൊതുപ്രവര്‍ത്തനം ഒരു കാലത്ത് സൊസൈറ്റി ലേഡി എന്ന അധിക്ഷേപകരമായ വാക്കുമായി ബന്ധപ്പെട്ടാണ് നിലനിന്നത്. 1930-കളില് തന്നെ ആദ്യ തലമുറ സ്ത്രീ മുന്നേറ്റങ്ങളിലുള്ളവര് അധിക്ഷേപിക്കപ്പെടുകയും പരിഹസിക്കപ്പെടുകയും ചെയ്തിരുന്നു. സ്ത്രീയുടെ സാമൂഹിക-സാമ്പത്തിക-ബൗദ്ധിക മൂലധനത്തെ ഇല്ലാതാക്കാനുള്ള എളുപ്പമാര്‍ഗം എന്ന നിലയില് തന്നെയാണ് സാമൂഹികക്രമം 'സ്‌പേസ്' എന്ന പ്രിവിലേജിനെ സ്ത്രീക്ക് നിഷേധിക്കുന്നത്. നന്നേ ചുരുങ്ങിയത് സാമൂഹിക -സാംസ്‌കാരിക രംഗങ്ങളിലുള്ള സ്ത്രീകള് അവരുടെ ആപേക്ഷികമായ പ്രിവിലേജുകളില് നിന്നുകൊണ്ട് വീടിനകത്ത് വായനക്കും എഴുത്തിനും അവരുടേതായ ഇടം ഉണ്ടാക്കാന് ശ്രമിക്കുമ്പോള് പോലും ആ ഇടങ്ങളൊന്നും അവരുടേത് മാത്രമാവുന്നില്ല എന്നതാണ് യാഥാര്‍ഥ്യം. പലതരം നിയന്ത്രണങ്ങളിലൂടെയും അതിനെ മറികടക്കാനുള്ള ശ്രമങ്ങളിലൂടെയും മാത്രമാണ് അവള്‍ക്ക് ഒരു കൊച്ചു ഇടത്തില് പോലും തന്നെ 'സ്‌പേസ്' ചെയ്യാന് സാധിക്കുന്നത്. പ്രതികരിക്കുന്നവള് എന്നും കലഹക്കാരിയായി മുദ്രകുത്തപ്പെടുന്നു.\nസ്ത്രീയുടെ വ്യക്തിത്വം, സ്വയംനിര്‍ണയാവകാശം, മനുഷ്യാവകാശങ്ങള്, സ്വകാര്യത, അന്തസ്സ്, സ്വത്വം എന്നിവക്ക് നേരെ ഉയരുന്ന അതിക്രമങ്ങളായി മാറുകയാണ് ഇത്തരം സാമൂഹിക മനോഭാവങ്ങള്. അങ്ങനെയുള്ള മൂല്യബോധത്തെ പ്രോത്സാഹിപ്പിക്കുന്നിടത്തോളം, അതിന് സാമൂഹികാംഗീകാരം നല്‍കപ്പെടുന്നിടത്തോളം സ്ത്രീ എന്നും രണ്ടാം കിട വ്യക്തി തന്നെയായി അവശേഷിക്കും.\nഇന്ത്യയിലെ സ്ത്രീകള് ഇന്നും കടന്നുപൊയ്‌ക്കൊണ്ടിരിക്കുന്ന പരിതാപകരമായ ജീവിതാവസ്ഥക്ക് ഒരുപരിധിവരെ കാരണം പുരാതന ഇന്ത്യന് സാഹചര്യങ്ങളും അന്നത്തെ സാമൂഹിക-സാംസ്‌കാരിക സംവിധാനങ്ങളുമാണ്. അവള്‍ക്ക് ജ്ഞാനസമ്പാദനം നിഷേധിക്കുകയും നിരോധിക്കുകയും ചെയ്തിരുന്നു. അവളുടെ രക്ഷാകര്‍തൃത്വം പുരുഷന്റെ കൈകളില് ഭദ്രമാക്കുക എന്ന വ്യാജേന സ്ത്രീ പ്രാതിനിധ്യത്തെ മൊത്തം ആണ്‍കോയ്മയിലേക്ക് ചുരുക്കി.\nഇന്ത്യന് ജനാധിപത്യത്തെ അര്‍ഥരഹിതമാക്കി മാറ്റുന്ന വിവേചനങ്ങളാണ് ഇന്ത്യന് സ്ത്രീ അനുഭവിക്കുന്നത്. അടിമത്തവും ജന്മിത്തവും മുതലാളിത്തവും സാമ്രാജ്യത്വവും കൂടിക്കലര്‍ന്ന ഇന്ത്യന് സാമൂഹികാവസ്ഥയില് വര്‍ഗപരവും സാമൂഹികവുമായ കടുത്ത അടിച്ചമര്‍ത്തല് അനുഭവിക്കുന്ന സ്ത്രീകളുടെ ജീവിതം നവ ഉദാരവല്‍ക്കരണത്തിലൂടെ മറ്റൊരു തലത്തില് കൂടി ദുരിതപൂര്‍ണമായിരിക്കുകയാണ്.\nനല്ല വരുമാനമുള്ള തൊഴില് ഒരു സ്ത്രീക്ക് നല്‍കേണ്ട സാമ്പത്തിക, സാമൂഹിക ശാക്തീകരണം സാധ്യമാകാത്തവിധം പാട്രിയാര്‍ക്കല് മൂല്യവ്യവസ്ഥ വീട്ടിലും പൊതുസമൂഹത്തിലും ദൃഢമായിരിക്കുന്നു.\nകേരളീയ സാഹചര്യം എടുക്കാം. ലിംഗാനുപാതം, ശിശുമരണനിരക്ക്, മാതൃമരണ നിരക്ക്, സാക്ഷരത, സ്ത്രീ വിദ്യാഭ്യാസം തുടങ്ങിയ കാര്യങ്ങളില് പല വികസിത രാജ്യങ്ങളോടുമൊപ്പം കേരളം എത്തിയിട്ടുണ്ട്. എന്നാല് ലിംഗനീതി ഉറപ്പുവരുത്തുന്നതിന് മേല് സൂചിപ്പിച്ച അഭിമാനാര്‍ഹമായ കണക്കുകള് സഹായകമാവുന്നില്ല. 2009 മുതല് 2020 വരെയുള്ള കണക്കുകളനുസരിച്ച് സ്ത്രീധനത്തിന്റെ പേരില് മാത്രം കേരളത്തില് മരണപ്പെട്ടത് 209 പേരാണ്.\nവരുമാനമുള്ള തൊഴിലെടുക്കുന്ന സ്ത്രീകള്‍ക്ക് പിന്തുണ ലഭിക്കുന്ന ഇടവുമല്ല കേരളം. കുടുംബത്തിനുള്ളില് സ്ത്രീ ചെയ്യുന്ന തൊഴില്, നയരൂപീകരണ ചര്‍ച്ചകളില് പോലും കടന്നുവരുന്നില്ല. വീടിനു പുറത്ത് വരുമാനമുള്ള തൊഴിലെടുക്കുന്ന സ്ത്രീയെ സംബന്ധിച്ചേടത്തോളം അധ്വാനം ഇരട്ടിയാകുന്നു. അരക്ഷിതമായ പൊതുയിടങ്ങളാണ് കേരളത്തിലുള്ളത്. പൊതുഗതാഗത സൗകര്യം വളരെ അപര്യാപ്തം. യാത്രകളില് സ്ത്രീകള് പല രൂപത്തില് അതിക്രമങ്ങള്‍ക്ക് ഇരകളാകുന്നു. കൂടാതെ, പൊതു ടോയ്‌ലറ്റുകളുടെയും ഷോര്‍ട്ട് സ്റ്റേ ഹോമുകളുടെയും സുരക്ഷിതമായ വിശ്രമ മുറികളുടെയും അഭാവം സ്ത്രീകളുടെ യാത്രകള് ദുഷ്‌കരമാക്കുന്നു. ഇക്കാരണങ്ങളാല് വീട്ടില്‍നിന്ന് അകലെപ്പോയി ജോലി ചെയ്യാന് കഴിയാതെ വീട്ടമ്മമാരായി ചുരുങ്ങാന് നിര്‍ബന്ധിക്കപ്പെട്ട വിദ്യാസമ്പന്നരായ സ്ത്രീകള് നിരവധിയാണിന്ന് കേരളത്തില്. പൊതുസമൂഹത്തില് പ്രബലമായിരിക്കുന്ന സ്ത്രീവിരുദ്ധാശയങ്ങള് തന്നെയാണ് ഇവിടത്തെ സ്ത്രീസമൂഹവും ആന്തരികവല്‍ക്കരിക്കുന്നത്.\nഒരുപാട് കാലമായി സ്ത്രീകള് ഇരകളാക്കപ്പെടുന്ന ചെറുതും വലുതുമായ സംഭവങ്ങളില് ഇസ്ലാം നിരന്തരം പ്രതിസ്ഥാനത്ത് നിര്‍ത്തപ്പെടുകയും തുടര്‍ച്ചയായി മാധ്യമ-രാഷ്ട്രീയ വിചാരണ നേരിടേണ്ടിവരികയും ചെയ്യുന്നുണ്ട്. സ്ത്രീകള്‍ക്കു നേരെ എന്ത് കൈയേറ്റം ഉണ്ടായാലും അതിനെതിരെ സ്ത്രീവിമോചന പരിപാടികള് സംഘടിപ്പിക്കുന്നവര് ആദ്യം ചര്‍ച്ച ചെയ്യുക ഇസ്ലാമിലെ സ്ത്രീയെ കുറിച്ചാണ്. ഭൗതികവാദികളുടെയും ഫെമിനിസ്റ്റുകളുടെയും മനസ്സില് ആദ്യമായി തെളിയുന്നത് ഇസ്ലാം സ്ത്രീക്ക് സ്വാതന്ത്ര്യം നല്‍കാതെ അവളെ 'പ്രാകൃത അടിമത്തത്തിന്റെ മുഖമുദ്രയായ പര്‍ദക്കുള്ളില് ഒളിപ്പിക്കുന്ന' ചിത്രമാണ്. ഇതാണ് സ്ത്രീവിമോചനത്തിന് വലിയ തടസ്സമായി അവര് കാണുന്നത്.\nഎന്നാല് സ്ത്രീയെ സമൂഹം എപ്രകാരമാണ് കണക്കാക്കിയിരുന്നത് എന്ന് ലോകചരിത്രത്തിന്റെ താളുകള് നമുക്ക് പറഞ്ഞുതരും. സ്ത്രീ എന്നും സമൂഹത്തിലെ കച്ചവടച്ചരക്കായി കണക്കാക്കപ്പെടുന്നു എന്നതാണ് വാസ്തവം. പുരാതന റോമന് നിയമം ഒരു പുരുഷന് തന്റെ ഭാര്യയെ മരണം വരെ ശക്തമായി പ്രഹരിക്കാനുള്ള അനുമതി നല്‍കിയിരുന്നു. ഇത്തരത്തില് അടിക്കാനും തൊഴിക്കാനും പീഡിപ്പിക്കാനുമുള്ള അനുമതി ബ്രിട്ടനിലും അമേരിക്കയിലുമെല്ലാം പത്തൊമ്പതാം നൂറ്റാണ്ടിന്റെ തുടക്കം വരെ ഉണ്ടായിരുന്നു. സ്ത്രീകള്‍ക്കു വേണ്ടി അന്താരാഷ്ട്ര തലത്തില് ഒരു നിയമം കൊണ്ടുവരാന് കാലങ്ങള് കാത്തിരിക്കേണ്ടിവന്നു. പുരുഷന് പാദസേവ ചെയ്യുന്ന കേവലമൊരു സ്വകാര്യസ്വത്ത് എന്നു മാത്രമായിരുന്നു സ്ത്രീയെക്കുറിച്ച് ചരിത്രപരമായി നിലനിന്നിരുന്ന വീക്ഷണം. സ്വകാര്യസ്വത്തിനെ എങ്ങനെ വില്‍പനച്ചരക്കാക്കാന് സാധിക്കുമെന്ന് ചിന്തിച്ച് സ്ത്രീയുടെ ശരീരത്തെയും സൗന്ദര്യത്തെയും പരമാവധി ചൂഷണം ചെയ്ത് കമ്പോളവത്കരിക്കാനാണ് ഭൂരിപക്ഷം സമൂഹങ്ങളും കാലാകാലങ്ങളായി ശ്രമിച്ചിട്ടുള്ളത്.\nഎന്നാല് സ്ത്രീപുരുഷന്മാര് തുല്യനിലക്ക് പരിഗണനീയരാണെന്ന തത്ത്വമാണ് ഖുര്‍ആന് ആവര്‍ത്തിച്ച് പ്രഖ്യാപിക്കുന്നത്. സ്ത്രീകളുടെ അവകാശങ്ങളും ചുമതലകളും പുരുഷന്മാരുടേതിനു തുല്യം തന്നെ; എന്നാല് അവ ഏകീഭാവത്തിലുള്ളതാകണമെന്നില്ല. സമത്വ(Equality)വും സ്വത്വ(Identity)വും രണ്ടു വ്യത്യസ്ത കാര്യങ്ങളാണ്. അതില് സമത്വത്തെയാണ് ഇസ്‌ലാം കരണീയമായി കാണുന്നത്. ഇസ്‌ലാമിക പാരമ്പര്യം വിഭാവനം ചെയ്യുന്ന സമത്വസങ്കല്‍പ്പത്തിന്റെ ശരിയായ അര്‍ഥഗ്രഹണത്തിന് അതിനെ വിശാലമായ സാമൂഹിക പശ്ചാത്തലത്തോട് ചേര്‍ത്ത് പഠനവിധേയമാക്കണം. ഏകകാലത്ത് സ്ത്രീപുരുഷന്മാരുടെ ഒന്നായുള്ള ഉന്നമനം എന്നതാണ് ഇസ്‌ലാമിന്റെ കാഴ്ചപ്പാട്. ഇസ്‌ലാം സമൂഹത്തെ സമഗ്രമായി വീക്ഷിക്കുന്നു എന്നതുകൊണ്ടാണത്. ഓരോന്നിന്റെയും ഉന്നമനം ഒരാളുടേതോ ഒരു വിഭാഗത്തിന്റേതോ മാത്രമല്ല; സമൂഹത്തിന്റെ മൊത്തം ആരോഗ്യകരമായ വളര്‍ച്ചക്ക് നിദാനമാവണമത്. ഇതാണ് ഇസ്‌ലാമിന്റെ കാഴ്ചപ്പാട്. സ്ത്രീക്കും പുരുഷന്നും സ്വന്തം സ്വത്വത്തെ പ്രതിഷ്ഠിക്കാനും സാമൂഹിക ഭദ്രത ഉണ്ടാക്കിയെടുക്കാനും ഉതകുന്ന ഇസ്‌ലാമികദര്‍ശനത്തിന്റെ കൃത്യമായ പ്രയോഗവത്കരണം കൊണ്ടേ സ്ത്രീകളുടെ യഥാര്‍ഥ ആത്മാഭിമാനം വീണ്ടെടുക്കാനാകൂ.


Put aside your shoes foralittle while; The advantages are thus | അല്പ നേരം ചെരിപ്പിനെ മാറ്റി നിർത്തൂ; ഗുണങ്ങൾ ഇങ്ങനെ - Malayalivartha.com Widgets Magazine\nഅല്പ നേരം ചെരിപ്പിനെ മാറ്റി നിർത്തൂ; ഗുണങ്ങൾ ഇങ്ങനെ\n25 JULY 2019 12:15 PM IST\nപാദങ്ങളെ ആവരണം ചെയ്യുന്ന ചെരുപ്പ് നമ്മൾ മനുഷ്യർക്കു ഒരു അലങ്കാര വസ്തു കൂടിയാണ്. വഴികളിലെ കല്ല്, മുള്ള്, അഴുക്കുകൾ ഇവ എല്ലാറ്റിൽ നിന്നും പാദത്തെ സംരക്ഷിക്കുന്നതാണ് ചെരിപ്പുകൾ. പല തരത്തിലുള്ള ചെരിപ്പുകൾ വിപണിയിൽ കിട്ടാറുണ്ട്. തുകൽ, പ്ലാസ്റ്റിക്, റബ്ബർ, തുണി, മരം, ചണം,ലോഹം തുടങ്ങിയവ കൊണ്ടാണ് പാദ രക്ഷ ഉണ്ടാക്കുന്നത്. കുഞ്ഞുങ്ങൾ തുടങ്ങി പ്രായം ആയവർ വരെ ചെരിപ്പില്ലാതെ പുറത്തേക്കു ഇറങ്ങാറേയില്ല. വീട്ടിനകത്തു ഇടാൻ ഒരു ചെരിപ്പ്, ബാത്റൂമിന്റെ അകത്തു ഇടാൻ വേറെ ചെരുപ്പ്, നടക്കാൻ പോകാൻ മറ്റൊരു ചെരുപ്പ്, ഓഫീസിൽ പോകാൻ വേറൊരു ചെരുപ്പ്, ആഘോഷങ്ങൾക്ക് പോകാൻ ഒരു ചെരുപ്പ് അങ്ങനെ പല പല ചെരിപ്പുകൾ നാം വാങ്ങി ഉപയോഗിക്കുന്നു. 24 മണിക്കൂറും പാദത്തെ ചെരിപ്പിൽ കുടുക്കി ഇടുന്നവർ ശ്രദ്ധിക്കുക. അതത്ര നല്ല ശീലമല്ലെന്നാണ് ഡോക്ടർമാർ പറയുന്നത്. പാദങ്ങളിൽ ചെരിപ്പിടാതെ നടന്നാലുള്ള ഗുണങ്ങൾ ഇവയൊക്കെയാണ്.\nപ്രകൃതിയിലെ മണ്ണുമായുള്ള ബന്ധത്തിന് വിള്ളൽ വീഴ്കത്തുകയാണ് ചെരിപ്പുകൾ. പ്രകൃതിയുടെ തനിമ തിരിച്ചറിയാനും അനുഭവിക്കാനും അല്പ നേരം ചെരിപ്പിനെ മാറ്റി നിർത്തി നടക്കാവുന്നതാണ്. അതിലൂടെ പ്രകൃതിയുമായി ഇണങ്ങി ചേരാനും നമ്മുക്ക് സാധിക്കും.\nകാലുകൾ ചെരിപ്പിനകത്ത് തളച്ചിട്ടാൽ അവയ്ക്ക് ശ്വാസം വിടാനുള്ള സാഹചര്യം നഷ്ടമാകുകയാണ്. പാദങ്ങൾക്കും ഒരു ബ്രീത്തിങ് സ്പേസ് കൊടുക്കണമെന്നാണ് പ്രകൃതി ചികിത്സയിൽ പറയുന്നത്. ചെരിപ്പില്ലാതെ വൃത്തിയുള്ള മണ്ണിലൂടെയും ചരലിലൂടെയും നടക്കാൻ ശ്രമിക്കണം. ഇത് പാദങ്ങൾക്ക് നല്ലതാണ്.\nചെരിപ്പില്ലാതെ നടത്തത്തിനു അക്യുപങ്ചർ ചികിൽസയുടേതിനു സമാനമായ നല്ല രീതിയിലുള്ള പല മാറ്റങ്ങളും ശരീരത്തിൽ ഉണ്ടാക്കുവാൻ കഴിയും. എപ്പോഴും ചെരുപ്പ് ധരിച്ചു നടക്കുമ്പോൾ കാൽപാദങ്ങൾക്ക് അത്യാവശ്യം പരുപരുത്ത പ്രതലത്തിലൂടെ നടക്കാനുള്ള ശേഷിയെ നാം നഷ്ടപ്പെടുത്തുകയാണ് ചെയ്യുന്നത്. പാദങ്ങളുടെ ആ ശേഷിയെ വളർത്താൻ കുറച്ചൊക്കെ ചെരിപ്പില്ലാതെ നടക്കാവുന്നതാണ്.\nനമ്മുടെ ശരീരത്തിൽ ധാരാളം നാഡികളുണ്ട് .ഈ നാഡികളിൽ പലതും പാദങ്ങളുമായി ബന്ധപ്പെട്ടാണ് കിടക്കുന്നത്. ചെരിപ്പില്ലാതെ നടക്കുമ്പോൾ ഇവ കൂടുതൽ പ്രവർത്തനക്ഷമമാകുകയാണ്. നാഡികളുടെ പ്രവർത്തനം ത്വരിതപ്പെടുത്തുവാൻ ചെരിപ്പില്ലാത്ത നടത്തത്തിനു സാധിക്കും. അത് മാത്രമല്ല ഇങ്ങനെ ചെയ്യുമ്പോൾ ശരീരത്തിലൂടെയുള്ള രക്തചംക്രമണവും വർധിക്കുകയാണ്. അത് കൊണ്ട് പാദ രക്ഷയില്ലാതെ തന്നെ അല്പമൊക്കെ നടക്കുവാൻ തുടങ്ങിയാട്ടെ.\nകാൽപാദങ്ങളിലെ നാഡികൾക്ക് തലച്ചോറുമായി ബന്ധമുണ്ട് .ചെരിപ്പില്ലാതെ നടക്കുമ്പോൾ നാഡികൾ പ്രവർത്തന ക്ഷമമാകുക മാത്രമല്ല. ഇത് തലച്ചോറിൻറെ പ്രവർത്തനത്തെയും വേഗത്തിലാക്കുകയാണ്. തലച്ചോറിന്റെ സുഗമമായ പ്രവർത്തനത്തിന് ഈ ശീലം സഹായകമാണ്. അതിനാൽ ചെരിപ്പുകളോട് കുറച്ചു നേരത്തേക്ക് വിട പറഞ്ഞേക്കു.\nചെരിപ്പിനെ പൂർണമായും ഉപേക്ഷിച്ചു നടക്കാനല്ല പറഞ്ഞത്. എല്ലാ സമയവും ചെരിപ്പിൽ പാദങ്ങളെ തളച്ചിടാതെ അത് ഇല്ലാതെയും നടക്കുവാനും കൂടി ഓർമ്മപ്പെടുത്തുകയാണ് ചെയ്തത്. ഒപ്പം ആ ശീലത്തിൻറെ ഗുണങ്ങളും.\nഗുജറാത്തില് മോദിയും അമിത് ഷായും ഒന്നിച്ചിരുന്നു; ഡല്‍ഹിയിലും ഒന്നിച്ചു; ഡല്‍ഹിയില് കണ്ടത് ഗുജറാത്ത് കലാപത്തിന്റെ മറ്റൊരു പതിപ്പ്; ആരോപണമുയർത്തി പി കെ കുഞ്ഞാലിക്കുട്ടി (11 minutes ago)\nമാറുന്ന ബിജെപി... പതിയെ പതിയ ബിജെപിയുടെ നേതൃത്വം കൈപടിയിലാക്കി കെ. സുരേന്ദ്രന്; കിട്ടിയ അവസരം മുതലാക്കി തന്ത്രം മെനഞ്ഞ് മികച്ച പോരാട്ടം നടത്താന് അടിത്തറയിടുന്നു; സെന്‍കുമാറിന് രാഷ്ട്രീയ പദവികള് നല് (21 minutes ago)\nവീട്ടിലെ മെയിൻസ്വിച്ച് ഓഫാക്കുക; വാതിലിൽ മുട്ടുക; അപശബ്ദങ്ങൾ പുറപ്പെടുവിച്ച് ആളുകളെ വിരട്ടുക; വീടിന് പരിസരത്ത് മലമൂത്രവിസർജനം നടത്തുക; അജ്ഞാതനെ തേടി പോലീസ് (23 minutes ago)\nബി.ജെ.പിയുടെ 'ഫിഫ്റ്റി ഫിഫ്റ്റി'; എത്ര ശ്രമിച്ചിട്ടും തുറക്കാത്ത കേരളത്തിലെ വാതില് ഒരു തവണ നിയമസഭയില് നേമത്തിലൂടെ രാജഗോപാല് തുറന്നു (26 minutes ago)\nഊറിച്ചിരിച്ച് ട്രംപ്... അമേരിക്കന് പ്രസിഡന്റ് ഡൊണാള്‍ഡ് ട്രംപും കുടുംബവും ഇന്ത്യയില് ആഘോഷിച്ചത് വാര്‍ത്തയായപ്പോള് പിന്നാമ്പുറത്ത് കണ്ടത് നിരവധി ബിസിനസ് മാഗ്നറ്റുകളെ; ട്രംപ് ഇന്ത്യയില് കണ്ടത് അംബാന (28 minutes ago)\nസുന്ദരിയാവാൻ സൗദി; മുഖം മിനുക്കാന് റിയാദ്; തലസ്ഥാന നഗരിക്ക് ഇനി പ്രൗഢിയേറും (40 minutes ago)\nപ്രതാപം വീണ്ടെടുത്ത് ജിദ്ദ–കോഴിക്കോട് സെക്ടർ; പ്രവാസികൾക്കു ആശ്വാസമായി ഇനി മുഴുവൻ സമയ സർവീസുകൾ (45 minutes ago)\n29 ലക്ഷം രൂപയുടെ ട്രാഫിക് ഫൈന് ഇളവ് ചെയ്തു; ആമിറ ഇസ്‍മയില് എന്ന യുവതിക്കാണ് ദുബായ് പൊലീസിന്റെ പദ്ധതി ആശ്വാസം നൽകിയത് (55 minutes ago)\nഅക്രമത്തെ പ്രോത്സാഹിപ്പിക്കുന്നതും പ്രേരിപ്പിക്കുന്നതുമായ വാർത്തകൾ നൽകരുത്; മത-സാമുദായികപരമായ ആക്രമണങ്ങളെക്കുറിച്ചുള്ള ദൃശ്യങ്ങളുടെയും ചിത്രങ്ങളുടെയും കാര്യത്തിൽ ജാഗ്രത പാലിക്കണം; വാർത്താ പ്രക്ഷേപണ (1 hour ago)\nകുറ്റവാളികൾ പോലുമറിയാതെ അവരെ കുടുക്കുന്നത് അവരുടെ കയ്യിൽ തന്നെയുണ്ട്! പല കേസുകൾക്കും നിർണ്ണായക പങ്ക് വഹിച്ചു (1 hour ago)\nസുജോയില് നിന്ന് കിട്ടിയ തേപ്പിന്റെ കാഠിന്യം കുറയ്ക്കാൻ പുകവലിച്ച് സാൻഡ്ര!! ഗെയിം തന്ത്രങ്ങൾ മെനയാൻ പുകവലിച്ച് ജെസ്‌ലയും!! പെണ്ണുങ്ങള് ഇങ്ങനെ പരസ്യമായി പുകവലിക്കാമോ... ഗെയിമാണെങ്കിലും ഇത് പൊതുജനം കാണുന്നതല്ലേ!! ബിഗ് ബോസ് വീട്ടിലെ പെണ്ണുങ്ങളുടെ പരസ്യ പുകവലി ചർച്ചയാക്കി സോഷ്യൽമീഡിയ...\nഭർത്താവുമായി അകന്നതോടെ പുതിയൊരു ജീവിതം സ്വപ്നംകണ്ടു!! മനസിനിണങ്ങിയ കാമുകനെ കിട്ടിയതോടെ കുഞ്ഞ് ബാധ്യതയായെന്ന് കരുതി... കുഞ്ഞിനെ ഒഴിവാക്കാൻ വ്യക്തമായ പ്ലാൻ തയ്യാറാക്കിയ ശേഷം അകന്നിരുന്ന ഭർത്താവിനെ വിളിച്ച് വരുത്തിയത് കൊലക്കുറ്റം ചുമത്താൻ!! പോലീസ് കടുപ്പിച്ചപ്പോൾ കുഞ്ഞിനെ കൊല്ലാന് പ്രേരിപ്പിച്ചത് കാമുകനെന്ന് ശരണ്യ; മൊഴിയില് വിശ്വസിക്കാതെ അന്വേഷണ സംഘം


കേക്ക് കൈമാറുന്നതിനിടെ എട്ട് വയസുകാരിയെ ഉപദ്രവിച്ചു; യുഎഇയില് ഡെലിവറി ജീവനക്കാരന് ശിക്ഷ | Cake delivery man sentenced to one year in jail for molesting girl in Dubai\nകേക്ക് കൈമാറുന്നതിനിടെ എട്ട് വയസുകാരിയെ ഉപദ്രവിച്ചു; യുഎഇയില് ഡെലിവറി ജീവനക്കാരന് ശിക്ഷ\nപെണ്‍കുട്ടിയുടെ അമ്മൂമ്മ ഓര്‍ഡര് ചെയ്‍തെന്ന പേരില് ഒരു കേക്കുമായാണ് 36 വയസുകാരനായ പ്രതി ജബല് അലിയിലെ അപ്പാര്‍ട്ട്മെന്റിലെത്തിയത്. ഈ സമയത്ത് വീട്ടില് മുതിര്‍ന്നവരാരും ഇല്ലെന്ന് മനസിലാക്കിയ ഇയാള് കുട്ടിയെ ഉപദ്രവിക്കുകയായിരുന്നു.\nDubai - United Arab Emirates, First Published Aug 6, 2021, 10:53 PM IST\nദുബൈ: കേക്ക് കൈമാറുന്നതിനെത്തിയ ഡെലിവറി ജീവനക്കാരന് പെണ്‍കുട്ടിയെ ഉപദ്രവിച്ച കേസില് ദുബൈ അപ്പീല് കോടതി ശിക്ഷ വിധിച്ചു. പ്രതിക്ക് ഒരു വര്‍ഷം ജയില് ശിക്ഷയും അത് അനുഭവിച്ച ശേഷം നാടുകടത്താനുമാണ് വിധി.\nപെണ്‍കുട്ടിയുടെ അമ്മൂമ്മ ഓര്‍ഡര് ചെയ്‍തെന്ന പേരില് ഒരു കേക്കുമായാണ് 36 വയസുകാരനായ പ്രതി ജബല് അലിയിലെ അപ്പാര്‍ട്ട്മെന്റിലെത്തിയത്. ഈ സമയത്ത് വീട്ടില് മുതിര്‍ന്നവരാരും ഇല്ലെന്ന് മനസിലാക്കിയ ഇയാള് കുട്ടിയെ ഉപദ്രവിക്കുകയായിരുന്നു. കഴിഞ്ഞ ഫെബ്രുവരിയിലാണ് സംഭവം നടന്നത്. എന്നാല് കുടുംബത്തിലെ ആരും കേക്ക് ഓര്‍ഡര് ചെയ‍്‍തിരുന്നില്ലെന്ന് പിന്നീട് കണ്ടെത്തി.\nനാല് വയസുള്ള സഹോദരി മാത്രമാണ് പെണ്‍കുട്ടിക്കൊപ്പം ഉണ്ടായിരുന്നത്. കുട്ടി ഫോണില് അച്ഛനെ വിളിക്കുകയും കേക്കുമായി ഒരാള് വീട്ടിലെത്തിയിട്ടുണ്ടെന്ന് പറയുകയുമായിരുന്നു. തുടര്‍ന്ന് ഇയാളോട് കുട്ടിയുടെ അച്ഛന് ഫോണില് സംസാരിച്ചു. നാട്ടിലുള്ള തന്റെ അമ്മ ഒരു ആപ്പ് വഴി കേക്ക് ഓര്‍ഡര് ചെയ്തെന്നാണ് പ്രതി പറഞ്ഞതെന്ന് അച്ഛന് മൊഴി നല്‍കി. നേരത്തെ തന്നെ പണം നല്‍കിയിട്ടുണ്ടെന്നും ഇയാള് പറഞ്ഞു.\nഅല്‍പനേരം കഴിഞ്ഞ് കുട്ടി വീണ്ടും അച്ഛനെ ഫോണില് വിളിക്കുകയും തനിക്ക് കേക്ക് ലഭിച്ചുവെന്നും എന്നാല് ഡെലിവറി ജീവനക്കാരന് അപ്പാര്‍ട്ട്മെന്റിന്റെ വാതിലില് തന്നെ നില്‍ക്കുകയാണെന്നും പറഞ്ഞു. തുടര്‍ന്ന് ഇയാളോട് വീണ്ടും ഫോണില് സംസാരിച്ചപ്പോള് താന് വിലാസം ശരിയാണോ എന്ന് പരിശോധിക്കാനായി നിന്നതാണെന്ന് മറുപടി നല്‍കി. ഒരു മിനിറ്റിന് ശേഷം പെണ്‍കുട്ടി വീണ്ടും അച്ഛനെ വിളിച്ചപ്പോഴാണ് തന്നെ ഡെലിവറി ജീവനക്കാരന് ഉപദ്രവിച്ചെന്ന വിവരം പറഞ്ഞത്. അപ്പാര്‍ട്ട്മെന്റിന്റെ വാതില് അടയ്‍ക്കാന് മകളോട് നിര്‍ദേശിച്ച ശേഷം അച്ഛന് ദുബൈ പൊലീസില് വിവരമറിയിച്ചു.\nപൊലീസ് നടത്തിയ അന്വേഷണത്തില് പ്രതി പിടിയിലായി. ചോദ്യം ചെയ്യലില് ഇയാള് കുറ്റം സമ്മതിച്ചെങ്കിലും കോടതിയില് കുറ്റം നിഷേധിച്ചു. താന് പെണ്‍കുട്ടിയുടെ തലയില് തന്റെ കൈ വെയ്‍ക്കുക മാത്രമാണ് ചെയ്‍തെന്നായിരുന്നു ഇയാളുടെ വാദം.\nLast Updated Aug 6, 2021, 10:53 PM IST\nDelivery man molested\nEight year old girl\nഡെലിവറി ജീവനക്കാരന് ഉപദ്രവിച്ചു\nSaudi Premium Iqama: പ്രീമിയം ഇഖാമയുള്ള വിദേശികൾക്ക് സൗദിയിൽ ഭൂമിയും കെട്ടിടങ്ങളും വാങ്ങാം\nCovid Precautions: കൊവിഡ് നിയന്ത്രണങ്ങള് പാലിക്കാത്തതിന് ഖത്തറില് 653 പേര് പിടിയിലായി\nSaudi Covid Report: സൗദി അറേബ്യയിൽ കൊവിഡ് ബാധിച്ച് ഗുരുതര നിലയിലാകുന്നവരുടെ എണ്ണം ഉയരുന്നു\nPublic Holiday in Saudi Arabia: സൗദി അറേബ്യയില് ഫെബ്രുവരി 22ന് പൊതു അവധി പ്രഖ്യാപിച്ചു\nExpats work contract: പ്രവാസികളുടെ തൊഴില് കരാര് രജിസ്റ്റര് ചെയ്യാനുള്ള സമയപരിധി വീണ്ടും നീട്ടി


Uploaded at3months ago | Date: 05/02/2022 13:32:22\nയുഎസിൽ കൊവിഡ് മരണം9ലക്ഷത്തിൽ\nവാഷിങ്ടൺ: ഒമിക്രോൺ വ്യാപനത്തിനിടെ അമെരിക്കയിലെ ഇതുവരെയുള്ള കൊവിഡ് മരണം ഒമ്പതു ലക്ഷത്തിലെത്തി. എട്ടു ലക്ഷത്തിൽ നിന്ന് ഒമ്പതു ലക്ഷത്തിലെത്താൻ വേണ്ടിവന്നത് രണ്ടു മാസത്തിൽ താഴെ സമയം. യുഎസിൽ ഒമിക്രോൺ മരണങ്ങൾ കൂടുതലാണെന്ന ആശങ്ക നേരത്തേ തന്നെ പുറത്തുവന്നിരുന്നു.\nമഹാമാരിയിൽ ഒമ്പതു ലക്ഷം പേർ മരിക്കുമെന്ന് രണ്ടു വർഷം മുൻപ് പറഞ്ഞിരുന്നെങ്കിൽ ആരും വിശ്വസിക്കുമായിരുന്നില്ല- ബ്രൗൺ യൂണിവേഴ്സിറ്റി സ്കൂൾ ഒഫ് പബ്ലിക് ഹെൽത്തിലെ ഡീൻ ഡോ. ആശിഷ് കെ. ഝാ പറഞ്ഞു. മെഡിക്കൽ സയൻസിൽ ശരിയായ പ്രവർത്തനം കാഴ്ചവയ്ക്കാനായി. എന്നാൽ, സോഷ്യൽ സയൻസിൽ പരാജയപ്പെട്ടു. വാക്സിനേഷനിൽ ജനങ്ങളെ വേണ്ടത്ര ബോധ്യപ്പെടുത്താൻ കഴിഞ്ഞില്ല. കുപ്രചാരണങ്ങളും രാഷ്ട്രീയവും നിറഞ്ഞു- ഝാ കൂട്ടിച്ചേർത്തു. ഏപ്രിലോടെ 10 ലക്ഷം മരണത്തിൽ യുഎസ് എത്തുമെന്നാണ് അദ്ദേഹത്തിന്‍റെ നിഗമനം.\nഏറെ ദുഃഖകരമായ നാഴികക്കല്ലിലാണ് കൊവിഡ് മരണസംഖ്യ എത്തിയിരിക്കുന്നതെന്ന് യുഎസ് പ്രസിഡന്‍റ് ജോ ബൈഡൻ വെള്ളിയാഴ്ച രാത്രി പ്രസ്താവനയിൽ പറഞ്ഞു. വാക്സിനേഷനിൽ പങ്കെടുക്കാൻ അദ്ദേഹം ജനങ്ങളോട് ആവർത്തിച്ച് അഭ്യർഥിക്കുകയും ചെയ്തു. അമെരിക്കയിലെ 64 ശതമാനം ജനങ്ങൾ മാത്രമാണ് സമ്പൂർണ വാക്സിനേഷൻ നടത്തിയിരിക്കുന്നത്. ഏകദേശം 212 ദശലക്ഷം പേർ. ഒരു ഡോസ് വാക്സിനെങ്കിലും എടുത്തവർ 250 ദശലക്ഷം വരുമെന്നും 10 ലക്ഷം അമെരിക്കക്കാരുടെ ജീവനെങ്കിലും ഇതുമൂലം സംരക്ഷിക്കപ്പെട്ടെന്നും ബൈഡൻ.\nകഴിഞ്ഞ രണ്ടാഴ്ചയായി യുഎസിൽ കേസുകളും മരണസംഖ്യയും കുറഞ്ഞുവരുന്നുണ്ടെന്ന് ജോൺസ് ഹോപ്കിൻസ് സർവകലാശാല ചൂണ്ടിക്കാട്ടുന്നു. ആശുപത്രിയിൽ പ്രവേശിപ്പിക്കുന്നവരുടെ എണ്ണവും കുറഞ്ഞിട്ടുണ്ട്. എന്നാൽ, മരണസംഖ്യ ഇപ്പോഴും ദിവസം ശരാശരി 2,400ൽ ഏറെയാണ്. ഒമിക്രോൺ തരംഗം ഉടൻ അവസാനിക്കും. പക്ഷേ, പുതിയ വകഭേദം വന്നാൽ യുഎസ് വീണ്ടും അപകടത്തിലാകുമെന്നാണ് ആരോഗ്യ വിദഗ്ധർ മുന്നറിയിപ്പു നൽകുന്നത്.\nകൊവിഡ് ബാധിച്ച് ലോകത്ത് ഏറ്റവുമധികം പേർ മരിച്ചത് യുഎസിലാണ്. രണ്ടാമതുള്ള ബ്രസീലിൽ ആറു ലക്ഷത്തിലേറെയാണ് മരണസംഖ്യ. മൂന്നാം സ്ഥാനത്ത് ഇന്ത്യ; അഞ്ചു ലക്ഷത്തിലേറെ മരണം.


മണ്ണാർക്കാട് തിരുവിഴാംകുന്നിൽ പതിനാറ് വയസുകാരിയെ കൊലപ്പെടുത്താൻ ശ്രമം - കണ്ണൂരാൻ വാർത്ത\nHome Unlabelled മണ്ണാർക്കാട് തിരുവിഴാംകുന്നിൽ പതിനാറ് വയസുകാരിയെ കൊലപ്പെടുത്താൻ ശ്രമം\nമണ്ണാർക്കാട് തിരുവിഴാംകുന്നിൽ പതിനാറ് വയസുകാരിയെ കൊലപ്പെടുത്താൻ ശ്രമം\nAkash Harikumar August 24, 2021\nമണ്ണാർക്കാട് തിരുവിഴാംകുന്നിൽ പതിനാറ് വയസുകാരിയെ കൊലപ്പെടുത്താൻ ശ്രമം. അയൽവാസിയായ യുവാവ് പെൺകുട്ടിയുടെ കഴുത്തിൽ തോർത്തിട്ട് മുറുക്കി. ഗുരുതരവസ്ഥയിലുള്ള പെൺകുട്ടിയെ പെരിന്തൽമണ്ണയിലെ സ്വകാര്യ ആശുപത്രിയിൽ പ്രവേശിപ്പിച്ചു\nഅയൽവാസിയായ ജംഷീർ എന്ന യുവാവാണ് ആക്രമിച്ചതെന്ന് ബന്ധുക്കൾ പറയുന്നു. പ്രതി ഇപ്പോൾ ഒളിവിലാണ്.\nപെൺകുട്ടിയും സഹോദരനും മുത്തശ്ശിയും മാത്രമുള്ള വീട്ടിലാണ് അയൽവാസിയായ ജംഷീർ കയറി പെൺകുട്ടിയെ കൊലപ്പെടുത്താൻ ശ്രമിച്ചത്. ഇയാൾ എങ്ങനെ വീട്ടിനുള്ളിൽ കയറിയെന്നത് അവ്യക്തമാണിപ്പോൾ. കുട്ടിയുടെ നിലവിളി കേട്ടെത്തിയ മുത്തശ്ശി കാണുന്നത് കഴുത്തിൽ തോർത്ത് മുറുക്കി വായ്ക്കുള്ളിൽ തുണി തിരുകിയ നിലയിലുള്ള പെൺകുട്ടിയെയാണ്. മുത്തശ്ശിയെ കണ്ടതോടെ ജംഷീർ അനരെ ചവിട്ടിയിട്ട് ഓടി രക്ഷപ്പെടുകയായിരുന്നു. പൊലീസ് അന്വേഷണം തുടങ്ങ\nBy Akash Harikumar on - August 24, 2021


മുഖ്യമന്ത്രി യോഗി ആദിത്യനാഥിനെയും യുപി പൊലീസിനെയും ന്യായീകരിച്ച് നടി അമലാ പോള്! - metromatinee.com Lifestyle Entertainment & Sports\nഹത്രാസില് ദളിത് പെണ്‍കുട്ടിയെ അതിക്രൂരമായി കൊലപ്പെട്ട സംഭവത്തില് രാജ്യവ്യാപകമായി പ്രതിഷേധങ്ങള് ഉയരുകയാണ്. ഇപ്പോഴിതാ മുഖ്യമന്ത്രി യോഗി ആദിത്യനാഥിനെയും യുപി പൊലീസിനെയും ന്യായീകരിച്ച് രംഗത്ത് എത്തിയിരിക്കുകയാണ് നടി അമലാ പോള്. യോഗി ആദിത്യനാഥോ,ജാതി വ്യവസ്ഥയോ അല്ല ആ പെണ്‍കുട്ടിയുടെ കൊലയ്ക്ക് പിന്നിലെന്നും അതിനുത്തരവാദി നിശബ്ദരായ നമ്മളാണെന്നാണും ഇന്‍സ്റ്റഗ്രാം സ്റ്റോറിയില് അമല പറയുന്നു.\nഅരുംകൊലയെയും അതിനെ തുട‍ര്‍ന്ന പൊലീസിന്റെയും മറ്റ് ഭരണസംവിധാനങ്ങളുടെയും നേതൃത്വത്തില് നടന്നതും നടക്കുന്നതുമായ ക്രൂരമായ കാര്യങ്ങളെയും പിന്തുണയ്ക്കുന്ന നിലപാടിനെയാണ് നടി അമല പോള് ന്യായീകരിച്ചിരിക്കുന്നതെന്ന വിമര്‍ശനം ശക്തമാകുകയാണ്. യോഗിയെയും യു പി പോലീസിനെയും ന്യായീകരിച്ചും, ജാതി കൊല കൂടിയാണെന്നതിനെ മറച്ചു വച്ചും ഉള്ള മറ്റൊരാളുടെ പോസ്റ്റ് ആണ് അമല ഇന്‍സ്റ്റഗ്രാം സ്‌റ്റോറി ആക്കിയിരിക്കുന്നത്.\nവൃക്ക തകരാറിനെ തുടര്‍ന്ന് ബംഗാളി നടി മിശ്തി മുഖര്‍ജി മരിച്ചു!


തിരുവനന്തപുരത്ത് രോഗവ്യാപനം ഉണ്ടാക്കാന് ബോധപൂര്‍വ്വമായ ശ്രമം സംശയിക്കുന്നു ; അപേക്ഷയും അഭ്യർത്ഥനയും ഒഴിവാക്കി കർശന നടപടികളിലേക്ക് കടക്കും – മന്ത്രി കടകംപള്ളി സുരേന്ദ്രന് – Trueline News\nതിരുവനന്തപുരത്ത് രോഗവ്യാപനം ഉണ്ടാക്കാന് ബോധപൂര്‍വ്വമായ ശ്രമം സംശയിക്കുന്നു ; അപേക്ഷയും അഭ്യർത്ഥനയും ഒഴിവാക്കി കർശന നടപടികളിലേക്ക് കടക്കും – മന്ത്രി കടകംപള്ളി സുരേന്ദ്രന്\nPrevPreviousഅസം, ബിഹാർ, യുപി, പശ്ചിമ ബംഗാൾ എന്നിവിടങ്ങളിൽ പ്രളയവും ഇടിമിന്നലും ; അസമിൽ 16 ലക്ഷം പേർ പ്രളയ ബാധിതർ മരണം 58 ; ബിഹാറിലും യുപിയിലുമായി ഇടിമിന്നലിൽ 31 പേർ കൂടി മരിച്ചു\nNextമലപ്പുറം ചീക്കോട് ക്വാറന്റയിൻ നിർദ്ദേശങ്ങൾ ലംഘിച്ച് കറങ്ങി നടന്ന യുവാവിന് കോവിഡ് സ്ഥിരീകരിച്ചു ; നിരവധിപ്പേരുമായി ഇയാൾക്ക് സമ്പർക്കംNext\nതിരുവനന്തപുരത്ത് രോഗവ്യാപനം ഉണ്ടാക്കാന് ബോധപൂര്‍വ്വമായ ശ്രമമെന്ന് സംശയിക്കുന്നതായി മന്ത്രി കടകംപള്ളി സുരേന്ദ്രന്. അപേക്ഷയും അഭ്യര്‍ത്ഥനയും മാത്രമല്ല കൊവിഡ് കാലത്ത് നിയന്ത്രണങ്ങള് പാലിക്കുന്നതിനുള്ള കര്‍ശന നടപടികള് സര്‍ക്കാര് സ്വീരിക്കുകയാണെന്നും കടകംപള്ളി സുരേന്ദ്രന് പറഞ്ഞു. സെക്രട്ടറിയേറ്റിലേക്കുള്ള പ്രവേശനം ഇന്ന് മുതല് നിരോധിക്കും. അത്യാവശമല്ലാത്ത യാത്രകള് ഒഴിവാക്കണമെന്നും മന്ത്രി പറഞ്ഞു.\nസമ്പര്‍ക്കത്തിലൂടെ രോഗബാധയുണ്ടായവരുടേയും ഉറവിടമറിയാത്ത രോഗികളുടേയും എണ്ണം ഉയരുന്ന സാഹചര്യത്തിൽ തിരുവനന്തപുരത്ത് കര്‍ശന നിയന്ത്രണം ഏര്‍പ്പെടുത്തി. കൂടുതൽ മേഖലകള് കണ്ടെയിൻമെന്‍റ് സോണുകളാക്കി ജില്ലാ കലക്ടര് പ്രഖ്യാപിച്ചു. നഗരൂർ ഗ്രാമപഞ്ചായത്തിലെ അഞ്ചാം നമ്പർ വാർഡായ ചെമ്മരുത്തി മുക്ക്, ഒറ്റശേഖരമംഗലം ഗ്രാമ പഞ്ചായത്തിലെ പത്താംനമ്പർ വാർഡായ കുറവര, പാറശാല ഗ്രാമ പഞ്ചായത്തിലെ പതിനെട്ടാം നമ്പർ വാർഡായ വന്യകോട്, പാറശാല ഗ്രാമപഞ്ചായത്തിലെ പതിനാറാം നമ്പർ വാർഡായ ഇഞ്ചി വിള എന്നിവയാണ് പുതിയതായി കണ്ടെയിൻമെന്‍റ് സോണുകളാക്കിയത്.\nകൂടാതെ നിലവിൽ കണ്ടെയിൻമെൻറ് സോണുകളായ ആറ്റുകാൽ (വാർഡ് – 70 ), കുരിയാത്തി (വാർഡ് – 73), കളിപ്പാൻ കുളം (വാർഡ് – 69) മണക്കാട് (വാർഡ് – 72), തൃക്കണ്ണാപുരംവാർഡിലെ (വാർഡ് -48), ടാഗോർ റോഡ്, മുട്ടത്തറ വാർഡിലെ (വാർഡ് – 78) പുത്തൻപാലം എന്നിവിടങ്ങൾ ഏഴു ദിവസങ്ങൾ കൂടി കണ്ടെയിൻമെന്‍റ് സോണുകളായി തുടരും. ഈ പ്രദേശങ്ങളിൽ അത്യാവശ്യ ഘട്ടങ്ങളിൽ അല്ലാതെ പൊതുജനങ്ങൾ പുറത്തിറങ്ങരുതെന്നും ജില്ലാ കളക്ടർ അറിയിച്ചു.\nകൊവിഡ് സമൂഹവ്യാപന സാധ്യത കണക്കിലെടുത്ത് തിരുവനന്തപുരം നഗരത്തില് ഏര്‍പ്പെടുത്തിയ നിയന്ത്രണങ്ങള് ഇന്ന് നിലവില് വരും. വീടിനു പുറത്തിറങ്ങുന്നവര് യാത്രാപാത രേഖപ്പെടുത്തിയ ഡയറി സൂക്ഷിക്കണം എന്നതാണ് മുഖ്യനിര്‍ദേശം. നഗരത്തിലെ തിരക്കേറിയ പച്ചക്കറി,പലവ്യ‍ഞ്ജന ചന്തകള് ഇനി ആഴ്ചയില് നാലു ദിവസമേ പ്രവര്‍ത്തിക്കൂ.\nനഗരപരിധിയിലെ കടകള് ഇന്നു മുതല് രാത്രി എഴുമണി വരെ മാത്രമേ പ്രവര്‍ത്തിക്കാവൂ എന്നാണ് നഗരസഭയുടെ നിര്‍ദേശം. പാളയത്തും,ചാലയിലും ഏര്‍പ്പെടുത്തിയതിനു സമാനമായ നിയന്ത്രണം നഗരത്തിലെ എല്ലാ പച്ചക്കറി,പലവ്യഞ്ജന ചന്തകളിലും ഏര്‍പ്പെടുത്തും. ബുധന്,വ്യാഴം,ഞായര് ദിവസങ്ങളില് തിരക്കേറിയ ചന്തകളുടെ പ്രവര്‍ത്തനം അനുവദിക്കില്ല. രോഗം സ്ഥിരീകരിച്ചവരുമായി സമ്പര്‍ക്കത്തില് വന്നിട്ടുളളവരെ അനായാസം കണ്ടെത്താനാണ് വീട്ടില് നിന്ന് പുറത്തിറങ്ങുന്ന നഗരവാസികളെല്ലാം ബ്രേക്ക് ദ ചെയിന് ഡയറി കൈയില് സൂക്ഷിക്കണമെന്ന് നഗരസഭ ആവശ്യപ്പെടുന്നത്.\nപീരുമേട്ടില് മൂന്നിടത്ത് ഉരുള്‍പൊട്ടല് ; മലയോര മേഖലയില് രാത്രികാല ഗതാഗതം നിരോധിച്ചു : ഭൂതത്താൻകെട്ട് ഡാമിന്റെ എല്ലാ ഷട്ടറുകളും ഉയർത്തി , പെരിയാറിൽ ആലുവ ഭാഗത്ത് വെള്ളം ഉയർന്നു\nശക്തമായ മഴയില് ഇടുക്കി ഹൈറേഞ്ചു മേഖലയില് പലയിടങ്ങളിലും മണ്ണിടിച്ചലും ഉരുള്‍പൊട്ടലും. റോഡുകളില് ഗതാഗതം തടസപ്പെട്ടു. പീരുമേട്ടില് മൂന്നിടത്ത് ഉരുള്‍പൊട്ടി. കോഴിക്കാനം, അണ്ണന്‍തമ്പിമല, ഏലപ്പാറ- മേമല റോഡ് എന്നിവിങ്ങളിലെ തോട്ടങ്ങളില് ആണ് ഉരുള്‍പൊട്ടിയത്. ഇവിടെ നിന്ന്\nയുവാക്കളിൽ കോവിഡ് വ്യാപനം കുത്തനെ വർദ്ധിക്കുന്നു : മുന്നറിയിപ്പുമായി ലോകാരോഗ്യ സംഘടന\nകൊവിഡ് ഏറ്റവും അധികം ബാധിക്കുന്നത് പ്രായമായവരിലാണെന്ന് ഗവേഷകര് ആദ്യ കാലം മുതല് വ്യക്തമാക്കിയിരുന്നു. പ്രായമായവരിലാണ് രോഗം ഏറ്റവും അധികം സങ്കീര്‍ണ്ണമാകുകയെന്നും ആരോഗ്യ വിദഗ്ധര് മുന്നറിയിപ്പ് നല്‍കിയിരുന്നു. എന്നാൽ കഴിഞ്ഞ5മാസത്തെ സ്ഥിതിഗതികള് വിലയിരുത്തുമ്പോള്\nസുപ്രഭാതം ദിനപത്രത്തിന്റെ തിരുവനന്തപുരം യൂണിറ്റ് ഫോട്ടോഗ്രാഫര് എസ്. ശ്രീകാന്ത് നിര്യാതനായി\nസുപ്രഭാതം പത്രത്തിന്റെ തിരുവനന്തപുരം യൂണിറ്റ് ഫോട്ടോഗ്രാഫറുംതിരുവനന്തപുരം ശ്രീകണ്ഠേശ്വരം ഭജനമഠത്തില് ശ്രീകുമാര് നായരുടെയും രത്നമ്മയുടെയും മകന് ശ്രീകാന്ത് എസ്. (32) നിര്യാതനായി. വാഹനാപകടത്തില് പരുക്കേറ്റ് തിരുവനന്തപുരം മെഡിക്കല് കോളജിലെ തീവ്രപരിചരണ വിഭാഗത്തില് ചികിത്സയിലായിരുന്നു. ജൂലൈ 31\nആഗസ്റ്റ് –6ഹിരോഷിമ ദിനം : ജപ്പാനെ തോൽപ്പിക്കാൻ നിഷ്ക്കളങ്കരായ ജനതയ്ക്കുമേൽ അമേരിക്കൻ സാമ്രാജ്യത്വം ലോകത്താദ്യമായി ആറ്റം ബോംബ് വർഷിച്ച ദിനം; 75 ആണ്ടുകൾ പിന്നിടുമ്പോഴും തലമുറകളെ കെടുതികൾ വേട്ടയാടുന്നു\nനിഷ്കളങ്കരായ ജനതയ്ക്കുമേല് അമേരിക്കൻ സാമ്രാജ്യത്വം ചൊരിഞ്ഞ കൊടുംഭീകരത. ഹിരോഷിമാ ദിനം മാനവരാശിക്ക് ഒരിക്കലും മറക്കാനാകാത്ത ദിവസം. ലോകത്താദ്യമായുള്ള ആറ്റംബോംബ് പ്രയോഗം മാനവരാശിയെയാകമാനം ഞെട്ടിച്ചുകളഞ്ഞു. ആറ്റംബോംബ് പ്രയോഗം തകര്‍ത്തെറിഞ്ഞത് ലക്ഷങ്ങളുടെ ജീവനാണ്. ഇന്നേക്ക് 75 വര്‍ഷം